Frank Underwood eh noon! Adheeb Underworld!\nނައިބު ރައީސްގެ މަގާމުގެ ބާރުތަކާއި ޒިންމާތަކުން އެކަހެރިކުރައްވާފައިވާ އަހުމަދު އަދީބަކީ އެމެރިކާގެ މަޝްހޫރު ޕޮލިޓިކަލް ޑްރާމާ "ހައުސް އޮފް ކާޑްސް" ގެ ފޭނެއް ކަމަށް ބުނާކަށް ނޭނގެ އެވެ. އެ ޓީވީ ޝޯއެއް ބެއްލެވުމަށް އެ ބޭފުޅާ އަށް ވަގުތުވެ ވަޑައިގަންނަވާނެއެކޭ ބުނާކަށް ވެސް ނުކެރޭނެ އެވެ. ސަބަބަކީ ހަ ވަނަ ގިޔަރުގައި ގައުމު ހިންގަވަމުން ގެންދެވި ގޮތް ފެންނާން އޮތީމަ އެވެ.\nއެހެން ނަމަވެސް "ހައުސް އޮފް ކާޑްސް" އަދި އެ ޑްރާމާގެ ލީޑް ކެރެކްޓާ ފްރޭންކް އަންޑަވުޑަކީ ޔަގީނަށް ވެސް އެއް ގޮތަށް ވުރެ ގިނަ ގޮތްގޮތުން ނައިބު ރައީސް އަދީބާ އެއް ގޮތް ސިފަތަކެއް ފާހަގަކުރެވޭ ކެރެކްޓާއެކެވެ. އެއްގޮތަކީ މި ޓީވީ ޝޯއެއް ލިޔުނު ބަޔަކު އަދީބުގެ ވައްޓަފާޅި އާއި ސިޔާސަތު ކޮޕީކުރީ އެވެ. -- ދެތިކި ޕީ -- އަނެއް ގޮތަކީ ފްރޭންކް އަންޑަވުޑަށް ވެވަޑައިގަތުމަށް އަދީބު އަމިއްލަފުޅަށް ނިންމެވީ އެވެ. ގިނަ ބަޔަކު އިއްތިފާގު ވަނީ ވެސް މިގޮތަށެވެ. ނޫނީ ފްރޭންކް އަންޑަވުޑްގެ ކެރެކްޓާ އާއި އަހުމަދު އަދީބްގެ ކެރެކްޓާ އެތަން މިތަނުން ދިމާވުމަކީ އިއްތިފާގަކަށް ނޫނީ ނުމެވެ އެވެ.\nއެކަމަކު މީގައި ދެރަ ތަންކޮޅެއް ވެސް އެބައޮތެވެ. އެއީ އިއްޔެއާ ހަމަ އަށް ރަނގަޅަށް "ފްރޭންކް އަންޑަވުޑް" އަށް ވެވަޑައިގެން "ބޭނުން ކަމެއް ހާސިލުކޮށް ކާމިޔާބު ކުރައްވަމުން" ގެންދެވި އަދީބު އެޅުއްވި ޅައެއްޗެއްގެ ސަބަބުން މި ފޯރިގަދަ ޑްރާމާއެއްގެ ކުރި އެއްކޮށް މަރާލެވިފައިވާތީ އެވެ. ހަވާފަޓާސްބަރިއެއްހެން ގޮވައިގެން ދިޔައީމަ އެވެ.\nރާއްޖޭގެ ސިޔާސީ މައިދާނުގައި ކުރިއަށް ދިޔަ "ހައުސް އޮފް ކާޑްސް" ޑްރާމާ އަށް އައިސްގެން އުޅޭ އެންމެ ބޮޑު ޓްވިސްޓަކީ "އަދީބު އަންޑަވޯލްޑް" އެވެ. ފްރޭންކް އަންޑަވުޑް ގެނެސް އަދީބަށް ސިޔާސީ ފިލާވަޅުތަކެއް ނަގައިދޭން ޖެހޭ ހިސާބަކީ ވެސް މިއީ އެވެ.\nއަދި އެންމެފަހުން މި ޓްވިސްޓް ނަގޫރޯޅިއެއްހެން އެނބުރިގަތްގަތުމާ އެކު އަދީބު އޭގައި ޖެހިވަޑައިގެން ހަވާއަށ އަށް ބުރައިގެން ދިއުމުން މިހާރު އެންމެން ބުނަނީ އަދީބަކަށް "ފްރޭންކް އަންޑަވުޑަކަށް" ވެސް ނުވެވުނު ނޫންތޯއޭ އެވެ. ފްރޭންކް އަންޑަވުޑްގެ ޕޯޒްއަށް ފޮޓޯ ނަންގަވައި ފޭސްބުކްގައި ޝެއާކުރެއްވިޔަސް އެވަރުގެ ހަގީގީ ގަޓަކާއި ސިޔާސީ އުކުޅުތަކެއް ނުދެއްކެވުނު ނޯންތޯއޭ އެވެ.\nދެން އޮތީ "ހައުސް އޮފް ކާޑްސް" ޑްރާމާ އިން ފާހަގަކޮށްލެވޭ ޑައިލޮގްތަކެއް ހޮވައިގެން ގަތާލާފައިވާ މަންޒަރެކެވެ. މި ޑައިލޮގްތައް ރާއްޖޭގެ މިއަދުގެ ސިޔާސީ ހާލަތާ ވަރަށް ވެސް ގުޅެ އެވެ. ހީވަނީ ހަމަ ރައީސް އަބްދުﷲ ޔާމީން އާއި އެ ބޭފުޅާ އަށް ޚިޔާނާތްތެރިވެ ވަޑައިގެންފައިވާ ކަމަށް ބުނާ ނައިބާ ދެމެދު ދެކެވި ހިނގާފައިވާ ވާހަކަތަކެއްހެންނެވެ.\nކާމިޔާބު ހޯދާނަމެވެ! އަހަރެންގެ ވާހަކަ މީހުން ފަހުރުވެރިކަމާ އެކު ދައްކާނެވެ!\nފްރޭންކް އަންޑަވުޑް ބުނާހެން "އައި ވިލް ވިން އެންޑް އަ ވިލް ލީވް އަ ލެގަސީ" މިހެންނެވެ.\nޔަގީނަށް ވެސް އަހުމަދު އަދީބަކީ މިފަދަ ވިސްނުންފުޅެއްގައި ރެއާއިދުވާލު މަސައްކަތްކުރައްވަމުން ގެންދެވި ބޭފުޅެކެވެ. ކަސްޓަމްސް އޮފިސަރެއްގެ މަގާމުން ނައިބު ރައީސްގެ މަގާމަށް ވަޑައިގަތުމަކީ އާދައިގެ ކަމެއް ނޫނެވެ. އަދި ޒުވާނުންގެ ޒުވާން ލީޑަރުގެ ގޮތުގައި މަޝްހޫރުވެ ވަޑައިގަތުމަކީ ވެސް ފަސޭހަކަމެއް ނޫނެވެ.\nއަދީބަށް އެކަން ކުރެއްވުނު ހެއްޔެވެ؟ ނުކުރެއްވުނޭ ދެންނެވުމަށް ވުރެ ރަނގަޅުވާނީ އެކަން ހާސިލުކުރެއްވުމަށް އެ ބޭފުޅާ ނުކުރައްވާ ކަމެއް ނެތް ކަމަށް ދެންނެވުމެވެ.\nބައެއް ފަހަރަށް އިހްތިރާމް ލިބެނީ ވެރިމީހާއާ ދެކޮޅުހަދައިގެންނެވެ!\nމިއީ ފްރޭންކް އަންޑަވުޑްގެ ގަބޫލުކުރުމެކެވެ. ތިމާ އަށް ވުރެ މަތީގައި ތިއްބަވާ ބޭފުޅުންގެ އިހްތިރާމް ބައެއް ފަހަރަށް ތިމާ އަށް ލިބެން އޮންނަ ހަމައެކަނި ގޮތަކީ ވެރި މީހާގެ ބަހަށް ދެކޮޅު ހެއްދެވުމެވެ.\nއަދީބަށް ރައީސް ޔާމީންގެ އިތުބާރާއި އިހްތިރާމް އެހާ ބޮޑަށް ލިބިވަޑައިގެންނެވި ސަބަބެއް ބުނެދޭކަށް ނޭނގެ އެވެ. ޔަގީނަށް ވެސް އެކަން އަދީބު ހާސިލުކުރެއްވީ ފްރޭންކް އަންޑަވުޑްގެ ސިޔާސަތަކަށް ތަބާވެ ވަޑައިގެންނެއް ނޫންކަން އެނގެ އެވެ. އެއީ މިއޮތްހާ ދުވަހު އަދީބު ފެނިވަޑައިގެންނެވީ ވެރިމީހާ އަށް ކިޔަމަންތެރި ބޭފުޅެއްގެ ގޮތުގައި ކަމަށްވާތީ އެވެ.\nއެހެންކަމުން އަދީބަށް ޕޮލިޓިކްސްގެ ކުޅި އެނގިވަޑައިނުގެން މަގުއޮޅިވަޑައިގެންނެވީ ހެއްޔެވެ؟ މި ސުވާލަށް އޮތް ޖަވާބަކީ އަންޑަވުޑްގެ ނިކަން މަޝްހޫރު ޑައިލޮގްކޮޅެކެވެ.\nޕޮލިޓިކްސްގައި ޖެހޭނީ ބާރެއް ނެތް މީހާ ކާލާށެވެ! ނުވަތަ ބާރެއް ނެތް މީހާގެ ގޮތުގައި ހުންނާށެވެ!\n"އިން ޕޮލިޓިކްސް، ޔޫ އީދާ އީޓް ދަ ބޭބީ އޯ، ޔޫ އާ ދަ ބޭބީ،" އަންޑަވުޑްގެ ނަސޭހަތަކީ މިއީ އެވެ.\nއެހެންވީމަ މި އޮތްހާ ދުވަހު އަދީބު ފެނިވަޑައިގަތީ ކޮން ގޮތަކަށް ހެއްޔެވެ؟ މި ސުވާލަކަށް އިހްތިޔާރީ ޖަވާބެއް ވެސް ނެތެވެ. ރަނގަޅު ޖަވާބަކީ، އަދީބު ފެނިވަޑައިގަތީ "ރައީސްގެ ބޭބީއެއް" ގެ ގޮތުގައި، މިހެންނެވެ. އެކަމަކު އަދީބަށް ހީފުޅުކުރެވިފައި އޮތީ ސިޔާސީ ސިންގާއަކީ އެ ބޭފުޅާ ކަމަށެވެ. އަދި ރައީސް ޔާމީނަކީ ޒިބްރާއެއް ކަމަށެވެ. ފަހަރެއްގައި އެންމެ ފަހުން ޔާމީނާ ދިމާލަށް ފުންމައިގެން ވަޑައިގެންނެވީ ވެސް މިސަބަބާ ހެދި އެވެ.\nއަދީބުގެ ސިޔާސީ ވިސްނުން ކޮށީ ކަމެއް ނުވަތަ އެމަނިކުފާނުގެ ޝަރަފްވެރި ސިޔާސީ ރިޑޯކާ އެއް ފެންވަރަށް އެ ބޭފުޅާގެ ސިޔާސީ ވިސްނުން ވެސް "މާ ޒުވާނީ" ކަމަށް ވެދާނެ އެވެ.\nއަދީބަށް ވިސްނިވަޑައި ނުގެންނެވުނު ސިޔާސީ ހަގީގަތަކީ ކޮބައި ހެއްޔެވެ؟\nފައިސާ އަށް ވުރެ ރަނގަޅު އެއްޗަކީ އާރާއިބާރެވެ!\nއާރާއިބާރު ލިބިފައިވާ ނަމަ އެމީހަކަށް ނުކުރެވޭނީ ކޮން ކަމެއްތޯ އެވެ؟ ނަމަވެސް އަދީބު ފެނިވަޑައިގަތީ ހަގީގީ އާރާއި ބާރު ލިބިވަޑައިގެން ހުންނެވި ބޭފުޅަކަށް ވުރެ ބޮޑަށް "ހިޔަންޏެއް" ގެ ގޮތުގަ އެވެ. އަދި އެ ބޭފުޅާގެ މައްޗަށް އެންމެ ބޮޑަށް ކުރެވުނު ތުހުމަތަކީ ފައިސާގެ ބާރުން މީހުންގެ ފިކުރު ބަދަލުކޮށް އެންމެފަހުން ވެރިކަން ވެސް ފުރޮޅައިލައްވަން އުުޅުއްވި ވާހަކަ އެވެ.\nއާޚިރުގައި އެ މަނިކުފާނު ވެވަޑައިގަތީ ކޮން ކަހަލަ ލީޑަރަކަށްތޯ އެވެ؟ ނުވަތަ ކޮން ކަހަލަ ނައިބު ރައީސަކަށްތޯ އެވެ؟ ފްރޭންކް އަންޑަވުޑްގެ ބަހުރުވައިން ނަމަ "ފައިފުއްސަކަށެވެ".\nދެ ވައްތަރެއްގެ ނައިބު ރައީސުންވޭ! އެއް ވައްތަރަކީ ފައިފުއްސެވެ!\n"އަނެއް ވައްތަރަކީ ކެރުމާއި ހުށިޔާރުކަން ދައްކައިގެން ފިރިހެން ގެރީގެ ބޮލަށް ހަންޖަރު ހަރައި މަރާލާ މީހާ އެވެ. ކަލޭ ވާން ބޭނުންވަނީ މީގެ ތެރެއިން ކޮން ނައިބު ރައީސަކަށް ހެއްޔެވެ؟"\nމިއީ ފްރޭންކް އަންޑަވުޑްގެ ސުވާލެވެ. އަދިވެސް އޭނާގެ އެހެން ނަސޭހަތެއް އެބައޮތެވެ.\nއޮތީ އެންމެ ގަވާއިދެކެވެ! ޝިކާރަކުރުމެވެ! ނުވަތަ ޝިކާރައަކަށްވުމެވެ!\nސިޔާސީ މައިދާނުގައި ކާމިޔާބީ އަށް ވާސިލުވާން އެދޭ މީހާ މަސައްކަތްކުރަން ޖެހޭ ގޮތަކީ މިއީ އެވެ. އަދީބަށް ޖެހިވަޑައިގެންނެވި ހާލަކީ ޔަގީނަށް ވެސް އިބުރަތެކެވެ. ޝިކާރަކުރައްވަން އެނގިވަޑައިނުގެން އަމިއްލަ އަށް ޝިކާރައަކަށް ވެވަޑައިގެންނެވީ އެވެ.\nދެން މި އޮތީ "އަދީބުގެ އަންޑަވޯލްޑް" އެޕިސޯޑާ ގުޅިގެން ރައީސް ޔާމީނަށް ފްރޭންކް އަންޑަވުޑްގެ ކެރެކްޓާ އިން ހާސިލުުރެވިދާނެ ދެ ތިން އިބްރަތެކެވެ.\nއެންމެ ނުބައި ދުޝްމަނުން އުފެދެނީ އެކުވެރިންގެ ތެރެއިން!\nއެންމެ ގާތް އެކުވެރިޔާއަށް ވެސް މާ ބޮޑަށް އިތުބާރު ނުކުރައްޗެވެ!\nދެން މި އޮތީ ރައީސްގެ އަރިހުން ނަގައި އެއްލާލެވިފައިވާ ނައިބު ރައީސް އަދީބުގެ ސަޕޯޓަރުން ދައްކަވަމުން ގެންދަވާ ވާހަކައެކެވެ. އެމީހުން ބުނަނީ އަދީބާ ނުލައި ރައީސް ޔާމީނަށް ދެން އެއް ކަމެއް ވެސް ހާސިލު ނުކުރެއްވޭނެ ކަމަށެވެ. މިހެން ބުނާ ސަބަބަކީ ޔާމީންގެ ސަރުކާރުގެ ވަރަށް ގިނަ މަސައްކަތްތަކުގައި އަދި ސިޔާސަތުތައް ތަންފީޒުކުރެއްވުމުގައި ސީދާ އަދީބު ފެނިވަޑައިގަތީމަ އެވެ. ވީމަ މިހާރު ދޫނިދޫގައި ބަންދުކޮށްފައި ހުންނެވިއިރު، އަދީބުގެ ހިތްޕުޅަށް ވެސް މިހެން އަރާވަޑައިގަތުމުގެ ފުރުސަތު އެބައޮތެވެ.\nޔަގީނަށް ވެސް މި ވާހަކައަކީ ދޮގެއްކަން ސާބިތުކޮށްދިނުން ވެގެންދާނީ ޔާމީންގެ ސަރުކާރަށް އޮތް ޗެލެންޖަކަށެވެ. ނަމަވެސް ގައުމާ މުހާތަބުކުރައްވަމުން ރައީސް ވާހަކަ ދެއްކި ރާގަށް ބަލާއިރު ވަކި މީހަކު "މިސްވެގެން" ސަރުކާރުގައި އަދި ގައުމުގެ ތަރައްގީގައި ބުރައްކެތް ނުޖެހޭނެ އެވެ. ބަލަން ތިބޭނީ ދޯ އެވެ؟


Europe Ge Gaumuthah Alifaanuge Thereygai - Vaguthu\nޔޫރަޕްގެ ޤައުމުތައް އަލިފާނުގެ ތެރޭގައި\nޔޫރަޕްގެ ގިނަ ޤައުމުތަކުގައި އަލިފާނުގެ ބޮޑެތި ހާދިސާތައް ހިނގައި މުދަލާއި ގަސްތަކަށް އަންދާޒާ ނުކުރެވޭމިންވަރަށް ގެއްލުންތަކެއް ވެއްޖެ އެވެ.\nކުރިޔަށް އޮތް ހަފްތާގައިވެސް އަލިފާނުގެ ހާދިސާތައް ހިނގާފާނެ ކަމުގެ އިންޒާރުދެމުންދާއިރު މިހާރު އަލިފާނުގެ ގިނަ ހާދިސާތައް ހިނގަނީ ހޫނުވުމުގެ ސަބަބުންނެވެ.\nއަލިފާނުގެ ހާދިސާތަކުގައި އެންމެ ބޮޑަށް ގެއްލުންލިބުނު އެއްޤައުމުގެ ގޮތުގައި ތުރުކީ ހިމެނޭއިރު އެޤައުމުން މިހާތަނަށް ހަދުވަސްތެރޭހައި އަށް މީހުން ވަނީ އަލިފާނުގެ ސަބަބުން މަރުވެފަ އެވެ. ޖަންގަލިތަކުގެ ބޮޑު ސަރަހައްދެއް އަނދައި އަޅިއަށް ވެފައިވާއިރު އެތައް ހާސް ބަޔަކު އެމީހުންގެ ގެތަކުން ރައްކާތެރި ސަރަހައްދުތަކަށް ދާން ވަނީ މަޖުބޫރުވެފައެވެ.\nގްރީސްގެ ޖަންގަލީގައި އަލިފާން ނިއްވުމުގައި މަސައްކަތްކުރާ މަންޒަރު\nގްރީސްގެ އެކި ހިސާބުތަކުގައިވެސް އަލިފާނުގެ ހާދިސާތައް ހިނގަމުންދާއިރު ގިނަޢަދަދެއްގެ ބަޔަކަށް ވަނީ އެކިވަރުގެ ގެއްލުންތައްވެސް ލިބިފަ އެވެ. އަލިފާނުގައި ގިނަ ގެތައް އަނދާފައިވާއިރު ގިނަބަޔަކު ވަނީ މަގުމަތިވެފަ އެވެ.\nއިޓަލީގައި މީހުން ދިރިއުޅޭ ހިސާބުތަކުގައި އަލިފާން ރޯވެފައި\nމީޑިޔާ އަށް މައުލޫމާތުދެމުން ގްރީސްގެ ބޮޑުވަޒީރު ކައިރިޔާކޮސް މިޓްސޮޓަކިސް ބުނީ 1987 ވަނަ އަހަރުން ފެށިގެން މިހާތަނަށް އެޤައުމަށް އެންމެ ހޫނުގަދަވީ މިއަހަރު ކަމަށެވެ.\nސިސިލީގައި އަލިފާނުގެ ހާދިސާ ހިނގައި ބޮޑު ސަރަހައްދެއް އަނދައި އަޅިއަށް ވެފައި\nތުރުކީގައި ރޯވެފައިވާ ބައެއް އަލިފާންގަނޑުތަކަކީ އިންސާނުން ރޯކޮށްފައިވާ އަލިފާންތައް ކަމަށް ބައެއް ފަރާތްތަކުން ބުނަމުންދާއިދާއި އެޤައުމުގެ ރައީސް ވެސް ވަނީ އިންސާނުންވެސް ރޯކޮށްފައިވާ އަލިފާންގަނޑުތައް ހުރިކަމަށް ވިދާޅުވެފަ އެވެ.\nއިޓަލީވިލާތާއި، ފަރަންސޭސިވިލާތުގައި ވެސް މިހާރު ވަނީ އަލިފާން ރޯވާން ފަށާފައެވެ.\nދުނިޔެއަށް މިހާރު އަންނަމުންދާ މޫސިމީ ބަދަލުތަކަކީ 'ގްލޯބަލް ވާމިން' ނުވަތަ ދުނިޔެ ހޫނުވުމުގެ ސަބަބުން އަންނަ ބަދަލުތައް ކަމަށް ސައިންސުވެރިން އަންނަނީ ބުނަމުންނެވެ. މީގެ މަހެއްހާ ދުވަސްކުރިން ސައިންސުވެރިން ވަނީ ދުނިޔެ ހޫނުވުމުގެ ވާހަކަތައް ޤައުމުތަކުގެ ކަމާބެހޭ ފަރާތްތަކުގެ ސަމާލުކަމަށްވެސް ގެނެސްފަ އެވެ.\nޑިސެމްބަރުގެ ކުރިން ޔޫރަޕުން ކޮވިޑުގައި 236،000 މީހުން މަރުވެދާނެ - ޑަބްލިއުއެޗްއޯ


ޑްރަގްސްގެ މައްސަލަ: ފަރުވާގެ ނިޒާމު ފެއިލް ވެފައި\n4 އޭޕްރީލް 2021 - 07:24 2\nމީހެއްގެ ޖީބުން ފުލުހުން މަސްތުވާތަކެތި ނަގަނީ: މަސްތުވުމަށް ފަރުވާއެއް ނުލިބި އެތައް ބަޔަކު ވަނީ މަގުމަތި ވެފައި-- ފޮޓޯ: ފުލުހުން\nމުޅި ދުވަސް ހޭދަވަނީ މަސްތުވުމާއި އެ ތަކެތި ހޯދަން ކުރަން ޖެހޭ ކަންކަމުގަ އެވެ. އެ ނޫން, ހިޔާލެއް ފިކުރެއް ނެތި މުހައްމަދު ނަވީޒް (އައްކު), 24 އަހަރު ހޭދަކުރި އެވެ. އެކަމަކު ވަރަށް ހިތްވަރުން, އެ ދަތި ދިރިއުޅުމުން އޭނާ އަށް މީގެ ތިން އަހަރު ކުރިން އަރައިގަނެވިއްޖެ އެވެ.\nއުއްމީދަކާ އެކުގަ އެވެ; އެއީ އޭނާ ވޭތުކުރި, އެ ހިތްދަތި ދިރިއުޅުމުގައި ތިބި މީހުންނަށް އެހީވުމަށެވެ. ދިރިއުޅުމުގެ ރަނގަޅު މިސްރާބެއް ދައްކައި ދިނުމަށެވެ.\nއައްކު, 44, އެކަން ކުރަމުން އަންނަނީ ރަހުމަތްތެރިންނާ އެކު ހިންގާ "ހޭންޑްސް ޓުގެދާ" ޖަމިއްޔާއިންނެވެ. މަސްތުވާތަކެތި ބޭނުން ކުރާ މީހުންގެ ގާތަށް ގޮސް އެ މީހުން އިސްލާހު ކުރުމަށް ފަރުވާއަށް ފޮނުވުމަކީ އެ ޖަމިއްޔާގެ މައިގަނޑު މަސައްކަތެވެ. ރެ އާއި ދުވާލު އެ ޖަމިއްޔާއިން އެ މަސައްކަތް ކުރަމުންދާއިރު ގޮންޖެހުންތައް ބޮޑެވެ.\nއައްކުގެ ވެސް އެންމެ ބޮޑު ކަންބޮޑުވުމަކީ މަސްތުވާތަކެތީގެ ވަބާއިން އަރައިގަތުމުގެ ފަރުވާގެ ނިޒާމް ފޭލްވެފައި އޮތުމެވެ. އެކަށީގެންވާ ފަރުވާއެއް ރާއްޖޭން ނުލިބެ އެވެ. އެކަމަށް މިހާރު ހުރި ސެންޓަރުތަކުގައި ޖާގައިގެ ދަތިކަން ވެސް ބޮޑެވެ.\nޖަމިއްޔާއިން އެއްކުރި މައުލޫމާތުތަކާ ހަވާލާދީ އައްކު ބުނި ގޮތުގައި އެކި ގޮތްގޮތަށް މަސްތުވާތަކެތި ބޭނުންކުރާ 45،000 އެއްހާ މީހުން ރާއްޖޭގައި އެބަތިއްބެވެ. އޭގެ ތެރެއިން ފަރުވާއަށް ދާން ބޭނުންވާ 80 ޕަސެންޓް މީހުންނަށް ޑިޓޮކްސް ސެންޓަރުތަކުން ޖާގަ ނުލިބި އެބަތިބި ކަމުގެ ކަންބޮޑުވުން އޭނާ ފާޅުކުރި އެވެ.\nރާއްޖޭގެ ހަތަރު ސަރަހައްދެއްގައި ޖުމުލަ ހަތަރު ޑިޓޮކްސް ސެންޓަރު ހުރެ އެވެ. އަދި ފަރުވާދޭ 172 މީހުންގެ ޖާގައިގެ ރިހެބުގައި މިވަގުތު ވެސް 150 މީހުން އެބަތިބި ކަމަށް އޭނާ ވިދާޅުވި އެވެ. ޖަލުގައި ބަންދުކޮށްފައިވާ މީހުންގެ ތެރެއިން 75 ޕަސެންޓާއި 85 ޕަސެންޓް މީހުންނަކީ މަސްތުވާތަކެތި ބޭނުން ކުރި މީހުން ކަމަށް އޭނާ ބުންޏެވެ.\n"ކިޔޫގައި ތިބި މީހުން އެތިބީ މަގުތަކުގައި މަސްތުވާން. ޑިޓޮކްސް ސެންޓަރުތައް ފުލްވީމަ ފަރުވާއަކަށް ނުދެވޭ. އެމެރިކާގެ ސިސްޓަމް މިތަނަށް ފައްތަން އުޅުނީމައި އޭތި ވޯކެއް ނުކުރޭ. ފަރުވާއަށް ނުދެވޭތޯ ބޮއެ ބޮއެ އެ މީހުން އެ ތިބީ. ތަންތަން ފުރިފައި. ޖާގައެއް ނުލިބޭ،" ރާއްޖޭގެ ހާލަތު ސިފަކުރައްވަމުން އައްކު ބުންޏެވެ.\nމަސްތުވާތަކެތީގެ އޮޕަރޭޝަނެއްގައި ފުލުހުންގެ ބެލުމުގެ ދަށަށް މީހަކު ގެންދަނީ: މަސްތުވާ މީހުން ރާއްޖޭގައި ވެސް ގިނަ-- ފޮޓޯ: ފުލުހުން\nޑިޓޮކްސް ސެންޓަރުތަކަށް ދާން ޖެހެނީ ފަރުވާ ފެށުމުގެ ކުރިން ހަށިގަނޑުން މަސްތުވާތަކެތީގެ އަސަރު ކެނޑުވުމަށެވެ. އެ ސެންޓަރުގައި 21 ދުވަހު ތިބެން ޖެހެ އެވެ.\nއައްކު ވިދާޅުވި ގޮތުގައި ޑިޓޮކްސް ސެންޓަރުތަކުގެ ކެޕޭސިޓީ ފުލްވުމުން, ފަރުވާ ފުރިހަމަނުކޮށް މީހުން އަނބުރާ ފޮނުވާލަ އެވެ. މިކަމުން އަރައިގަތުމަށް ބޭނުންވެފައި ތިބި މީހުންނަށް ފުރުސަތު ހަނިވާ އެއް ސަބަބަކީ އެއީ ކަމަށް ބުންޏެވެ.\nމަސްތުވާތަކެތީގެ މައްސަލައަކީ ރާއްޖެއަށް ކުރިމަތި ވެފައިވާ އެންމެ ބޮޑު އެއް މައްސަލަ އެވެ. މަސްތުވެ ބިއްޖެހިފައި އެތައް ބަޔަކު އެބަތިއްބެވެ. ފަރުވާއަށް ދާން އޭގެ ތެރެއިން އެއް ބަޔަކު ބޭނުންވާއިރު އަނެއް ބަޔަކު ފަރުވާއަށް ފަހު އަނެއްކާ ވެސް މަސްތުގެ ތެރެއަށް ދަނީ އެވެ.\nއެންމެންނަށް އެއް ފަރުވާއެއް: ނަތީޖާއެއް ނެތް!\nމަސްތުވާތަކެތީގެ ވަބާއިން އަރައިގަތުމަށް ހިންމަފުށީގައި ހުންނަ ރިހެބުން ފަރުވާ ދޭއިރު ވަކި ވަކި މީހުންނަށް ވަކި ހާއްސަ ފަރުވާތަކެއް ނުދެ އެވެ. އެންމެނަށް ވެސް ފަރުވާ ދެނީ އެއް އުސޫލަކުން އެއްގޮތަށެވެ. އޭގެ ސަބަބުން އެންމެ ރަނގަޅު ނަތީޖާއެއް ނުނިކުމެވެ.\n"މި ތިބެނީ އެކި މިންވަރަށް އެކި އެއްޗެހި ބޭނުން ކޮށްފައި ތިބޭ މީހުން. އެކަމަކު ރާއްޖޭގައި އެންމެ ބޮޑު މައްސަލައަކީ އެންމެނަށް އެއް ފަރުވާއެއް ދިނުން. ކޮންމެ މީހެއްގެ ހާލަތަށް ބަލައި ވަކި ހާއްސަ ފަރުވާއެއް ދޭ އުސޫލު ނުގެންގުޅޭ. އެންމެނަށް އެއް ފަރުވާއެއް ވޯކެއް ނުކުރާނެ،" އައްކު ބުންޏެވެ.\nމަސްތުވާތަކެއްޗާއި ދެކޮޅަށް މަސައްކަތް ކުރާ އެންޖީއޯއެއް ކަމަށްވާ ޖާނީގެ އިންޓަނޭޝަނަލީ ސެޓިފައިޑް އެޑިކްޝަން ޕްރޮފެޝަނަލް އެންޑް ގްލޯބަލް މާސްޓާ ޓްރެއިނާ އަލީ އަދީބް ވެސް އެކަމަށް ތާއީދު ކުރެ އެވެ.\nއޭނާ ބުނި ގޮތުގައި ޒަމާނީ, ރަނގަޅު ފަރުވާ ބައްޓަން ކުރަން ޖެހޭނީ ސައިންސްގެ ހެކިތަކާ ހޯދުންތަކުގެ މައްޗަށެވެ.\n"އެއް ވައްތަރެއްގެ ފަރުވާ އެންމެންނަށް މަސައްކަތެއް ނުކުރޭ. ފަރުވާގައި ބޭނުން ކުރާ އިންޓަވެންޝަންސްތަކަށް ޓްރެއިނެޑް ބަޔަކު ތިބުން ވެސް ވަރަށް ހަމަ އެހާމެ މުހިންމު. ހިތާމައަކީ ޑްރަގް ގާނޫނު 17/2011 އަށް 10 އަހަރު ވެގެން ދިޔަ އިރު ވެސް ޓްރެއިންޑް މީހުން ބިނާ ކުރެވިފައި ނެތުން. އަދި އެކި އިންޓެންސިޓީގެ އެކި ވައްތަރުގެ ފަރުވާ ވެސް އެކުލެވިފައި ނެތުން،" އަދީބު ބުންޏެވެ.\nފަރުވާގެ ނިޒާމު ފެއިލްވާ ސަބަބާ ގުޅޭގޮތުން ޑްރަގް އެންފޯސްމަންޓް ޑިޕާޓްމަންޓްގެ ހެޑް، ސުޕްރިޓެންޑެންޓް އޮފް ޕޮލިސް އަހުމަދު ޝާކިރު ވިދާޅުވީ ކޮންމެ މީހަކަށް އެ މީހެއްގެ ހާލަތާ ގުޅޭގޮތަށް ފަރުވާ ދޭން ޖެހޭ ކަމަށެވެ. އެހެންކަމުން ކޮންމެ މީހަކަށް ހާއްސަ ކަސްޓަމައިޒް ފަރުވާތަކެއް ދޭން ޖެހުނު ނަމަވެސް ރާއްޖޭގައި އެގޮތަށް ފަރުވާ ނުދޭ ކަމަށް އޭނާ ވިދާޅުވި އެވެ.\nރާއްޖޭގައި މަސްތުވާތަކެއްޗަށް ފަރުވާ ދެނީ ވަކި ސެންޓަރެއްގައި ބައިތިއްބައިގެންނާއި މުޖުތަމައަށް ދޫކޮށްލާފައި ބައިތިއްބައިގެންނެވެ.\nއޮޕަރޭޝަނެއްގައި ފުލުހުން އަތުލައިގެންފައިވާ މަސްތުވާތަކެތި: މަސްތުވުމަށް ފަރުވާ ބޭނުން ވިޔަސް ނުލިބޭކަމުގެ ޝަކުވާ ބޮޑު-- ފޮޓޯ: ފުލުހުން\nމިކަމުގައި ހުރި ގޮންޖެހުންތައް ފާހަގަ ކުރައްވައި އަދީބު ބުނީ މަސްތުވާތަކެއްޗަށް ފަރުވާ ބޭނުންވާ އެންމެންނަކީ ހިންމަފުށީގައި ހުންނަ ސެންޓަރުން ފަރުވާ ހޯދަން ޖެހޭ މީހުން ނޫން ކަމަށެވެ. އޭގެ ތެރެއިން ގިނަ ބަޔަކީ މުޖުތަމައުގައި ބައި ތިއްބައިގެން ފަރުވާ ދޭން ޖެހޭ މީހުން ކަމަށް އަދީބު ބުންޏެވެ.\nއަދީބު ބުނި ގޮތުގައި ޖަލަކީ ފަރުވާގެ ފުރުސަތު ފަހިކޮށް އޮންނަން ޖެހޭ ތަނަކަށްވާއިރު ޖަލުގައި ވެސް އެކަށީގެންވާ ފަރުވާ ނުލިބެ އެވެ.\n"ހަގީގަތަކީ ޖަލަކީ ފަރުވާގެ ފުރުސަތު ފުޅާކޮށް އޮންނަން ޖެހޭ މާހައުލެއް. އެތާ ފަރުވާ ދޭންޖެހޭ ބައެއް އެތަނުގައި ތިބުމަކީ އޭގެ ފައިދާ ސަރުކާރުން ފުރިހަމައަށް ބޭނުންކޮށް ގައިދީންނަށް ހާއްސަ ކުރެވިފައިވާ ފަރުވާ މީހުންނަށް ފޯރުކޮށްދޭން ލިބޭ ވަރަށް ރަނގަޅު ފުރުސަތެއް. ޖަލުގައި އެދެވޭ އެވިޑެންސް ބޭސްޑް ފަރުވާއެއް ފޯރުކޮށްދެވިއްޖެ ނަމަ އަލުން އެ ކުށްތަކަށް އަރައިގަތުމާއި މަސްތުވާ ތަކެތި ބޭނުން ކުރުމަށާ މިފަދަ އެތައް ކަމެއް ދަށް ކުރެވޭ،" އަދީބު ބުންޏެވެ.\nމަސްތުވާތަކެތީގެ ވަބާއިން އަރައިގަތުމަށް ފަރުވާ ދޭން ފަށަނީ އެސެސްމަންޓްތަކަށް ފަހުގަ އެވެ. އެސެސްމަންޓްތަކުން އެ މީހަކަށް ޖިސްމާނީ ގޮތުންނާއި ނަފްސާނީ ގޮތުން އަދި އިޖުތިމާއީ ގޮތުން ލިބިފައިވާ ގެއްލުންތައް އެނގެ އެވެ. ފަރުވާ ފޯކަސް ކުރަނީ އެ ގެއްލުންތަކަށް ހައްލު ހޯދައި ދިނުމަށެވެ.\nއަދީބު ބުނި ގޮތުގައި ރާއްޖޭގައި އެންމެ ރިހެބެއް ހުންނާތީ ހުރިހާ އެންމެން އެތަނަށް ދާން ޖެހޭއިރު އޭގެ ގެއްލުން ޕޭޝަންޓުންނަށް ކުރާ ކަމަށެވެ. އެކަމަށް އޮތް ހައްލަކީ ފަރުވާގެ ފުރުސަތުތައް ފުޅާކޮށް، އެކި ފަރުވާ ބޭނުންވާ މީހުންނަށް އެ މީހަކަށް ލިބެން ޖެހޭ ފަރުވާއެއް ލިބޭނެ އުސޫލެއް ރޭވުން ކަމަށް އޭނާ ބުންޏެވެ.\nޝާކިރު ވިދާޅުވީ ފަރުވާއަށް ހުކުމް ކުރުމަށް ފަހު ފަރުވާއަށް ނުފެށި ގިނަ ބަޔަކު ތިބޭ ކަމަށެވެ. ފަރުވާއަށް ނުދެވި މުޖުތަމައުއަށް ދޫވެފައި ތިބި މީހުންގެ ތެރޭގައި މަސްތުވާތަކެތި ބޭނުން ކުރަން އުޅޭ މީހުން ގިނަ ކަމަށް ޝާކިރު ވިދާޅުވި އެވެ.\nމަގުމަތީ އުޅޭ ސަބަބު ގިނަ ވަނީ ޓްރީޓްމަންޓުން ޖާގަ ނުލިބޭތީ. ޑްރަގް ކޯޓުން އެސެސްމަންޓް ހަދަން އަންގާފަހުން ގެއްލޭ މީހުން އެބައުޅޭ. ފަރުވާ ފަށައި ފަރުވާގެ އުސޫލާ ހިލާފުވުމުން ފަރުވާއިން ޓާމިނޭޓް ކުރި މީހުން ވެސް އުޅޭ މަގުމަތީގައި. އެއީ ޖަލަށް ދާން ޖެހޭ މީހުން. ފަރުވާ ފުރިހަމަ ކޮށްފައި އަނެއްކާ ވެސް މަސްތުގެ ތެރެއަށް ވަންނަ މީހުން ވެސް އުޅޭ. --ޝާކިރު\nހާލަތަށް ބަލައި ފަރުވާ ބަދަލުކުރަންޖެހޭ!\nމަސްތުވާތަކެތީގެ ވަބާއިން ސަލާމަތް ވެފައިވާ މީހުންނާއި އެ ދާއިރާގެ ތަޖުރިބާކާރުން ވެސް އެއްބަސްވާ އެއްކަމަކީ ފަރުވާގެ ނިޒާމަށް ބަދަލުތަކެއް ގެންނަން ޖެހޭ ކަމެވެ. އެގޮތުން މިހާރު ދޭގޮތަށް އެންމެނަށް އެއް ފަރުވާއެއް ދިނުމުގެ ބަދަލުގައި އެމީހެއްގެ ހާލަތަށް ބަލައި ފަރުވާ ބައްޓަން ކުރަން ޖެހޭ ކަމަށް އެ ބޭފުޅުން ވިދާޅުވެ އެވެ.\nއަދީބު ބުނި ގޮތުގައި މަސްތުވާ ތަކެއްޗަށް އަޅުދާސްތު ވުމުގެ ބައްޔަކީ ދިގުދެމިގެންދާ އަދި އަލުން އިހު ވަރަށް ވުމަށް ފުރުސަތު އޮތް ސިކުނޑީގެ ބައްޔެއް ކަމަށެވެ. އެ ބަލި ޖެހެނީ ސިކުނޑީގެ ހިތްހަމަ ޖެހުމާއި މޯޓިވޭޝަނާއި ހަނދާނާ މިކަންކަމާ ގުޅުންހުރި ސާކެޓްތަކަށް ކަމަށް އަދީބު ބުންޏެވެ.\n"މި ސާކެޓްތައް އޮޅުންބޮޅުން ވުމުގެ ސަބަބުން ޖިސްމާނީ، ނަފްސާނީ، އިޖުތިމާއީ އަދި ރޫހާނީ މައްސަލަތައް އިންސާނާއަށް ކުރިމަތި ކުރުވާ. މި ބަލީގެ އެންމެ ވިސިބަލް އެއް އަލާމާތަކީ އެތައް ބައިވަރު ނޭދެވޭ ކަންކަން ތިމާއާ ކުރިމަތި ކުރުވާއިރުވެސް މަސްތުވާ ތަކެތީގެ ފަހަރުން ގޮސް ނިމިދިއުން،" އަދީބު ބުންޏެވެ.\nމަސްތުވާތަކެތީގެ އޮޕަރޭޝަނެއްގައި ފުލުހުން ގެ އެއް ބަލައި ފާސް ކުރަނީ: ދޭތެރެ ދޭތެރެއިން ފުލުހުން ގެންދަނީ އޮޕަރޭޝަންތައް ހިންގަމުން-- ފޮޓޯ: ފުލުހުން\nދިރާސާތަކުގެ އަލީގައި އަދީބު ބުނީ އެކްޓެންޑެޓް ކެއާ ނުވަތަ އާފްޓާ ކެއާ މަދުވެގެން ފަސް އަހަރަށް ދަންމައިލައިފައި އޭގެ ތެރޭގައި ރެންޑަމް ޔޫރިން މޮނީޓާ އަދި އެހެނިހެން ސަޕޯޓިވް ކަންކަން ކުރިއަށް ގެންގޮސްފިނަމަ މަސްތުން ސާފު ދިރިއުޅުމެއް ބިނާ ކުރުމުގެ ފުރުސަތު އެތައް ގުނައެއް ބޮޑު ކަމަށެވެ.\n"ވީމާ އާފްޓާކެއާ ނުވަތަ އެކްސްޓެޑް ކެއާއަކީ ފަރުވާގެ ވަރަށް މުހިންމު މަރުހަލާއެއް ކަމަށް ބަލައި ރާއްޖޭގައި ޕޭޝަންޓުންނަށް އެންމެ ފައިދާވާ ގޮތަކަށް އެކަން ކުރެވޭނެ ގޮތް ތަކެއް ހޯދުން ވަރަށް މުހިންމު،" އަދީބު ބުންޏެވެ.\nޑްރަގް ކޯޓުން ފަރުވާއަށް ހުކުމް ކުރާ ހިސާބުން އެ މީހަކު މުޖުތަމައުއަށް ދޫކުރުމުގެ ބަދަލުގައި ރިމާންޑް ސެންޓަރެއްގައި ބަހައްޓަން ޖެހޭ ކަމަށް ޝާކިރު ވިދާޅުވި އެވެ. މިހާރު ގުޅީފަޅުގައި ރިމާންޑް ސެންޓަރެއް ގާއިމް ކޮށްފައިވާތީ ކުރިއަށް އޮތްތަނުގައި އެގޮތަށް ތަންފީޒު ކުރެވޭނެ ކަމަށް ޝާކިރު ވިދާޅުވި އެވެ.\n"އޭރުން އެތަނުގައި ބަހައްޓައިގެން އެސެސްމަންޓް ހެދޭނެ. އެސެސްމަންޓަށް ފަހު ސެންޓަރަށް ނުވަތަ ކޮމިއުނިޓީ ފަރުވާއަށް ފޮނުވޭނެ. ރިމާންޑް ސެންޓާއާއެކު މުޖުތަމައުއަށް ދޫވުން ހައްލު ކުރެވޭނެ،" ޝާކިރު ވިދާޅުވި އެވެ.\nޝާކިރު ވިދާޅުވި ގޮތުގައި މަސްތުވާތަކެއްޗަށް ފަރުވާ ދިނުމަށް ރާއްޖޭގައި އޮތް އަނެއް ހުރަހަކީ އެ ދާއިރާއިން ތަމްރީނު ވެފައި ތިބި މީހުން މަދުވުމެވެ. ސޯޝަލް ވޯކާސްގެ އިތުރުން ޑްރަގާ ގުޅޭ ކައުންސިލިންނާއި އެ ދާއިރާގެ ޑޮކްޓަރުން ރާއްޖެއަށް ބޭނުންވާ ކަމަށް ޝާކިރު ވިދާޅުވި އެވެ.\n"ޓްރީޓްމަންޓް އޮޕްޝަންތައް ގިނަ ކުރަން ޖެހޭ. ޖަލުގައި ގިނައީ ޑްރަގްސް މީހުން. އެ މީހުން ރިހިބިލިޓޭޓް ކުރަން ޖެހޭ ކަމަށް ގާނޫނުގައި އޮވޭ. އެކަމަކު 10 އަހަރުވީ އިރު އެކަމެއް ނުކުރޭ. ޖަލުން އަފްއާމް ލިބި މިނިވަންވާއިރު ފަރުވާއެއް ނުލިބޭ. އެހެންވެ އަލުން އައިސް މަސްތުވާން އެބަ ފަށާ،" ޝާކިރު ވިދާޅުވި އެވެ.\nތަޖުރިބާކާރުން ވިދާޅުވާ ގޮތުގައި ނޭޝަނަލް ޑްރަގު އެޖެންސީ (އެންޑީއޭ)ގެ އުސޫލުތަކަށް ބަދަލުތަކެއް އަންނަން ޖެހެ އެވެ. އެންޑީއޭ އިސްލާހު ކުރުމުގެ ނަމުގައި ވެސް ހަރަކާތްތަކެއް މިހާރު އަންނަނީ ކުރިއަށް ގެންދަމުންނެވެ. އެގޮތުން އެންޑީއޭ އިސްލާހު ކުރަން ގޮވާލައި 1،000 އަށް ވުރެ ގިނަ މީހުން ސޮއިކޮށް މަޖިލީހަށް ވަނީ ޕެޓިޝަނެއް ހުށަހަޅައިފަ އެވެ.\nއެންޑީއޭ އިން ބުނަނީ ގޮންޖެހުން ބޮޑު ކަމަށް\nމަސްތުވާތަކެތީގެ ފަރުވާގެ ނިޒާމު ބަލަހައްޓާ، ނޭޝަނަލް ޑްރަގް އެޖެންސީ (އެންޑީއޭ) އަށް ވެސް ގޮންޖެހުން ބޮޑެވެ.\nފަރުވާ ނުދެވި ލަސްވުމާ ގުޅޭގޮތުން އެންޑީއޭގެ ލީގަލް އޮފިސަރު އަހުމަދު ހިލްމީ ވިދާޅުވީ މަސްތުވާތަކެއްޗާ ބެހޭ ގާނޫނުގައި ބަޔާންކޮށްފައިވާ މިންވަރަށް ފަރުވާދޭ މަރުކަޒުތައް ފަރުވާދެވޭ ނިސްބަތަށް ގާއިމްކޮށްފައި ނުވާތީ ޖާގައިގެ ދަތިކަން ބޮޑު ކަމަށެވެ. އޭނާ ވިދާޅުވީ އަންހެނުންނަށް ހާއްސަ ރެސިޑެންޝަލް ފަރުވާދޭ މަރުކަޒެއް ނެތުމާއި ކުޑަކުދިންނަށް ހާއްސަ ފަރުވާދޭ މަރުކަޒެއް ނެތުމުން ވެސް ގޮންޖެހުންތަކާ ކުރިމަތިވާ ކަމަށެވެ.\nހިލްމީ ވިދާޅުވި ގޮތުގައި މަރުކަޒުތަކުގެ ޖާގައިގެ ދަތިކަމާއި ވަސީލަތްތައް މަދު ވުމަކީ ވެސް އެކަށީގެންވާ ފަރުވާ ދިނުމަށް އޮތް ގޮންޖެހުމެކެވެ. އެގޮތުން ކޮންމެހެން ހުންނަން ޖެހޭ ބައެއް ވަސީލަތްތައް ވެސް ގާއިމް ވެފައި ނެތް ކަމަށް އޭނާ ވިދާޅުވި އެވެ.\nފަރުވާދޭ މަރުކަޒުތައް ހުޅުވި ނަމަވެސް އެ ސަރަހައްދެއްގެ އާބާދީ އާއި މަސްތުވާތަކެތީގެ ވަބާ ފެތުރިފައި އޮތް ނިސްބަތަށްބަލާ ސެންޓަރުތަކުގައި ގާއިމްވެފައި ހުރި ވަސީލަތްތަކަކީ އެކަށީގެންވާ ވަރުގެ ވަސީލަތްތަކެއް ނޫން. އެގޮތުން ފަރުވާދޭ ގިނަ ސެންޓަރުތަކުގައި ކައުންސެލަރުންގެ ގޮތުގައި ހުރީ އެންމެ ސްޓާފެއް. --ހިލްމީ\nއޭނާ ވިދާޅުވި ގޮތުގައި އެ ސެންޓަރުގައި ތިބެންޖެހޭ ޑޮކްޓަރުންނާއި ނަރުހުންނާއި އެހެނިހެން މުވައްޒަފުންގެ އަދަދު މަދުވެފައި ތަނުގެ ޖާގައިގެ ދަތިކަން ވެސް ބޮޑެވެ.\nމަސްތުވާތަކެތި ބޭނުންކުރާ މީހުންގެ ތެރެއިން ޑްރަގް ކޯޓު ހުކުމާއި ހަމައަށް ދިއުމުން މަސްތުވުން ހުއްޓާލި ނަމަވެސް އޭގެ ތެރެއިން ގާތްގަނޑަކަށް 90 ޕަސެންޓް މީހުންނަކީ ފަރުވާދީގެން ނޫނީ ހުއްޓާނުލެވޭނެ ބައެއް ކަމަށް އެންޑީއޭން ބުނެ އެވެ.\nހިލްމީ ވެސް ވިދާޅުވީ އެކަމަށް އޮތް ހައްލަކީ ފަރުވާއަށް ހުކުމް ކުރުމާ އެކު ލަސްތަކެއް ނުވެ ފަރުވާ ދޭން ފެށުން ކަމަށެވެ.\n"ނުވަތަ ހުކުމް ކުރުމާއި ގުޅިގެން އެ ހިސާބުން ފަރުވާ ފެށޭނެ އިންތިޒާމްތައް ހަމަޖެހިގެން ދިއުން. އެހެން ނަމަވެސް މި ނިސްބަތުގައި ފަރުވާދެވޭނެ ސެންޓަރުތަކާއި މުވައްޒަފުންނާއި ވަސީލަތްތައް ނެތުމުން، އިތުރު ވަސީލަތްތައް ނުހޯދާ މިއީ ހައްލުކުރުން ނާދިރު ކަމެއް،" ހިލްމީ ވިދާޅުވި އެވެ.\nރާއްޖޭގައި މަސްތުވާތަކެތިން ސަލާމަތް ކުރުމަށް ދެނީ އާއްމު ފަރުވާއެއް ކަމަށް އެންޑީއޭން ގަބޫލެއް ނުކުރެ އެވެ.\nހިލްމީ ވިދާޅުވިގޮތުގައި ރާއްޖޭގައި ފަރުވާ ދެމުންދަނީ ވަކިވަކި މީހުންނަށް ހާއްސަ ފަރުވާއެކެވެ. އެގޮތުން މަސްތުވާތަކެތީ ބޭނުންކުރުމުގައި ހޭދަކޮށްފައިވާ މުއްދަތާއި ބޭނުންކޮށްފައިވާ ޑޯޒާއި އެ ޑޯޒް ބޭނުންކޮށްފައިވާ ގޮތަށް ބަލައި އެކަންތަކަށް ރިއާޔަތްކޮށްގެން ބައިނަލް އަގުވާމީ ޓޫލްއެއްގެ އެހީގައި ހަދާ އެސެސްމެންޓް ތަކަށް ބިނާކޮށް ޕްރޮގްރާމްތައް ކަނޑައަޅަމުން އަންނަ ކަމަށް އޭނާ ވިދާޅުވި އެވެ.\nކުރިން ފާހަގަ ކުރި ގޮންޖެހުންތައް ހައްލު ކުރުމާއެކު ފަރުވާގެ ކަންކަން ރަނގަޅު ކުރަން ބަދަލުތަކެއް ގެންނަން ޖެހޭ ކަމަށް ހިލްމީ ވިދާޅުވި އެވެ.\nފަރުވާ ރަނގަޅު ކުރަން އެންޑީއޭން ގެންނަން ބޭނުންވާ ބައެއް ބަދަލުތައް\nފަރުވާއަށް ހުކުމްކުރުމާއި އެކު ވަގުތުން ވަގުތަށް ފަރުވާ ފެށިގެންދާނެ ގޮތް ހަމަޖެހުން.\nއަލަށް ހުޅުވާ ފަރުވާދޭ މަރުކަޒުތަކުގެ ޖާގަ އިތުރުކުރުން.\nމިހާރު ފަރުވާދޭ މަރުކަޒުތަކުގެ ޖާގަ އިތުރުކުރުން.\nއަލަށް ހުޅުވާ ފަރުވާދޭ މަރުކަޒުތަކުގެ ޖާގައަކީ އެންމެ މަދުވެގެން 50 ކަމުގައި ހަމަޖެއްސުން.\nރާއްޖެ ބެހިފައިއޮތް ގޮތުން އެބަޔަކު ތިބި ސަރަހައްދަކުން ފަރުވާ ކުރިޔަށް ގެންދެވޭނެގޮތް ހަމަޖެހުން.\nމަސްތުވާތަކެތީގެ ފަރުވާދޭ މަރުކަޒުތައް ހުރި ރަށްރަށަށް އަމާޒްކޮށްގެން މީހުން ތަމްރީންކުރުން.\nމަސްތުވާތަކެތީގެ ސަބަބުން ރާއްޖޭގައި ގިނަ މައްސަލަތަކެއް މިވަނީ ފެންމަތިވެފަ އެވެ. އެ ވަބާއިން ސަލާމަތްވުމަށް އެދޭ މީހުން ވެސް ގިނަ އެވެ. ނަމަވެސް މިފެންނަނީ ފަރުވާގެ ނިޒާމު ފެއިލް ވެފައިވާ ތަނެވެ. ފަރުވާއަށް ފަހު އެނބުރި އަންނަ މީހުން ވެސް މަސްތުވަނީ އެވެ. އަނެއް ބަޔަކަށް ފަރުވާ ނުލިބި ތިބެން ޖެހެނީ އެވެ. ގައުމީ މިހާ ބޮޑު މައްސަލައަކަށް އަވަސް ހައްލެއް ބޭނުންވެ އެވެ.\nއައްކުއަށް ކުރިން ކުރިމަތިވި އެންމެ ބޮޑު ގޮންޖެހުމަކީ މަސްތުން އަރައި ގަތުމެވެ. މިހާރު އޭނާއަށް އޮތް އެންމެ ބޮޑު ގޮންޖެހުމަކީ މަސްތުވާ މީހުން ފަރުވާއަށް ފޮނުވުމެވެ. ރާއްޖޭން ބޭރުން ފަރުވާ ހޯދި އައްކު ބުނާ ގޮތުގައި ރާއްޖޭގައި ފަރުވާ ދޭ ނިޒާމަށް އަވަސް ބަދަލުތަކެއް އަންނަން ޖެހެ އެވެ.\nހުއްދަނެތި ގެއަކަށް ވަން މީހެއް ތިން މަހަށް ޖަލަށް


Olympics faskurumah ninmaifi - AO News\nއޮލިމްޕިކް ގޭމްސް ފަސްކުރުމަށް ނިންމައިފި\nމިހާރު މުޅި ދުނިޔޭގައި ހަލުވިކަމާއެކު ފެތުރެމުންދާ ކޮރޯނާވައިރަސް (ކޮވިޑް-19) އާއި ގުޅިގެން މި އަހަރުގެ ޖުލައި މަހު ޖަޕާނުގައި ބޭއްވުމަށް ހަމަޖެހިފައި އޮތް އޮލިމްޕިކް ގޭމްސް، ފަސްކުރުމަށް އިންޓަނޭޝަނަލް އޮލިމްޕިކް ކޮމިޓީ (އައިއޯސީ) އިން ނިންމައިފިއެވެ.\nއައިއޯސީގެ ރައީސް ތޯމަސް ބެކް ބުނެފައިވާ ގޮތުގައި، ދުނިޔޭގެ ސިއްޙީ ހާލަތާ މެދުގައިއާއި އަދި އެކަމުން ގޭމްސް އަށް ކުރާނެ އަސަރުތަކާ ބެހޭގޮތުން ތަފްސީލީ މަޝްވަރާތަކެއް ކުރާނެ އެވެ. އަދި އެއަށް ބިނާކޮށް އޮލިމްޕިކްސް ބާއްވާނެ ތާރީޙެއް ކުރިއަށް އޮތް ހަތަރު ހަފުތާގެ ތެރޭގައި އިއުލާންކުރާނެ ކަމަށް ބުނެފައިވެއެވެ.\nމިހާތަނަށް ބެލެވިފައި އޮތީ ގޭމްސް ފަސްކުރުމުގެ ހިޔާލެއް ޖަޕާނުން ވެސް އަދި އައިއޯސީ އިން ނުގެންގުޅޭ ކަމަށެވެ. އެހެންނަމަވެސް، އެމެރިކާ އާއި އިނގިރޭސިވިލާތުގައި ކޮވިޑް-19 ގެ ސަބަބުން ތަހައްމަލުކުރަންޖެހިފައިވާ ދަތި އުނދަގޫތަކާ ހުރެ އެ ދެ ގައުމުގެ ފަރާތުން ކުރި ޕްރެޝަރުގެ ސަބަބުން އައިއޯސީގެ ނިންމުން ބަދަލުކުރުމަށް މަޖުބޫރުވީ ކަމަށް ބެލެވެއެވެ.\nޗައިނާގައި މިދިޔަ ޑިސެމްބަރު މަހު ފެތުރެން ފެށި ކޮރޯނާވައިރަސް މިހާރު މުޅި ދުނިޔެ އަށް ފެތުރިފައިވާ ސިއްހީ ވަބާއަކަށް ވެފައިވާއިރު މި ވައިރަސް މިހާރު ބޮޑަށް ފެތުރެނީ ޔޫރަޕުގަ އެވެ. އެއާ ގުޅިގެން މިވަގުތު މެދުކަނޑާލާފައިވާ ޔޫރަޕުގެ ފުޓްބޯޅަ ލީގުތައް ކުރިއަށް ގެންދަން ވަގުތު ދިނުމުގެ ގޮތުން، ކުރިން އަންނަ ޖޫން/ޖުލައި މަހު ބާއްވާ ގޮތަށް އޮތް ޔޫރޯ ފުޓްބޯޅަ މުބާރާތާއި ކޮޕާ އެމެރިކާ ވަނީ 2021 ވަނަ އަހަރަށް ފަސްކޮށްފައެވެ.\nއެގޮތުން، އޮލިމްޕިކްސް ފަސްކުރުމަށް ވެސް ކުޅިވަރު ފެޑެރޭޝަންތަކުންނާއި އެތުލީޓުން ގޮވާލަމުން އައިނަމަވެސް މިހާތަނަށް އައިއިރު ފަސްކޮށްފައިނުވަނީ ކޮރޯނާވައިރަހާ ގުޅިގެން ޖަޕާނުގައި ކުރިން އޮތް ހާލަތު މިހާރު ރަނގަޅުވާން ފެށެމުން ކަމަށް ބެލެވެއެވެ. އެހެންނަމަވެސް، ގިނަ ގައުމުތައް ލޮކްޑައުންކޮށް ދަތުރުފަތުރުތައް ހުއްޓާލާފައިވާތީވެ، އެތުލީޓުންގެ ތަމްރީންތަކަށް ހުރަސް އެޅިފައިވުމުން އޮލިމްޕިކްސް ލަސްކުރުމަށް މަޖުބޫރުވީ ކަމަށް ގަބޫލު ކުރެވެއެވެ.\nމުޅި ދުނިޔޭގައި ހަލުވިކަމާ އެކު މިހާރު ފެތުރޭ ކޮރޯނާވައިރަހުން ޖެހޭ ކޮވިޑް-19 މިހާތަނަށް 350,000 އާ ގާތްކުރާ އަދަދަކަށް މީހުންނަށް ޖެހިފައިވާއިރު، 15 ހާހަށް ވުރެ ގިނަ މީހުން ވަނީ މަރުވެފައެވެ. އަދި މި ބަލީގައި މިހާތަނަށް ލައްކައެއްހާ މީހުން ރަނގަޅުވެފައިވާކަމަށް ފަހުގެ މީޑިއާ ރިޕޯޓްތައް ބުނެއެެވެ.\nކޮރޯނާވައިރަސްކޮވިޑް-19އައިއޯސީއޮލިމްޕިކްސްޓޯކިއޯ އޮލިމްޕިކްސް ގޭމްސް


Siyaasee hulhu rohkuraa dharakah dheen nuhadhaa: Raees Solih\nސިޔާސީ ހުޅު ރޯކުރާ ދަރަކަށް ދީން ނުހަދާ: ރައީސް\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް މިރޭގެ ޖަލްސާގައި ވާހަކަފުޅު ދައްކަވަނީ\nސިޔާސީ ހުޅު ރޯކުރަން ބޭނުންކުރާ ދަރަކަށް ދީން ހެދުމުގެ ފުރުސަތު ނުދޭން ރާއްޖޭގެ އިލްމުވެރިންނަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް ގޮވާލައްވައިފި އެވެ. ރައީސް މިކަމަށް ގޮވާލެއްވީ މިރޭ ބޭއްވި ގައުމީ ދުވަހުގެ ޚާއްސަ ޖަލްސާގައި ގައުމާ މުހާތަބު ކުރައްވާ ވާހަކަފުޅު ދައްކަވަމުންނެވެ.\nރައީސް ވިދާޅުވީ ސުލްހަވެރިކަމުގައި އުޅެމުންދިޔަ ދިވެހިންގެ މި ރާއްޖެއަށް މިއަދު އައިސްފައި ވަނީ ކަންބޮޑުވާންޖެހޭ ފަދަ ބޮޑު ބަދަލެއް ކަމަށެވެ. އެގޮތުން އެއް ދިވެއްސަކު އަނެއް ދިވެއްސެއްގެ ލޭ އޮހޮރުވަމުން އެތައް އާއިލާތަކަކަށް ހިތްދަތިކަން ދެމުން ގެންދާ ކަމަށެވެ.\nރައީސް ވިދާޅުވީ ބައެއް މީހުން މިނިވަންކަމުގެ ނަމުގައި އިސްލާމްދީނާ ރަސޫލާއަށް ފުރައްސާރަކޮށް ބަސް ބުނަމުންދާ ކަމަށާ އަނެއް ބަޔަކު ދީނުގެ ނަމުގައި ހަރުކަށި ފިކުރަށް ވިސްނުން ބަދަލު ކުރަމުންދާ ކަމަށެވެ. އަދި ދީނުގެ ދިފާއުގައި ކަމަށް ބުނެ ޓެރަރިސްޓް ހަނގުރާމަތަކުގައި ބައިވެރިވެ އަމިއްލަ ނަފްސު މަރަށް ހުށައަޅަމުންދާ ކަމަށެވެ.\n"އެއް ދިވެއްސަކު އަނެއް ދިވެއްސެއްގެ ލޭ އޮހޮރުވާ، އާއިލާތައް ބިކަކުރަމުން އެބަ ގެންދޭ. މިއަދު އެއްފަހަރާ އެއް އަޑުން އަޅުގަނޑުމެން އެންމެން މިކަމަށް ނޫނެކޭ ބުނަންޖެހޭ. އިސްލާމްދީނަށް ފުރައްސާރަކޮށް މާތް ނަބިއްޔާ ކުޑައިމީސްވާ ގޮތަށް ވާހަކަ ދެއްކުމުގެ ފުުރުސަތު ނުދެއްވާނެ ކަމަށް ޔަގީންކަން ލޮބުވެތި ދިވެހި ރައްޔިތުންނަށް އަރުވަން. ހަމަ އެގޮތަށް އިިސްލާމްދީނުގެ ނަމުގައި ހަރުކަށިކަން އިސްކޮށް، ބިރުވެރިކަން އުފައްދާ މީހުން މެރުމަށް ގޮވާ ޓެރަރިސްޓް ހަނގުރާމަތަކުގައި ބައިވެރިވުމަށް މި ސަރުކާރުން ފުރުސަތު ނުދޭނެ ވާހަކަ ދަންނަވަން." ރައީސް ވިދާޅުވިއެވެ.\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް ގައުމީ ދުވަހުގެ ރަސްމީ ޖަލްސާގައި --\nއެއް ދިވެއްސަކު އަނެއް ދިވެއްސެއްގެ ލޭ އޮހޮރުވާ، އާއިލާތައް ބިކަކުރަމުން އެބަ ގެންދޭ. މިއަދު އެއްފަހަރާ އެއް އަޑުން އަޅުގަނޑުމެން އެންމެން މިކަމަށް ނޫނެކޭ ބުނަންޖެހޭ. އިސްލާމްދީނަށް ފުރައްސާރަކޮށް މާތް ނަބިއްޔާ ކުޑައިމީސްވާ ގޮތަށް ވާހަކަ ދެއްކުމުގެ ފުުރުސަތު ނުދެއްވާނެ ކަމަށް ޔަގީންކަން ލޮބުވެތި ދިވެހި ރައްޔިތުންނަށް އަރުވަން. ހަމަ އެގޮތަށް އިިސްލާމްދީނުގެ ނަމުގައި ހަރުކަށިކަން އިސްކޮށް، ބިރުވެރިކަން އުފައްދާ މީހުން މެރުމަށް ގޮވާ ޓެރަރިސްޓް ހަނގުރާމަތަކުގައި ބައިވެރިވުމަށް މި ސަރުކާރުން ފުރުސަތު ނުދޭނެ ވާހަކަ ދަންނަވަން\nއިސްލާމްދީނާ މާތް ރަސޫލާއަށް ފުރައްސާރަކޮށް އެމްޑީއެންއިން ނެރުނު ރިޕޯޓްގެ މައްސަލަ ބޮޑުވެ، އެ މައްސަލާގައި ފިޔަވަޅު އެޅުން ފަސްވެފައިވާ ކަމަށް ބުނެ ދެކެވެމުންދާ ވާހަކަތަކާއި ގުޅޭގޮތުން ވެސް ރައީސް ވަނީ ވާހަކަފުޅު ދައްކަވާފަ އެވެ.\nރައީސް ވިދާޅުވީ އެމްޑީއެން ރިޕޯޓާ ގުޅިގެން ފިޔަވަޅު ނާޅައިގެން ވާހަކަ ދައްކަމުންދާ ބައެއް ބޭފުޅުންނަކީ ވެރިކަމުގައި ތިބެ އެ ރިޕޯޓަށް ފިޔަވަޅު ނާޅާ ދެލޯ މަރާލައިގެން ތިއްބެވި ބޭފުޅުން ކަމަށެވެ. އެހެންކަމުން މިއަދު ފިޔަވަޅު އަޅަން ގޮވާލަނީ އިޚްލާސްތެރި ނިޔަތެއް އޮވެގެންތޯ ސުވާލު އުފެދޭ ކަމަށެވެ.\nރައީސް ވިދާޅުވީ ކުރީ ސަރުކާރުން ފިޔަވަޅު ނޭޅި ނަމަވެސް މި ސަރުކާރުން އަޅަންޖެހޭ ކޮންމެ ފިޔަވަޅެއް އަޅާނެ ކަމަށެވެ. އަދި ދިވެހިންނަކީ ބަޔަކު ލިޔެލާ ރިޕޯޓަކުން ނުވަތަ ދައްކާ ވާހަކައަކުން އެބައިމީހުންގެ އަގީދާއަށް އަސަރުކުރާނެ ބައެއް ނޫން ކަމަށެވެ.\nއެމަނިކުފާނު މިރޭ ވަނީ ރާއްޖޭގެ އިލްމުވެރިންނަށް ވެސް ޚާއްސަ އިލްތިމާސެއް ކުރައްވާފައެވެ. އެމްޑީއެންގެ ރިޕޯޓް ކުށްވެރިކޮށް އެ ޖަމިއްޔާއަށް ފިޔަވަޅު އަޅާ އެމްޑީއެން އުވާލުމަށް އެންމެ ބޮޑަށް ގޮވާލަމުން ގެންދަނީ ރާއްޖޭގައި ތިއްބެވި ދީނީ އިލްމުވެރިންނެވެެ.\n"ރާއްޖޭގައި ތިއްބެވި ދީނީ އިލްމުވެރިންނަށް އަޅުގަނޑު މިއަދު ދަންނަވާލަން ބޭނުންވަނީ، ސިޔާސީ ހުޅު ރޯކުރަން ބޭނުންކުރާ ދަރަކަށް ދީން ހެދުމަށް އެއްވެސް ބަޔަކަށް ފުރުސަތު ނުދެއްވާށޭ. އިސްލާމީ އަގީދާގެ މަތިވެރިކަމާ މޫރިތިކަމަށް ބުރޫއަރާ ފަދަ ކަންކަން މީހުންގެ ސިކުޑިތަކަށް ވެރިވުމަށް ފުރުސަތު ނުދެއްވާށޭ. އަޅުގަނޑު ހިތަށް އަރަނީ އުފާވެރިކަމާއެކު ހަމަޖެހިލައިގެން ދިރިއުޅުމަކީ އަޅުގަނޑުމެން ދިވެހިންނަށް ނެތް ހައްގަކީ ބާވައޭ.." ރައީސް ވިދާޅުވިއެވެ.\nރާއްޖޭގައި ތިއްބެވި ދީނީ އިލްމުވެރިންނަށް އަޅުގަނޑު މިއަދު ދަންނަވާލަން ބޭނުންވަނީ، ސިޔާސީ ހުޅު ރޯކުރަން ބޭނުންކުރާ ދަރަކަށް ދީން ހެދުމަށް އެއްވެސް ބަޔަކަށް ފުރުސަތު ނުދެއްވާށޭ. އިސްލާމީ އަގީދާގެ މަތިވެރިކަމާ މޫރިތިކަމަށް ބުރޫއަރާ ފަދަ ކަންކަން މީހުންގެ ސިކުޑިތަކަށް ވެރިވުމަށް ފުރުސަތު ނުދެއްވާށޭ. އަޅުގަނޑު ހިތަށް އަރަނީ އުފާވެރިކަމާއެކު ހަމަޖެހިލައިގެން ދިރިއުޅުމަކީ އަޅުގަނޑުމެން ދިވެހިންނަށް ނެތް ހައްގަކީ ބާވައޭ\nރައީސްގެ ވާހަކަފުޅުގައި ބޮޑުތަކުރުފާނުގެ ޖިހާދާ ގުޅޭގޮތުން ވަރަށް ތަފްސީލްކޮށް ވަނީ ވާހަކަފުޅު ދައްކަވާފައެވެ.\nރައީސް އިބްރާހިމް މުހައްމަދު ސޯލިހު ގައުމީ އިނާމް\n35 އަހަރުގެ ހިދުމަތަށް ގައުމީ ފެންވަރުގެ އިނާމެއް\n14 ބޭފުޅަކަށް ޝަރަފު، 24 ބޭފުޅަކަށް ހިތްވަރުދީފި\nދެ ބޭފުޅަކަށް އިއްޒަތް އަރުވައިފި


MDP Ge Emme Iss Faraathakah Ibu Vejje - Vaguthu\nއެމްޑީޕީގެ އެންމެ އިސް ފަރާތަކަށް އިބޫ ވެއްޖެ\nއިދިކޮޅު އެމްޑީޕީގެ އެންމެ އިސް ފަރާތަކަށް އިންތިހާބީ ރައީސް އިބްރާހިމް މުހައްމަދު ސޯލިހު (އިބޫ) ވެއްޖެއެވެ.\nއެމްޑީޕީގެ އެންމެ އިސް ފަރާތުގެ މަގާމުގައި މިހާތަނަށް ހުންނެވީ ކުރީގެ ރައީސް މުހައްމަދު ނަޝީދުއެވެ. ނަމަވެސް އެމްޑީޕީގެ އަސާސީ ގަވާއިދު ބުނާގޮތުން "އެ ޕާޓީ ވެރިކަމުގައި އޮންނަ އިރު އެ އިރެއްގައި ހުރި ރައީސުލްޖުމްހޫރިއްޔާއަކީ އެމްޑީޕީ އަށް ނިސްބަތްވާ މީހެއް ނަމަ ޕާޓީގެ އެންމެ އިސް ފަރާތަކަށް ވާނީ އެމީހެއް" ކަމަށެވެ.\nއެހެންކަމުން ރައީސް ނަޝީދުގެ ބަދަލުގައި އެމްޑީޕީގެ އެންމެ އިސް ފަރާތަކަށް މިހާރު އިބޫ ވަނީ ވެގެން ގޮސްފައެވެ.\nއެމްޑީޕީގެ ޗެއާޕާސަންކަން ވެސް ކުރެއްވި ރައީސް ނަޝީދަކީ އެމްޑީޕީގެ މިހާރު ރައީސްއެވެ. މިދިޔަ ރިޔާސީ އިންތިހާބުގައި ރައީސް ނަޝީދު ވާދަކުރައްވަން ނިންމެވި ނަމަވެސް އެމަނިކުފާނުގެ މައްޗަށް އިއްވާފައިވާ 13 އަހަރުގެ ޖަލު ހުކުމާ ގުޅިގެން ފަހުން އެކަން ވަނީ އެކަން އަނބުރާ ގެންގޮސްފައެވެ. އެއާއެކު ރައީސް ނަޝީދުގެ ތާއީދާއެކު އިންތިހާބުގައި ވާދަކުރައްވަން އެމްޑީޕީގެ ޓިކެޓް ލިބިވަޑައިގެންނަވީ ހިންނަވަރު ދާއިރާގެ މެމްބަރުކަން ވެސް ކުރައްވަމުން ގެންދަވާ އިބޫ އަށެވެ.\nޖަލުގައި ހުކުމް ތަންފީޒު ކުރައްވަމުން ގެންދަވަނިކޮށް އާލާސްކަންފުޅެއްގައި 2016 ވަނަ އަހަރުގެ ޖެނުއަރީ މަހު ރައީސް ނަޝީދު ބޭސްފަރުވާއަށް ވަޑައިގެންނެވުމަށް ފަހު އެނބުރި ރާއްޖެ ވަޑައިގެންފައެއް ނުވެއެވެ. ނަމަވެސް އަންނަ ބުރާސްފަތި ދުވަހު ރައީސް ނަޝީދު އެނބުރި ރާއްޖެ ވަޑައިގަންނަވަން ވަނީ ނިންމަވާފައެވެ.\nއޮކްޓޯބަރ 30, 2018 17:37\nފްލެޓް ދޮންބެ ވަރަށް ކަޑަވާނެ\nއޮކްޓޯބަރ 30, 2018 22:41\nކެމެރާ މާ ކަޑަ ވެއްޖެ ދޯ\nއޮކްޓޯބަރ 30, 2018 22:18\nހާދަހާ ދެރައޭ ނަޝީދަށް ދެން އަލުން ދިރުމެއްނެތޭ... މާދަމަާވެސް ނަޝީދު ހުންނާނޭ ކަމުގެ އުއްމީދެއްނެތޭ...\nވަރަށް ސަޅި. ޓެރަރިސްޓުގެ ވަސްވެސް ފިލުވާލާ.\nއޮކްޓޯބަރ 31, 2018 11:18\nހަމަ ރަގަޅަށްތިވީ މޮޔަގޮލައެއް ދޮގުވެރިއެއް އިސްލާމްދީން ނުދަންނަ ޖާހިލެއް ވަގެއް މިހެން ބުނީމަ ހަޖަމް ނުވާ މީހުން އުޅޭނެ އެހެން ނަމަވެސް ހަގީގަތްވާނީ ހަގީގަތަށް ދެއްތޯ! ނަޝީދަކީ މިގައުމުގެ ރައްޔިތުންގެ މެދުގައި އޮތް އެކުވެެރި ކަމާއި އެކަކު އަނެކަކަށްކުރި އިހްތިރާމާއި ގަދަރު ކުޑަކޮށް މީހުންގެ އަބުރު ވެއްޔާއި މޮޑެން ދަސްކޮށްދިން މީހާ މިގައުމުގަ މިއޮތް ޖަީލު ހަޔާތް ކަނޑުވާލި ފުރިހަމަ ޒިންމާ ނަގަން ޖެހޭނީ ކެއްނާރި ނަޝީދު


Mudhimakah Kaiveni Kurevunee Firihenakaai Kan Engunee Kaivenyah2Hafthaa Vee Fahun! - Vaguthu\nމުދިންބެ (މ) އާއި އޭނާގެ އަންހެނުން ކަމަށް ހެދިގެން އުޅުނު ފިރިހެން މީހާ (ކ،ވ)\nއުގާންޑާގައި މުދިމަކު ކައިވެނި ކުރިތާ ދެ ހަފްތާ ފަހުން ކައިވެނި ކޮށްގެން މި އުޅެވެނީ ފިރިހެނަކާއި ކަން ފަޅާ އަރައިފިއެވެ.\nޝެއިޙް މުހައްމަދު މުތުބާ އާއި އޭނާ ކައިވެނި ކުރި މީހާ ދިމާވެފައި ވަނީ އޭނާ އިމާމުވެ ނަމާދު ކުރާ މިސްކިތުންނެވެ. ދެ މީހުން ދިމާވިތާ ކުޑަ ދުވަސްކޮޅެއް ފަހުން ކައިވެނިވެސް ކޮށްފައި ވާއިރު ކައިވެންޏަށް ފަހުގައި މުދިމުގެ އަންހެނުން ބުނެފައި ވަނީ އޭނާގެ މައްސަރުގެ ކަންތައް ޖެހިފައިވާ ކަމަށެވެ. އެހެންކަމުން ދެމަފިރިންގެ މެދުގައި އެއްވެސް ގުޅުމެއް ނުހިނގައެވެ.\nއަންހެނުން މައްސަރުގައި ހުރުމުން މުދިމު އެކަން ގަބޫލުކޮށްގެން ކެތްތެރިކަމާއި އެކު ހުރީ ކަމަށް އޭނާ ބުނެފައިވެއެވެ. ކޮންމެއަކަސް، ދެ ހަފްތާ ފަހުން މުދިންބެގެ އަވަށްޓެރިއެއްގެ ފަރާތުން ވަނީ ވަރަށް ގަބޫލުކުރަން ދަތި ވާހަކަ އެއް އަޑުއިވިފައެވެ. އެއީ މުދިންބެގެ އަންހެނުން ފާރު މަތިން ފުންމާލައިގެން އަވަށްޓެރިޔާގެ ގެއަށް ވަދެ އެ ގެއިން ޓީވީ އަކާއި ހެދުންތަކެއް ވަގަށް ނަގައިފިކަމަށް އަވަށްޓެރިޔާ ބުނުމުންނެވެ.\nމިކަން މުދިންބެ ގަބޫލުނުކުރުމުން އަވަށްޓެރިޔާ ވަނީ އެ މައްސަލަ ފުލުހުންނަށް ހުށަހަޅާފައެވެ. އަންހެން ފުލުހަކު އައިސް މިސް. ސުވަބުއްލާ ނަބަކީރާ ނަމަކަށް ކިޔާ އެ އަންހެން މީހާ ބަލައި ފާސް ކުރަން ފެށުމުން އެއީ އަންހެނެއް ނޫންކަމަށް ޝައްކު ކުރެވުނެވެ. އެއީ އޭނާގެ މޭމަތީގައި މަހުގެ ބަދަލުގައި ކުދި ފޮތިތައް ލައްވާފައި ހުރުމުންނެވެ. މިއާއިއެކު ފުލުހުން އިތުރަށް ބެލި ބެލުމުން އެއީ އަންހެނެއް ނޫންކަން ވަނީ ފަޅާ އަރާފައެވެ.\nތަހުގީގުގައި މުދިންބެގެ އަންހެނުން ބުނެފައި ވަނީ އޭނާގެ އަސްލު ނަމަކީ ރިޗާޑު ޓުމުޝާބޭ ކަމަށާއި މުދިންބެ އާއި ކައިވެނި ކުރީ ފައިސާގެ ދަހިވެތިކަމުގައި ކަމަށެވެ. މިއާއިއެކު ރިޗާޑުގެ މައްޗައް ފުލުހުން ވަނީ އެހެން މީހަކަށް ހެދިގެން އުޅުމުގެ ކުށުގެ ދައުވާ އާއި ވައްކަމުގެ އިތުރުން އޮޅުވާލައިގެން މުދާތަކެއް ހޯދި ކަމުގެ ކުށުގެ ދައުވާ އުފުލާފައެވެ.\nމުދިންބެ އަންހެނުންނާއި އިނުމުގެ ކުރިން ރަނުގެ ގޮތުގައި ދެ ކަންބަޅި އާއި ދެ ހަކުރު ބަސްތާގެ އިތުރުން ލޮނު ބަސްތާ އަކާއި ޙަތިމެއްވެސް ދީފައި ވެއެވެ. މި މައްސަލާގައި ރިޗާޑުގެ ބޮޑުދައިތަވެސް ވަނީ ހައްޔަރުކޮށްފައެވެ. ނަމަވެސް ބޮޑު ދައިތަ ބުނެފައި ވަނީ ރިޒާޑު އަކީ ހަގީގަތުގައި ފިރިހެނެއް ކަމެއް ނޭނގޭ ކަމަށާއި އާއިލީ ގުޅުން އޮތް ނަމަވެސް ރިޗާޑު އާއި ދިމާވީ އޭނާ ބޮޑުވެފައި ހުރި ފަހުން ކަމަށެވެ.\nދުނިޔޭގެ ބައެއް ހިސާބުތަކުގައި މިގޮތަށް އޮޅުވާލައިގެން މީހުންނާއި ކައިވެނިކޮށް، މުދާތައް ވަގަށް ނަގައި ފިލުމަކީ އާއްމު ކަމެކެވެ. ނަމަވެސް މުދިންބެ އަށް ދިމާވި މި ހާދިސާގެ ސަބަބުން އޭނާ ހުރީ ޝޮކެއްގައި ކަމަށް އެ ގައުމުގެ މީޑިއާތަކުން ރިޕޯޓު ކުރެއެވެ.\nޖެނުއަރީ 17, 2020 00:38\nނަސީބެއްނު ދެތިން އަހަރު ނުވަނޯސް އެނގުންކަން\nޖެނުއަރީ 17, 2020 01:29\nމިގައުމުހެ ރައްޔިތުންނަކަށް ނޭގޭ އިނޑިއާގެ އަޅުވެތިކަމަށް މިގައުމު ދާއިރުވެސް. ލާދީނީ ބައިގަނޑު ގައުމު ފަނާކޮށް ނިމޭއިރުވެސް. މުދިންބެވަރުވެސް ނުވޭ.\nޖެނުއަރީ 24, 2020 01:35\nތީ ދެން ނުގުޅޭ ވާހަކަ އެއް. މީހުން ނުގުޅޭ ޖަވާބު ދޭ އުސޫލުން. އެހެން\nޖެނުއަރީ 24, 2020 01:41\nއޭ މިރޭ މަސްވެރިން ކިހިނެއްތަ. މީޔަށް ނުވާނެ މުދިމަށްވީވަރުވެސް.... . މިކަހަލަ ނުގުޅޭ ވާހަކައެއް ތި ބުނީ😂\nޖެނުއަރީ 17, 2020 07:15\nއުގާންޑާ؟؟؟؟؟ ޔުގާންޑާ ތަ ؟\nޖެނުއަރީ 17, 2020 14:28\nޖެނުއަރީ 21, 2020 06:26\nޖެނުއަރީ 17, 2020 07:51\nލާދީން ބުނާނީ އިނުމުގެ ކުރިން ކަމުދޭތޯ ބަލަން އެކަހެރި ބައްދަލުވުން ނުބޭއްވޭތީ އިސްލާމްދީނުގެ ހަރުކަށިކަމޭ. ކުރިން "ބެލިނަމަ" އެހެން ނުވީހޭ.\nޖެނުއަރީ 17, 2020 09:50\nހާދަހީވޭ މިއީ ކޭ ގެ ހިތަށް އެރި އެއްޗެއްސޭ...\nޖެނުއަރީ 17, 2020 14:08\nއަނބިމީހާ މައްސަރުގެ ކަންތައް ޖެހުމުން ކޮން ގޮތަކަށްބާ ލޭ އަންނަނީ! ކެކެކެކެކެކެކެ\nޖެނުއަރީ 17, 2020 14:27\nދެން މުދިން ކަން ކުރަން ފެށިނަމަ\nޖެނުއަރީ 17, 2020 17:30


Pfizer Vaccine Ge Mauloomaathuthakeh Vagan Nagan Uthuru Korea In Masaiykaiykoffi - Vaguthu\nފައިޒާ ވެެކްސިނުގެ މައުލޫމާތުތައް ވަގަށް ނަގަން އުތުރު ކޮރެއާއިން މަސައްކަތް ކޮށްފި\nމިހާރު ފެތުރެެމުން އަންނަ ނުރައްކާތެރި ވައިރަސް ކޮވިޑް-19 އާއި ރައްކާތެރިވުމަށް އުފައްދާފައިވާ ވެކްސިންތަކުގެ ތެރޭގައި ހިމެނޭ އެެންމެ ކާމިޔާބު އެެއް ވެކްސިން ކަމަށްވާ ފައިޒާ ވެކްސިނުގެެ މައުލޫމާތުތަކެއް ވަގަށް ނެގުމަށް އުތުރު ކޮރެއާއިން މަސައްކަތް ކޮށްފިއެވެެ.\nއެގައުމުގެ ލީޑަރު ކިމް ޖޮން އުން ވަނީ ތަކުރާރުކޮށް އެގައުުމުން ކޮވިޑް-19 ފެނިފައި ނުވާކަމަށް ވިދާޅުވެފައެވެ. އުތުުރު ކޮރެއާ އަކީ މި ބަލި މިހާތަނަށް އެއްވެސް މިންވަރަކަށް ފެނފައި ނުވާ މަދު ގައުމުތަކުގެ ތެރޭގައި ހިިމެނޭ ގައުމެކެވެ.\n"ޑެއިލީ މެއިލް" އިން ދެކުނު ކޮރެއާގެ ޤާނޫނު ހަދާ މަޖިިލީހުގައި ހިމެެނޭ އިދިކޮޅު މެެންބަރެއް ކަމަށްވާ ހާ ތައެ-ކައުންގ އާއި ހަވާލާދީ ރިޕޯޓުކޮށްފައިވާ ގޮތުގައި އުތުރު ކޮރެއާއިން ވެކްސިނުގެެ މައުލޫމާތު ވަގަށް ނެގުމަށް އަންނަނީ ގިނަ މަސައްކަތަކެއް ކުރަމުންނެވެެ.\nއެގައުމުގެ ނެޝަނަލް އިންޓެލިޖެންސް އެޖެންސީ (އެންއައިއޭ)އިން ވެސް ވަނީ ފައިޒާ ވެެކްސިން ވަގަށް ނެގުމަށް އުތުރު ކޮރެއާއިން މަސައްކަތްތަކެއް ކުރަމުން އަންނަ ކަމަށް ހާމަކޮށްފައެވެެ. އަދި އެމީހުން މަސައްކަތް ކުރަނީ މި ފޯމިއުލާ ހެކްކޮށްގެން ވަގަށް ނެގުމަށް ކަމަށް އެެ ނޫހުން ވަނީ ތައެކައުންގ އާއި ހަވާލާދީ ރިިޕޯޓުކޮށްފައެެެވެ.\n"އެމީހުން މަސައްކަތް ކުރަމުން އަންނަނީ ކޮވިޑް ވެެކްސިނުގެ މައުލޫމާތު ސައިބާ އެޓޭކްތަކެއް ދީގެން އަތުލައިގަތުމަށް. ފައިޒާ ހެކްވެސް ކުރި" އުތުރު ކޮރެެއާ އަށް ތުހުމަތުކޮށް އޭނާ ބުނެފައި ވެއެެވެ.\nމިކަމާއި ގުޅޭ ގޮތުން އޭނާވެސް އަދި އިންޓެެލިޖެންސް އެޖެެންސީންވެެެސް އެއްވެސް އިތުރު މައުލޫމާތެއް ހާމަކޮށްފައެއް ނުވެއެވެ.\nމިދިޔަ އަހަރުގެ ތެރޭގައި ވެސް އުތުރު ކޮރެއާގެ ހެެކަރުންތަކެއް ބައެއް ކުންފުނިތަކުން މިފަދަ ވައްކަމެއް ކުރަން އުޅުނު ކަމުގެ ތުހުމަތުތަކެެއް ވަނީކޮށްފައެވެ. މިދިޔަ އަހަރުގެެ ތެރޭގައި އެމީީހުން ވައްކަން ކުރަން މަސައްކަތް ކުރި ތަންތަނުގެެ ތެެރޭގައި ޖޯންސަން އެންޑް ޖޯންސަން އާއި، ނޮވެވެކްސްގެެ އިތުރުން ކޮވިޑް ވެެކްސިން އުފެއްދުމުގައި ކާމިޔާބު ކުންފުނި އަސްޓްރަޒެންސާ ވެސް ހިމެނެެއެެވެ.


Hulhumale gai alah hedhi miskiy Raees hulhuhvaidhehvaifi - vNews.mv\nހުޅުމާލޭގައި އަލަށް ހެދި މިސްކިތް ރައީސް ހުޅުއްވައިދެއްވައިފި\nމަރްޔަމް ލީން 14 October 2021, 18:15\nހުޅުމާލޭގައި އަލަށް ހެދި މިސްކިތް، "މަސްޖިދު މުޙައްމަދު" މިސްކިތް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ރަސްމީކޮށް ހުޅުއްވައިދެއްވައިފިއެވެ.\nއެމަނިކުފާނު މި މިސްކިތް ހުޅުއްވައިދެއްވާފައިވަނީ، މިއަދު ހަވީރު ހުޅުމާލޭގައި މިކަމަށްޓަކައި ބޭއްވެވި ޚާއްޞަ ރަސްމިއްޔާތެއްގައެވެ.\n"މަސްޖިދު މުޙައްމަދު" މިސްކިތަކީ، ހެޔޮއެދޭ ފަރާތެއްގެ ހިލޭ އެހީގައި ޢިމާރާތްކޮށްފައިވާ، 760 މީހުންގެ ޖާގައިގެ މިސްކިތެކެވެ. ހުޅުމާލޭ ފޭސް 1 ގައި ދެ ފަންގިފިލާއަށް ޢިމާރާތްކޮށްފައިވާ މި މިސްކިތުގައި އަންހެނުނަށް ނަމާދުކުރެވޭނެ އިންތިޒާމުވެސް ވަނީ ހަމަޖައްސާފައެވެ.\nމި މިސްކިތް އިމާރާތްކުރަން ފަށާފައިވަނީ 18 ޖުލައި 2019 ގައެވެ. އަދި މިއަހަރުގެ 10 އޮކްޓޫބަރު ވީ އާދިއްތަ ދުވަހު މި މިސްކިތުގައި އިތުރަށް ފުރިހަމަކުރަން ހުރިކަންކަން ވަނީ މުޅިން ފުރިހަމަކޮށް ނިންމާފައެވެ.\nރައީސުލްޖުމްހޫރިއްޔާ، މިސްކިތް ހުޅުއްވައިދެއްވުމަށްފަހު، މި މިސްކިތުގައި މިއަދުގެ އަޞުރު ނަމާދު ވަނީ ކުރައްވާފައެވެ.\nމި ރަސްމިއްޔާތުގައި، ރައީސުލްޖުމްހޫރިއްޔާގެ އަރިހުގައި ރައީސުލްޖުމްހޫރިއްޔާގެ ނައިބު ފައިޞަލް ނަސީމްގެ އިތުރުން މިނިސްޓަރ އޮފް އިސްލާމިކް އެފެއާޒް ޑޮކްޓަރ އަޙްމަދު ޒާހިރުވެސް ބައިވެރިވެވަޑައިގެންނެވިއެވެ.\nއިސްލާމިކް މިނިސްޓްރީ ރާއްޖެ ރައީސުލް ޖުމްހޫރިއްޔާ


Ilyas, Nasheed ah: Vote hoadhan ehbasvun uvaalumakee munaafigunge sifa eh\nއަދާލަތު ޕާޓީގެ އިލްމުވެރިންގެ މަޖިލީހުގެ ރައީސް އަދި މަޝްހޫރު ދީނީ އިލްމުވެރިޔާ އައްޝައިހް އިލްޔާސް ހުސައިން --\nތާއީދު ހޯދުމަށް ނުވަތަ ވޯޓް ހޯދުމުގެ ބޭނުމުގައި ދެ ފަރާތުން އެއްބަސްވާ ވައުތަކާއި އަހުދުތައް އުވާލަން އުޅުމަކީ އަމާނާތްތެރި މުސްލިމުންގެ ސިފައެއް ނޫން ކަމަށް ވިދާޅުވެ، ރައްޔިތުންގެ މަޖިލީހުގެ ރައީސް މުހައްމަދު ނަޝީދަށް، އަދާލަތު ޕާޓީގެ އިލްމުވެރިންގެ މަޖިލީހުގެ ރައީސް އަދި މަޝްހޫރު ދީނީ އިލްމުވެރިޔާ އައްޝައިހް އިލްޔާސް ހުސައިން ރައްދު ދެއްވައިފި އެވެ.\nއެމްޑީޕީ އިސްވެ އޮތް ސަރުކާރެއް އުފެދިފައި އޮތް ނަމަވެސް ރަށްރަށުގައި ތިބި ރައްޔިތުންގެ ގިނަ ބަޔަކަށް އަދިވެސް ފުރިހަމަ ހިތްހަމަޖެހުމެއް ނުލިބޭ ކަމަށާއި އޭގެ ސަބަބަކީ ސަރުކާރު ހިންގުމަށް ހަދާފައިވާ ކޯލިޝަން ކަމަށް ރައްޔިތުންގެ މަޖިލީހުގެ ރައީސް އަދި އެމްޑީޕީގެ ރައީސް މުހައްމަދު ނަޝީދު އިއްޔެ ވަނީ ވިދާޅުވެފައެވެ. އެމަނިކުފާނު މީގެ ކުރިންވެސް ވަނީ ބޭނުންވަނީ އެމްޑީޕީން އެކަނި ހިންގާ ސަރުކާރެއް ކަމަށް ވިދާޅުވެ ވެރިކަން ކުރާ ކޯލިޝަން ރޫޅާލުމަށް ގޮވާލައްވާފައެވެ.\nނަޝީދުގެ އެ ވާހަކަތަކަށް ނުސީދާ ރައްދެއް ދެއްވަމުން އިލްޔާސް ވިދާޅުވީ ތާއީދު ހޯދުމަށް ނުވަތަ ވޯޓް ހޯދުމުގެ ބޭނުމުގައިވެސް ދެ ފަރާތުން އެއްބަސްވާ ވައުތަކާއި އަހުދުތައް އުވާލަން އުޅުމަކީ ބޮޑު އޮޅުވާލުމެއް ކަމަށެވެ. އަދި އެއީ ތެދުވެރި އަމާންތެރި މުސްލިމުންގެ ސިފައެއްވެސް ނޫން ކަމަށާއި އެއީ މުނާފިގުންގެ ސިފައެއް ކަމަށް އިލްޔާސް ވިދާޅުވި އެވެ.\n"އެއީ މުނާފިގުންގެ ސިފައެއް އަދި އެއީ މުޖްތަމައުގައި ފަސާދަ އުފެއްދުމެއް. ރައްޔިތުން މިކަމާމެދު ފުންކޮށް ވިސްނަވާ," ނަޝީދުގެ ނަން ނުހިމަނާ އެމަނިކުފާނު ދެއްކެވި ވާހަކަތަަކަށް އަމާޒު ކުރައްވާ އިލްޔާސް ވިދާޅުވި އެވެ.\nއިލްޔާސް ކުރެއްވި ޓުވީޓް\nކުރިއަށް އޮތް ކައުންސިލް އިންތިހާބުގެ ކެމްޕޭނަށް ހއ. އިހަވަންދޫއަށް ވަޑައިގެން ވާހަކަފުޅު ދައްކަވަމުން ރައީސް ނަޝީދު ވިދާޅުވީ އެމްޑީޕީގެ ސަރުކާރެއް އުފެދިގެން އައުމާ އެކުގައި ރައްޔިތުންގެ އިތުރުން އެމްޑީޕީގެ އާންމު މެންބަރުންނަށް ވެސް އޭގެ ފުރިހަމަ ހިތްހަމަޖެހުމެއް ލިބިގެން ނުދާކަން ފެންނަ ކަމަށެވެ. އޭގެ ސަބަބަކީ ކޯލިޝަން ކަމަށް އެމަނިކުފާނު ވިދާޅުވި އެވެ.\n"މި ޕާޓީގެ މެންބަރުންނަށް ވެސް އަދި މި ޕާޓީގެ މަސައްކަތުގައި އެތައް ޒަމާނެއް އުޅުނުހާ މީހުނަށް އަދި ރައްޔިތުންނަށް ވެސް ހައްގުވާ މިންވަރު ނުލިބި މި ދަނީ އެބައި އެހެން ތަންތަނަށް އަޅަން ޖެހޭ މިންވަރުން. އެއީ ސަރުކާރު އުފެދުނު ގޮތް. ސަރުކާރަށް އަޅުގަނޑުމެން އައީ މި ދެންނެވި އިންތިޒާމުގެ ތެރެއިން. އެހެން ޕާޓީތަކާ ގުޅިގެން," ރައީސް ނަޝީދު ވިދާޅުވި އެވެ.\nރައްޔިތުންގެ މަޖިލީހުގެ ސުޕަ މެޖޯރިޓީ އެމްޑީޕީއަށް އެކަނި ރައްޔިތުން ދީފައިވާ ކަމަށާއި އެހެންކަމުން ރައްޔިތުންގެ ތެރެއިން ގިނަ ބަޔަކު އެދެނީ އެމްޑީޕީއާއި އެ ޕާޓީގެ ސިޔާސަތުތަކަށް ކަން ވަރަށް ސާފުކޮށް އެނގިގެން ގޮސްފައިވާ ކަމަށް ރައީސް ނަޝީދު ވިދާޅުވި އެވެ. އަދި ވިދާޅުވީ ވެރިކަން ތަރުތީބު ކުރެވެން ޖެހޭނީ ވެސް އެ ގޮތަށް ކަމަށެވެ.\n"ރައްޔިތުން ނެތް ގޮތަކަށް ރާއްޖޭގެ ވެރިކަމެއް ނޯންނާނެ. ރައްޔިތުންގެ ފިކުރާއި ހިޔާލު އޮތް ގޮތަކަށް މި ރާއްޖޭގެ ވެރިކަން ތަރުތީބު ވެގެން ދާން ޖެހޭނީ. ހަމަ ގައިމު ވެސް އެމްޑީޕީގެ ވެރިކަމެއް އުފެދި ތަރުތީބު ވެގެން އަންނާނީ މި ގޮތުގައި," ރައީސް ނަޝީދު ވިދާޅުވި އެވެ.\nރައީސް ސޯލިހް ވެރިކަމަށް ވަޑައިގެންނެވީ އެމްޑީޕީގެ އިތުރުން ޖުމްހޫރީ ޕާޓީއާއި އަދާލަތު ޕާޓީއާއި އެމްއާރުއެމްއާ ކޯލިޝަންއެއް ހައްދަވައިގެނެވެ. އެ ހުރިހާ ޕާޓީތައް ސަރުކާރުގައި ތަމްސީލް ކުރަމުންދާއިރު އަހަރު ދުވަސްވަންދެން ކޯލިޝަން ސަރުކާރެއް ކާމިޔާބު ކަމާއެކު ހިންގެވި ފުރަތަމަ ރައީސަކަށް ވެވަޑައިގެންނެވީ ރައީސް ސޯލިހެވެ. ކޯލިޝަން ސަރުކާރު ހިންގެވުމުގައި އެކި ސަބަބުތައް މެެދުވެރިވެވަޑައިގެން ފުރަތަމަ ފެއިލްވެވަޑައިގެންނެވީ ރައީސް ނަޝީދެވެ. އޭގެ ފަހުން ރައީސް ވަހީދާއި، ރައީސް ޔާމީނަށްވެސް އެ މަސަކަތްޕުޅުގައި ކާމިޔާބު ނުހޯއްދެވުނެވެ.\nރައީސް މުހައްމަދު ނަޝީދު ރައީސް މައުމޫން އަބްދުލްގައްޔޫމް ރައީސް އިބްރާހިމް މުހައްމަދު ސޯލިހު + ގާސިމް އިބްރާހިމް އިމްރާން އަބްދުﷲ ޝައިހް އިލްޔާސް ހުސައިން\nދައުރުގެ މެދުން އިންތިޚާބެއް އޮންނާނެ ވާހަކަ ނުދައްކަން: ނަޝީދު


REPORT: Dhivehi Dharani thilafayi, baree India kolhah\nދިވެހި ދަރަނި ތިލަފަތް، ބަރީ އިންޑިއާ ކޮޅަށް\nއެއް ގައުމަކުން މާގިނައިން ލޯނު ނެގުމުގެ ސަބަބުން ކޮށްފާނެ އަސަރު ކިޔައިދޭން ހަދާފައިވާ ވީޑިއޯއެއް-- އާއިމް ޒަމީރު | އަވަސް\nނިމިދިޔަ ސަރުކާރުގެ ފަސް އަހަރު ތަރައްގީގެ މަޝްރޫއުތައް ހިންގީ ލޯނު ނަގައިގެނެވެ. އެ ވެރިކަމުގައި ހިންގި ތަރައްގީގެ ބޮޑެތި މަޝްރޫއުތައް ކަމަށްވާ ވެލާނާ އިންޓަނޭޝަނަލް އެއާޕޯޓް (ވީއައިއޭޭ) އާއި ހުޅުމާލެ ދެވަނަ ފިޔަވަހީގައި ހިންގި "ހިޔާ ފްލެޓް" މަޝްރޫއު ފަދަ ބޮޑެތި މަސައްކަތްތަކަށް އެއް ގައުމަކުން ގިނަ އަދަދެއްގެ ލޯނުތަކެއް ނެގި އެވެ. ސަރުކާރުގެ ކުންފުނި ތަކުން ހިންގި މަސައްކަތް ތަކަށް ސަރުކާރުން ބޮޑު އަދަދުތަކުން ސޮވެރިން ގެރެންޓީ ދިނެވެ. ގިނަ މަޝްރޫއުތައް އޭރު ހިންގަމުން ދިޔައީ ދުނިޔޭގައި މާލީ އެހީތެރިކަން ދޭން އެންމެ "ދީލަތި" ޗައިނާގެ އަތުގައި ހިފައިގެނެވެ.\nއޭގެ ނަތީޖާއަކަށްވީ އެ ވެރިކަމުގެ ފަސް އަހަރު ނިމުނުއިރު ރާއްޖޭގައި އޮތް ޗައިނާގެ ދަރަނި 1.4 ބިލިއަން ޑޮލަރު (ގާތްގަނޑަކަށް 21 ބިލިއަން ރުފިޔާ) އަށް ވުރެ ބޮޑު ވެގެން ދިއުމެވެ. ދަރަނި ޗައިނާގެ ބީޖިން އެޑްމިނިސްޓްރޭޝަނަށް ބަރޯސާވެފައި އޮތުމެވެ. އޭރު ރާއްޖޭގެ ދަަރަނީގެ ދެބައިކުޅަ އެއް ބަޔަކީ ޗައިނާގެ ދަރަންޏަށް ވެގެން ދިޔަ އެވެ.\nއެކަން ވީ ޖިއޯ ޕޮލިޓިކްސްގެ ޑްރާމާ ކުޅެމުން ދިޔަ ދުނިޔެ އާއި ރާއްޖޭގެ އެތެރެއިން ވެސް ގިނަ ފާޑު ކިޔުން އަމާޒުވި ކަމަށެވެ. ދުނިޔެ އިން ގޮވަމުން ދިޔައީ ރާއްޖޭން ޗައިނާގެ ދަރަނީގެ މަޅިއަކަށް މެހުންދަނީ އެވެ. އަދި އޭރު ސިޔާސީ ގޮތުން ރާއްޖޭގެ އިދިކޮޅުގައި ތިއްބެވި އަދި މިހާރު ވެރިކަމުގައި ތިއްބެވި ފަރާތް ތަކުން ތަފާތު ހެކިތައް ދައްކައި އެއް ގައުމަކަށް ދަރަނީގެ ލަގަން ދޫކޮށްލުމުގެ ނުރައްކާ ހުއްޓާ ނ ނުލައި ކިޔައި ދިނެވެ. އެގޮތަށް އޮޕަރޭޓް ކުރުމަކީ ހެޔޮވާ ވަރުގެ ކަމެއް ނޫން ކަމަށް ބުނެ އޭރުގެ އިދިކޮޅުން ވަރަށް ގިނަ ވާހަކަ ކިޔައި ދީ ރައްޔިތުންނަށް ވިސްނައިދޭން މަސައްކަތް ކުރި އެވެ.\nރައީސް އަބްދުﷲ ޔާމީންގެ އެ ވެރިކަން ނިމި، އާ ވެރި ކަމަކަށް ވަޑައިގަތީ އެ ބޭފުޅުންނެވެ. އެ ސަރުކާރަށް މި މަހުގެ 17 ވަނަ ދުވަހު ދެ އަހަރުވާނެ އެވެ. އެކަމަކު މިހާރު ބަލާލާއިރު މިހާރު ވެސް ފެންނަނި ހަމަ އެ މަންޒަރެވެ. އޮޕަރޭޓް ކުރަނީ ހަމަ އެގޮތަށެވެ. މިހާރު ރާއްޖޭގެ ދަރަނީގެ ލަގަން އޮތީ އިންޑިއާއަށެވެ. ކޮންޓްރޯލް ކުރަނީ ނިއުދިއްލީންނެވެ.\nރާއްޖޭގެ ދަރަނީގެ ލަގަން މިހާރު ދޫކޮށްލާފައި ވަނީ އެކުވެެރި އިންޑިއާއަށެވެ. ކުރިން ހަމަ މި ވާހަކަ ޗައިނާއާ ގުޅުވާ ދެއްކެވި ބޭފުޅުންނަށް މިއީ މައްސަލައަކަށް ނުވެއެވެ. ސުވާލަކީ ހަމަ އެއީ މައްސަލައަކަށް ނުވޭ ހެއްޔެވެ؟ މިއިން ކުރިމަތިވެދާނެ ނުރައްކަލެއް މިހާރު އެބައޮތް ހެއްޔެވެ؟ ގައުމުގެ ދަރަނީގެ ލަގަން އެއް ގައުމަކަށް ދީފައި އޮތުން މިހާރު އެއީ ދަރަނީގެ މަޅިއެއްގައި ބެދުމަކަށް ނުވާނެ ހެއްޔެވެ؟\nހަގީގަތުގައި މައްސަލައަކީ އިންޑިއާއިން އަދި ޗައިނާ އިން ލޯނު ނެގުމެއް ނޫންނެވެ. މައްސަލައަކަށް ވަނީ އެއް ގައުމަކުން މާ ގިނަ އިން ނެގަމުން ދިއުމެވެ. ޗައިނާ އިން ނެގިޔަސް އަދި އިންޑިއާއިން ފައިސާ ހޯދިއަސް ދަރަނި ވާނީ ދަރަންޏަށެވެ. މައްސަލައަކީ އެއީ އެވެ. އެއް ގައުމަކުން މާގިނައިން ދަރަނި ނަގައި އެ ގައުމެއްގެ ކޮޅަށް ދަރަނި ބޮޑުވެފައި އޮތުމަކީ އެކަން ކުރާ ގައުމަށް އޮންނާނެ ނުރަކަލެކެވެ. މިއީ އިގްތިސޯދީ ގޮތުން މިނެކިރާ އަދި ދުނިއިން ގަބޫލު ކުރާ ހަމައެކެވެ.\nރާއްޖޭގެ ދަރަނީގެ ތިލަފަތް އިންޑިއާ ކޮޅަށް\nރައީސް އަބްދުﷲ ޔާމީން ވެރިކަމަށް ވަޑައިގެންނެވިއިރު އޭރު ރާއްޖޭގެ ޖުމްލަ ދަރަންޏަކީ 20 ބިލިއަން ރުފިޔާ އެވެ. ނަމަވެސް ލޯނުތައް ނެގުމާއެކު ފަސް އަހަރު ނިމުނުއިރު ދަރަނި 40 ބިލިއަން ރުފިޔާއަށް އިތުރުވި އެވެ. ޗައިނާ ދަރަނި 21 ބިލިއަން ރުފިޔާއަށް އެރި އެވެ. އަނެއްކޮޅުން ރައީސް އިބްރާހިމް މުހައްމަދު ސޯލިހުގެ ވެރިކަމުގައި މިހާތަނަށް ރާއްޖޭގެ ޖުމްލަ ދަރަނި މިވަނީ 60 ބިލިއަން ރުފިޔާއަށް އަރާފަ އެވެ. ރައީސް ސޯލިހުގެ މި ވެރިކަމާ އެންމެ ރަހުމަތްތެރި އިންޑިޔާގެ ދަރަނި މިހާރު ހުރީ 25.44 ބިލިއަން ރުފިޔާގަ އެވެ. ކުރިއެކޭ އެއް ގޮތަށް މިހާރު ވެސް އެއް ގައުމެއްގެ މައްޗަށް ރާއްޖޭގެ ދަރަނި ދޫކޮށްލާފައިވާއިރު ވެރިކަމުގެ ދައުރުގެ ބާކީ ތިން އަހަރު ނިމޭއިރު މި އަދަދު މިއަށް ވުރެ މާ ބޮޑުތަނުން މަތިވެގެން ދިއުމުގެ ފުރުސަތު ވަރަށް ބޮޑެވެ.\nއިންޑިއާ އެމްބަސީ ކައިރިން މީހަކު ހިނގާފައި ދަނީ: ގިނަ އެހީތަކެއް އިންޑިއާއިން ރާއްޖެއަށް ދޭ -- ފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސް\nރައީސް ޔާމީންގެ ސަރުކާރުގައި ޗައިނާ އިން ލޯނުތައް ނެގިއިރު، އެންމެ އިސް ދައުރެއް އަދާކުރެއްވި ކުރީގެ އިކޮނޮމިކް މިނިސްޓަރު މުހައްމަދު ސައީދު ވިދާޅުވި ގޮތުގައި މިހާރު އިންޑިއާގެ ލޯނުގެ އަދަދު ދެ ބިލިއަން ޑޮލަރަށް އަރާފައިވާ ކަމަށް ބެލެވެ އެވެ.\n"މިހާރު [އިންޑިއާ] ލޯނުތައް ނަގަމުންދާއިރު މީގެ އެގްރިމެންޓްތަައް ހުރި ގޮތް ތަކެއް ރައްޔިތުން މަޖިލީހަކަށް ވެސް ނޭނގެ. މިއީ ކަންބޮޑުވާ ކަމެއް،" ސައީދު ވިދާޅުވި އެވެ. އަދި އޭނާ ވިދާޅުވި ގޮތުގައި އޭނާ ވަޒީރުކަން ކުރެއްވި ވެރިކަމުގައި ޗައިނާއިން ގިނަ ލޯނުތައް ނެގިކަމަށް ބުނާއިރު ލޯނު ނަގާފައި ވާނީ ލޯނު ދެއްކުމުގެ ގާބިލްކަން ހުރި މަޝްރޫއުތަކަށެވެ\n"ވެލާނާ އިންޓަނޭޝަނަލަށް ނެގި ލޯނުތަކުގެ 50 ޕަސެންޓް ހުންނާނީ ޗައިނާ އިން. އަނެއް ބައި ހުންނާނީ އަރަބި އެކުވެރި ގައުމު ތަކުން. އެހެންވީމަ އެއްވެސް ހަމަހަމަކޮށް އެ އޮތީ. އެއާޕޯޓް ހިންގަން ނިންމީ ވެސް ދިވެހިން އެމްއޭސީއެލުން. މިއީ ހިނގަ ހިންގާ އޮތް އެއާޕޯޓެއް. ދެން އޮތި ބުރިޖު ބުރިޖު އަޅަން 50 މިލިއަން ޑޮލަރު ދިނީ ހިލޭ. އަނެއްބައި ސޮފްޓް ލޯނު. މިއީ ވެސް އިކޮނޮމިކް އެކްޓިވިޓީ އޮތް ދެ ސިޓީއެއް. މި ތަނުގައި އެއާޕޯޓެއް ވެސް އެބައޮތް. މިއީ ތަފާތަކީ،" ސައީދު ވިދާޅުވި އެވެ.\nރާއްޖޭގައި އޮތް އިންޑިއާގެ ދަރަނި "ފާލުން ނައްޓާލާފައި" މިވަނީ ކޮވިޑް-19 އާ ގުޅިގެން ރާއްޖޭގެ އިގްތިސޯދު ހީނަރުވެ ހުއްޓިފައިވާ ދައުލަތް ކުޑަކަކޫމައްޗަށް ތިރިވި ދަނޑިވަޅުގަ އެވެ. ވަގުތުގެ ބޭނުން ހިފައި އިންޑިއާއިން ދިން ބަޖެޓް ސަޕޯޓާއެކު ދަރަނީގެ ތިލަފަތް މިވަނީ އިންޑިއާ ކޮޅަށް ބުރަ ވެގެން ގޮސްފަ އެވެ.\nރާއްޖޭގެ އެކި މަޝްރޫއުތައް ހިންގަން އިންޑިއާ އިން 800 މިލިއަން ޑޮލަރުގެ އެލްއޯސީ ފެސިލިޓީއެއް ދީފައި ވެއެވެ. އަދި ބަޖެޓް ސަޕޯޓަށް ކޮވިޑް-19 އާ ގުޅިގެން 200 މިލިއަން ޑޮލަރު ދިންއިރު، މިދިޔަ އަހަރު 150 މިލިއަން ޑޮލަރު ދިނެވެ. އަދި ސްޓޭޓް ބޭންކު އޮފް އިންޑިއާ އިން ރާއްޖެއަށް 250 މިލިއަން ޑޮލަރު ޓްރެޝަރީ ބޮންޑެއް ވިއްކާފައިވާއިރު ކަރަންސީ ސްވޮޕުގެ ގޮތުގައި 400 މިލިއަން ޑޮލަރު ހަމަޖައްސައި ދިނެވެ. އެންމެ ފަހުން އެ ގައުމުގެ ދަރަންޏަށް އިތުރުވި އަދަދަކީ ތިލަމާލެ ބްރިޖުގެ މަޝްރޫއަށް އިންޑިއަން އެގްޒިމް ބޭންކުން ނެގި 400 މިލިއަން ޑޮލަރުގެ ލޯނެވެ.\nލޯނު ނަގައި، ދަރަނީގެ ތިލަފަތް އިންޑިއާ ކޮޅަށް ބުރަވެފައިވާއިރު، އިންޑިއާއިން ނަގަނީ ލޯނު ތަކެއް ނޫން ކަމަށް ދައްކަން ދިވެހި ސަރުކާރުގެ އެންމެ ޓޮޕް ބައެއް ވަޒީރުން މަސައްކަތް ކުރެ އެވެ. އަދި މި ލޯނުތަކާއި އެހީތައް ދޭން ބައްދަލުވުމުގައި އިންޑިއާ ލޯނުތަކުގެ ތަފުސީލު ދިނުމުގެ ބަދަލުގައި ވަޒީރުންގެ ކަމަކަށް ހަދާފައި އޮންނަނީ އިންޑިއާއަށް ތައުރީފު ކުރުމެވެ. ލޯނުގެ ތަފުސީލެއް ދިނަސް އާންމު ގޮތެއްގައި މިންވަރެއްގެ ތަފުސީލަކަށް ވަޑައިގަންނަވަނީ އިންޑިއާގެ ސަފީރެވެ. މިއީ ތަކުރާރުކޮށް މިހާރު ފެންނަ މަންޒަރެކެވެ. ކުރިން ދެއްކި ވާހަކަ އާއި މިހާރު ދެއްކި ވާހަކަ ދިމައެއް ނުވެ އެވެ. ކުރިން ދަރަނީ ކަންކަން ހިނގި ގޮތާއި މިހާރު އެކަން ހިނގާ ގޮތް ބަދަލެއް ވެސް ނުވެއެވެ. ބަދަލުވީ ހިތާވާ ގައުމެކެވެ. ކުރިން ޗައިނާ އެވެ. މިހާރު އިންޑިއާ އެވެ.\nވެލާނާ އިންޓަނޭޝަނަލް އެއާޕޯޓުގައި ޗައިނާގެ ބީޔޫސީޖީގެ މީހަކު މަސައްކަތް ކުރަނީ -- ފޮޓޯ: އަވަސް\nއިކޮނޮމިކް މިނިސްޓަރު ފައްޔާޒު އިސްމާއިލް ވިދާޅުވެފައިވާ ގޮތުގައި މި ސަރުކާރުން އިންޑިއާ ލޯނުތައް ނަގަނީ ވަރަށް ކުޑަ އިންޓަރެސްޓެއްގަ އެވެ. ޗައިނާގެ ލޯނުތަކަށް ވުރެ އިންޑިއާގެ ލޯނުގެތަކުގެ އިންޓަރެސްޓް ކުޑަ އެވެ. އެއީ މިނިސްޓަރު ދެކެވަޑައިގަންނަވާ ގޮތެވެ.\nއެއް ގައުމަކަށް ބުރަވެގެން ތިބެ އެ ގައުމަކުން ލޯނު ނަގާއިރު ލޯނުތަކުގެ އިންޓްރެސްޓް ކުޑަވުމާއި ބޮޑުވުން އެއީ މުޅި މައްސަލާގައި މާބޮޑު އޮއްޓަރެއް ހުރި ކަމަކަށް ނުވެއެވެ. ލުއި މިނުގެ ނަޒަރުން ބަލާއިރު ހަގީގަތުގައި ޗައިނާ އާއި އިންޑިއާ އިން ދޭ ލޯނުތަކުގައި ވެސް އެއްވެސް މައްސަލައެއް ނެތެވެ. ދެ ގައުމުގެ ލޯނުތައްވެސް ލުއިވެފައި ވަރަށް ފަސޭހަ އެވެ.\nފިނޭންސް މިނިސްޓަރު އިބްރާހިމް އަމީރު ވިދާޅުވާ ގޮތުގައި ދެ ގައުމުން ދޫކުރާ ލޯނު ތަކަކީ ވެސް ލުއި އަދި ލޯނު ދައްކަން ރަނގަޅު މުއްދަތު ލިބޭ ލޯނުތަކެެވެ. ތަފާތަކީ މަޝްރޫއުތައް ހިންގުމުގެ ތަފާތުކެވެ.\n"މިދިއަ ސަރުކާރުތަކުގައި ގިނަ ޕްރޮޖެކްޓްސްތަކަކީ 100 ރުފިޔާއަށް ކުރެވޭ ކަމެއް ކޮށްފައި މި އޮންނަނީ 200 ރުފިޔާއަށް. މިއީ އަޅުގަނޑުމެން އަބަދު ވެސް މި ދައްކާ ވާހަކައަކީ. އެ 200 ރުފިޔާ ލިބިފައި މި އިންނަނީ ހަމަ ކޮންސެޝަނަލް ލޯނެއްގެ ގޮތުގައި. އިންޓްރެސްޓް ރޭޓު ވެސް ހަމަ ދޭދޭ ގައުމުތަކުން ދޭ ރަނގަޅު ރޭޓުގައި. އެކަމަކު ހަގީގަތުގައި އެކަން ކުރެވޭނެ 100 ރުފިޔާ އަށް،" މަޖިލީހުގެ މާލިއްޔަތު ކޮމެޓީގައި ލޯނުތަކުގެ މައުލޫމާތު ދެއްވަމުން އަމީރު ވިދާޅުވެފައި ވެއެވެ.\nރާއްޖޭގައި ހުންނަ ޗައިނާ އެމްބަސީ -- ފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސް\nސަރުކާރުގައި މިހާތު ތިއްބެވި ވެރިން ކުރިން ދެއްކެވި ވާހަކަތަކާ ހިލާފަށް މިހާރުގެ ވާހަކައަކީ ކުރިން ލޯނު ނެގީ މަޝްރޫއުތަކުގެ އަގު ބޮޑުކޮށްގެނެވެ. މިހާރު މަޝްރޫއު ހިންގަނީ އަގު ހެޔޮކޮށް ދެފުށް ފެންނަ ގޮތަށް އަދި ފީޒިބަލްކޮށެވެ. އެކަމަކު ކުރީ ސަރުކާރުގެ މިނިސްޓަރު ސައީދު ވިދާޅުވި ގޮތުގައި މާލެ ވިޔަފާރި ބަނދަރު ބަދަލު ކުރަން ރައީސް އަބްދުﷲ ޔާމީންގެ ވެރިކަމުގައި 450 މިލިއަން ޑޮލަރު ދާނެ ކަމަށް ފީސިބިލީޓ ސްޓަޑީން ދެއްކި އެވެ. އެކަމަކު މިހާރު އެ މަޝްރޫއު 700 މިލިއަން ޑޮލަރުގެ މަޝްރޫއަކަށްވެފައި ވެއެވެ.\nހަގީގަތުގައި މައްސަލަ ޖެހިގެން މި އުޅެނީ ލޯނުތަކުގެ އިންޓްރެސްޓް ބޮޑުވުމާއި ލޯނު ދައްކަން ލިބޭ މުއްދަތުގެ ސަބަބުންނެއް ނޫނެވެ. މައްސަލައަކީ އެއް ގައުމަކުން މާ ގިނައިން ލޯނު ނަގައި ދަރާ ވިކުމެވެ. ސަރުކާރަށް ބަޖެޓް ސަޕޯޓުގެ ގޮތުގައި ފައިސާ ދޭން އިންޑިއާގެ އެސްބީއައި އިން ބޮންޑެއް ގަތް ނަމަވެސް އެވެސް ދަރަންޏަށް ނުވާނެ ކަމަށް ދައްކަން ސަރުކާރުން މަސައްކަތް ކުރާ ކުރުމެވެ. އިގްތިސޯދީ މާހިރުންގެ ނަޒަރުގައި އެފަދަ ކަންކަން ޖޯކަކަށް ވެފައި ވުމެވެ.\n"ބޮންޑު ގަތީ އިންޑިއާގެ މައި ބޭންކުން. އެކަމަކު ސަރުކާރުން އެބަ ބުނޭ އެވެސް ނުވާނެއޭ ދަރަންޏަކަށް. އެ ދަރަންޏަށް ނުވާ ގޮތަށް އިންޑިއާ ސަރުކާރުން ހަމަޖައްސާ ދެވޭނެއޭ. މިއީ ހަމަ ޖޯކެއްގެ ގޮތުގައި އަޅުގަނޑު ގަބޫލު ކުރަނީ،" ރާއްޖޭގެ މާލީ ދާއިރާގެ އިސް މަގާމުތަކެއް ފުރުއްވި ބޭފުޅަކު ވިދާޅުވި އެވެ.\nޕޮލިޓިކްސް ބަދަލުވާ ވަގުތަކީ މަޅި ބާރުވާ ވަގުތު\nވިޔަފާރި އާއި އިގްތިސޯދީ މާހިރުންގެ ނަޒަރުގައި އެއް ގައުމަކުން ދަރަނި ނެގުމަކީ ދުޅަހެޔޮ އިގްތިސޯދެއް ހިންގަން ދަތިތަކާ ކުރިމަތިވާނެ ކަމެކެވެ. އޭގެ ސަބަބުން އިގްތިސޯދީ މިނިވަންކަން މަތީ ގައުމު ކުރިއަށް ގެންދަން ދައްޗާ ކުރިމަތިލާން ޖެހޭނެ އެވެ. ހާލަތާއި ވަގުތަށް އަންނަ ބަދަލުގެ ސަބަބުން ލޯނު ދައްކަން އެ ގައުމަކުން ބާރު އަޅަން ފަށައިފިނަމަ ކުރެވޭނެ އިތުރު ކަމެއް ނެތި ގޮތް ހުސްވުމުގެ ފުރުސަތު އޮންނާނެ އެވެ.\nއިންޑިއާ އިން ދަރަނި ނަގަމުން ނަގަމުން ގޮސް "ދަތްދޮޅިއާ ހަމައަށް ފެން އަރާފައި" ވާއިރު، ވަށައިގެން ގިނަ ކަންތައްތަކެއް ދަނީ ހިންގަމުންނެވެ. "އިންޑިއާ އައުޓް" ކެމްޕޭން ސްކޭން ކޮށްލުމުން މި މަންޒަރު ފެންނާނެ އެވެ. މި ވަގުތަކީ އިންޑިއާގެ އިގްތިސޯދު ވެސް ހީނަރު ވަގުތެކެވެ. ދުނިޔޭގެ މާލީ އިދާރާ ތަކުން ފައިސާ ނުލިބޭ ވަގުތެކެވެ. މި ވަގުތު ހދ. ހަނިމާދޫ އެއާޕޯޓް ތަރައްގީ ކުރުމާއި ކުއްލި އަކަށް ބޮޑެތި ފައިސާގެ އަދަދު ތަކުން ހިލޭ އެހީ އާއި ލޯނުތައް އިންޑިއާއިން ދިނުމަކީ ސުވާލު އުފެދޭނެ ކަންކަމެވެ.\nއިންޑިއާއިން އެމްއެންޑީއެފަށް ހަދިޔާކުރި މަތިންދާބޯޓު: މި ބޯޓް އޮޕަރޭޓު ކުރާނީ ދިވެހި ޕައިލެޓުން ކަމަށް ބުނޭ -- ފޮޓޯ: އެމްއެންޑީއެފް\nއިގްތިސޯދީ މާހިރަކު ވިދާޅުވި ގޮތުގައި އިންޑިއާއިން ދިން ބަޖެޓު ސަޕޯޓް 400 މިލިއަން ޑޮލަރަށް އަރާއިރު، އެ ދައްކަން ބުނާ ހިސާބުން މައްސަލަ ކުރިމަތިވާނެ އެވެ.\n"އަޅުގަނޑު ވަރަށް ކަންބޮޑުވާކަމެއް މިއީ. ރައީސް މުހައްމަދު ނަޝީދު ސަރުކާރުގައި ވެސް އެސްބީއައި އިން 100 މިލިއަން ޑޮލަރުގެ ބޮންޑެއް ނަގެ ބަޖެޓު ސަޕޯޓު ދިން. އެކަމަކު ވެރިކަން ބަދަލުވެ ޕޮލިޓިކަލް މޫޑް ބަދަލުވުމާއެކު ބޮންޑުގެ މުއްދަތު އިތުރުކޮށް ނުދޭން އިންޑިއާއިން ނިންމި. އެހެންވީމަ ރާއްޖެ އަށް ޖެހުނީ ފައިސާ ދައްކަން. މިއީ ތާރީހުން ވަރަށް ގާތުން ފެންނަން އޮތް ހަގީގަތެއް،" ނަން ނުޖެހުމަށް އެދި އޭނާ ވިދާޅުވި އެވެ.\nދެ ގައުމުގެ ޕޮލިޓިކްސް ބަދަލުވާނެ ގޮތެއް ވެސް އަދި ވަގުތެއް ވެސް އެއްވެސް މީހަކަށް ނޭނގެ އެވެ. މި ފަސް އަހަރު ނިމި އަންނަ ފަސް އަހަރު އިންޑިއާ ހިތާ ނުވާ ބަޔަކު ވެރިކަމުގައި ތިބޭ ހާލަތެއް އަތުވެއްޖެނަމަ އަދު ލޯނުތައް ދައްކަން މަޖުބޫރު ކުރުވަން ފަށައިފިނަމަ އެއީ ހަގީގީ ދަރަނީގެ މަޅީގައި ބެދުނީ އެވެ.\n"ދެން ބުނާނީ މި ތަނުގައި ތިބި ސިފައިން މިވެނި މުއްދަތެއްގައި ބައިތިއްބަން މުއްދަތު އިތުރުކޮށްދޭށޭ؟ މިއީ ނޫންތޯ ދެން އަގު ދެވޭނެ ގޮތަކީ؟ ދައުލަތަށް އެއް ފަހަރާ 400 މިލިއަން ޑޮލަރު ދައްކާލެވޭނެ ތޯ؟" ކުރިން ވާހަކަ ދެއްކި މާހިރު ވިދާޅުވި އެވެ\nދަރަނީގެ މަޅިއެއްގައި ބެދުމޭ ބުނާ ހިސާބަކީ މި އެވެ. ޗައިނާ އާއި އިންޑިއާގެ ދަރަނީގެ "ސްޓްރެޓެޖީ" ތަފާތެވެ. އިންޑިއާގެ ތަފާތަކީ ފިޒިކަލި މިލިޓަރީ މިކަމަށް އިންޓަވިން ކުރުމެވެ. މީގެ މިސާލަކީ މިހާރު ވެސް 200 އަށް ވުރެ ގިނަ އިންޑިއާ ސިފައިން ރާއްޖޭގައި ތިބި ތިބުމެވެ.\nމިއީ ރައްޔިތުން މަޖިލީހުން ވިސްނަން ޖެހޭ ކަމެކެވެ. މިގޮތަށް ދައުލަތުގެ ލޯނު ތިލަފަތް އެއް ގައުމަކަށް ނުލިބޭނެ ގޮތަކަށް ރާއްޖެއިން ގާނޫނީ ބާރުވެރިކަން ހޯދަން ޖެހެ އެވެ. ކޮންމެ ފަސް އަހަރަކުން ވެރިކަމަށް އަންނަ ބަޔަކު އެ ބަޔަކު ހިތާވާ ބަޔަކާއެކު ހިތަށް އަރާ އަދަދަށް ދަރަނި ނަގައި ގައުމު ދަރުވާލާފައި "ރައްކާވާ" ގޮތަށް އޮންނަ އުސޫލު ނައްތާލައި ރައްޔިތުން ސަލާމަތް ކޮށްދޭން ޖެހެ އެވެ. ދަރަނީގެ ލަގަން އެއް ގައުމަކަށް ދޫކޮށްލުމަކީ ދަރަނީގެ މަޅިއެއްގައި ބެދުން ނޫން ދެން ކޮން އެއްޗެއް ހެއްޔެވެ؟\nއިންޑިއާ ފައްޔާޒް އިސްމާއީލް އިގްތިސޯދު + އިބްރާހިމް އަމީރު ސަންޖޭ ސްދިރް ދިވެހި އިންޑިއާގެ ގުޅުން ދައުލަތުގެ ދަރަނި


ޖަމްއިއްޔާތަކުގެ ވިއުގަ ހޯމް މިނިސްޓަރ އިމްރާން ޢަބްދުﷲ މިއަދު އިފްތިޠާހުކޮށްދެއްވައިފި\nޖަމްޢިއްޔާތަކުގެ ވިއުގަ މިނިސްޓަރ އޮފް ހޯމް އެފެއާޒް ޢިމްރާން ޢަބްދުﷲ މިއަދު އިފްތިޠާހުކޮށްދެއްވައިފިއެވެ. ރާއްޖޭގެ ހުރިހާ ޖަމްއިއްޔާތަކެއް އިންޓަރނެޓްގެ ޒަރީޔާއިން ގުޅާލަދޭ ވިއުގައެއް އުފެއްދެވުމަކީ ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިހުގެ 100 ދުވަހުގެ ވައުދުތަކުގެ ތެރޭގައި ހިމެނޭ ކަމެކެވެ.\nޖަމްއިއްޔާތަކުގެ ވިއުގަ އިފްތިޠާހުކޮށްދެއްވުމަށްފަހު މިނިސްޓަރ ޢިމްރާން ޢަބްދުﷲ ވިދާޅުވީ ރާއްޖޭގެ ކުދިކުދި ރަށްތައް ޖަޒީރާތަކަކަށް އެކުލެވިގެންވުމާއި، އަދި ޒަމާނަށް މިއަންނަ ބަދަލުތަކާ، ތަރައްޤީއާ ކުރިއެރުމާއެކުގައި ސަރުކާރުގެ ވިސްނުން އޮތީ ޓެކްނޮލޮޖީގެ ބޭނުންކޮށްގެން މަދަނީ ޖަމްއިއްޔާތަކުގެ ހިންގުން ހަރުދަނާކޮށް، ޖަމްއިއްޔާތައް ބާރުވެރިކުރުމަށް މަސައްކަތްކުރުމަށްކަމަށެވެ. އަދި ކުރިއަށް އޮތް ދުވަސްތަކުގައި މަދަނީ ޖަމްއިއްޔާތައް ބާރުވެރިކުރެވި، ރައްޔިތުންނާއެކުގައި މަސައްކަތްކުރެވި ރާއްޖޭގެ މުސްތަޤްބަލަށްޓަކައި އުސް، އަވަސް ފިޔަވަޅުތަކެއް އެޅިގެންދާނެކަމަށް އުއްމީދުކުރައްވާކަމަށް މިނިސްޓަރ ވިދާޅުވިއެވެ. މިވިއުގަ ވުޖޫދަށް ގެނައުމުގައި ޔޫ.އެން.ޑީޕީގެ އެހީތެރިކަން ވަރަށްބޮޑަށްް ލިބުނުކަން ފާހަގަކުރައްވާ މިނިސްޓަރ ވަނީ ޔޫ.އެން.ޑީ.ޕީއަށް ޝުކުރު އަދާކުރައްވާފައެވެ.\nމިވިއުގައިގެ ޒަރީޔާއިން ޖަމްއިއްޔާތައް ގުޅިގެން މަސައްކަތްކުރުމަށް އެހީތެރިވެދީ، ޖަމްއިއްޔާތަކަށް ހުރި ފުރުޞަތުތަކާއި، މައުލޫމާތު ބަދަލުކުރުމުގެ ފުރުޞަތު ފަހިވާނެއެވެެ. މިވިއުގަ މެދުވެރިކޮށް މަޞްލަހަތުވެރިންނާއި، ހިލޭ ސާބަހަށް މަސައްކަތްކުރާ ފަރާތްތަކަށްވެސް ޖަމްއިއްޔާތަކާ ފަސޭހައިން ގުޅި، ގުޅިގެން މަސައްކަތްކުރަން ފުރުޞަތު ބޮޑުވާނެއެވެ.\nޖަމްއިއްޔާތަކުން ހޯދަން ބޭނުންވާ މައުލޫމާތުތައް ހޯދުމަށް މިވިއުގައިގެ ސަބަބުން ފަސޭހަވާނެއެވެ. މަޝްރޫއުތަކަށް ފައިސާ ހޯދެން ހުރި ފުރުޞަތުތަކާއި، ޖަމްއިއްޔާތަކުގައި ހުރި ވަޒީފާގެ ފުރުޞަތުތަކާއި، ތަމްރީނު ހޯދަން ހުރި ފުރުޞަތުތައްވެސް މިވިއުގައިގެ ތެރެއިން ޙިއްޞާކުރެވޭނެއެވެ. އަދި ޕްރޮޖެކްޓް ޕްރޮޕޯސަލްތައް ހެދުމާއި، އިދާރީ މަސައްކަތްތައް ކުރުމުގައި ޒަމާނީ ގޮތްތައް ބޭނުންކުރުމަށްވެސް މިވިއުގައިގެ ސަބަބުން ފަސޭހަތަކެއް ލިބޭނެއެވެ.\nޖަމްއިއްޔާތަކުގެ މައުލޫމާތާއި، ޚަބަރުތައްވެސް ހޯމް މިނިސްޓްރީން ތަޢާރަފްކުރި ވިއުގައިގެ ތެރޭން ލިބޭނެއެވެ.\nޕޯޓަލްއަށް ވެންނެވުމަށް: "www.ngoportal.mv"


Nabihya Ah Badhubas Bununameehakee Muruthahdhuvefaiva Meeheh - Ilyas - Vaguthu\nނަބިއްޔާ އަށް ބަދުބަސް ބުނާ މީހަކީ މުރުތައްދުވެފައިވާ މީހެއް – އިލްޔާސް\nކީރިތި ރަސޫލާ صلى الله عليه وسلم އަށް ބަދުބަސް ބުނާ މީހަކީ ދީނުން ބޭރުވެ މުރުތައްދުވެފައިވާ މީހެއް ކަމަށް މަޝްހޫރު ދީނީ އިލްމުވެރިޔާ އައްޝައިހް އިލްޔާސް ހުސައިން ވިދާޅުވެއްޖެއެވެ.\nޝައިހް އިލްޔާސް މިހެން ވިދާޅުވީ އެމްޑީޕީގެ ކުރީގެ ރައީސް އިބްރާހިމް އިސްމާއިލް (އިބުރާ) ކީރިތި ރަސޫލާ صلى الله عليه وسلم އަށް ބަދުބަސް ބުނެ ޓްވީޓްތަކެއް ކޮށްފައި ވަނިކޮށެވެ.\nއިލްޔާސް ވިދާޅުވީ ކީރިތި ރަސޫލާ صلى الله عليه وسلم ބަދުބަސް ބުނުމަކީ މުސްލިމުންގެ ލެޔާއި ކުޅުން ކަމަށެވެ.\n"ކަމާ ބެހޭ މުއައްސަސާތަކުން ފިޔަވަޅު އެޅުމަކީ އެފަރާތްތަކުގެ ޒިންމާއެއް. އެފަދަ ފަރާތްތަކާއި މެދު ފިޔަވަޅު ނޭޅުމަކީ މުޖުތަމަޢުގެ އަމާންކަން ގެއްލޭނެ ކަމެއް" އިލްޔާސް ވިދާޅުވިއެވެ.\nAlhugandumen ge may nabiyya ah badhubas buna meehakee dheenun beyruve muruthadhdhuvefaiva meeheh\nadhiae muslimunge leya kulhelumeh!\nkama behey muassasathakun fiyavalhuelhumakee efarathuge zimmaeh\nefadha faraththakamedhu fiyavalhu ne elhumakee mujuthamauge amankan gelleynekameh pic.twitter.com/J6867hr1hG\n— Ilyas Hussain (@ilyaasipa) January 20, 2019\nއިބްރާ އިއްޔެ ކުރި ޓްވީޓެއްގައި ބުނީ ރަސޫލާ ޞައްލަﷲ އަލައިޙި ވަސައްލަމްއަކީ އަމާނާތްތެރި ބޭކަލެއް ނޫންކަމަށާއި، މާތް ﷲ ވަހީ ކުރެއްވި ބައެއް ބަސްފުޅުތައް ރަސޫލާ ޞައްލަﷲ އަލައިޙި ވަސައްލަމް ފާޅު ނުކުރައްވާކަށެވެ.\nއިބުރާ މިފަދަ ގޮތަކަށް ވާހަކަ ދައްކަވާފައިވާ އިރު، ،ރަސޫލާއަކީ އެކަލޭގެފާނުގެ އަމާނާތްތެރިކަމުގެ ސަބަބުން ޣައިރު މުސްލިމުންގެ މެދުގައިވެސް "އަލް އަމީން" ގެ ނަމުން މަޝްހޫރުވެވަޑައިގެންނެވި ބޭކަލެކެވެ.\nއިބުރާ ވަނީ ޚުލަފާއުއްރާޝިދޫންގެ ދެވަނަ ޙަލީފާ، އުމަރުގެފާނަށްވެސް އެއްވެސް އިޙުތިރާމެއް ނެތި މިއަދުގެ ޓްވީޓުގައި ވާހަކަ ދައްކާފައެވެ.\nއިބުރާގެ ވާހަކަތައް ހައްދުފަހަނައަޅައި ގޮސްފައި ވާއިރު އިބްރާގެ ވާހަކަތައް ތަޙްޤީޤު ކުރުމުގެ މަސައްކަތެއް ފުލުހުން ނުކުރެއެވެ. އެކަމާއި ގުޅިގެން ފުލުހުންނަށް ވެސް ވަނީ ފާޑުކިޔުން އަމާޒުވެފައެވެ.\nކުރިސްމަސް ފާހަގަކުރަން ތާއީދު ކުރުމަކީ ﷲ ގެ އެއްކައުވަންތަކަން ގަބޫލުނުކުރުން: އިލިޔާސް\nޖެނުއަރީ 20, 2019 10:30\nއިލްޔާސް އެއްކަމަކު ތިހެންބުނާކަށް ނުވާނެ. ތިޔަބޭފުޅުންނަށް މިއީކޮންބައެއްކަން އެނގިތިބެ ވެރިކަމަށް ގެނައިބަޔަކު ދައްކާވާހަކަ މިއަދުކުއްވެކުމުން އެކަން އަހަރުމެނަކަށް ގަބޫލެއް ނުކުެރވޭ.\nޖެނުއަރީ 20, 2019 10:59\nވެރިކަމުގަ ހުރީ އިބްރާތޯ؟ ކޮންމެ މީހަކު ހުއްޓަސް އިލްޔާސް ޙައްޤުބަސް ބުނާނެ!\nޖެނުއަރީ 20, 2019 10:32\n??ަހައްގުބސް ބުނެވެން ޖެހޭނެ\nމުރުތައްދުން ވެރިކަމަށް ގެނެސްފައި، އެމީހުންނާއި ރައްޔިތުންނާއި ޖެހޭގޮތަށް ވާހަކަ ދެއްކުމަކީ ހައްގުބަސް ބުނުމަށްވުރެ ފިތުނު އުފެއްދުން. ޕަބްލިކުގައި ވާހަކަ ނުދައްކައި އެމީހުންގެ ގާތަށް ގޮސް ނަސޭހަތްދޭންވީނުން.\nޖެނުއަރީ 20, 2019 10:33\nބޭޅާތީ ކޮންމެރިޔާސީ އިންތިހާބެއްގަ އެންމެފަހުދުވަހު ފާޅުވާއިލްމުވެރިއެއް އެހެންވީމާ އަދި އެއްޗެކޭ ބުނަން މާއްވަސް\nޖެނުއަރީ 20, 2019 10:36\nނުކުރާނެނު ތިޔައީ އެމްޑީޕީ ބައިގަނޑުގެވިސްނުން ސިފައިންގެ އިސްމީހަކީ ކޮންބޭކަނބަލެއްތޯ\nޖެނުއަރީ 20, 2019 10:39\nމިވަރަށް މިމީހުން ދީނަށް އަދި މާތް ނަބިއްޔާ އަށް ބަދުބަސް ބުނާއިރުވެސް އެންމެ ކުޑަމިނުން އިސްލާމިކް މިނިސްޓްރީން ބަޔާނެއް ވެސް ނެރެނުލާ ކޮބައިތަ އެތާނގެ މިނިސްޓަރ ޒާހިރު ކޮބައިތަ ވެރިކަން ވައްޓަން އުޅުނު އެތާނގެ ނައިބު އަހުމަދުﷲ. އެތާގެ ވަޒީފާގައި ހުރެ މުޅި މިނިސްޓްރީ ފަލޭހަތް ކުރީ އަހުމަދުﷲ . ރާއްޖެ ޓީވީގެ މީހުންނާއި ގުޅިގެން ދޮގު ރިޕޯޓް ތައް ފޮނުވާ ސިއްރު ސިއްރުން ގޮސް ރާއްޖެ ޓީވީ އަށް ވެދެ ކުރިކަންތަން ރަނގަޅު ވެއްޖެ އެއްނު.\nޖެނުއަރީ 20, 2019 10:47\nއިބުރާ ބޭނުން ގޮތަކައް އަޅުގަނޑުމެންގެ ނަބިއްޔާ ބަދުބަސް ބުނަން ކެރުނީ ސަރުކާރުގެ ދޯހޮޅިކަމުން.ހެއްކެއްގެ ގޮތުގައި ކަމާބެހޭ މުއައްސަސާ ތަކުގެ ހަމަހިމޭންކަން ފުދޭ.މިހާހިސާބައްވެސް އިބުރާ ދޭތެރޭ ޢެއްވެސް ފިޔަވަޅެއް ނާޅާ. މީ އިންތިހާއީ ލަދުވެތިކަމެއް.އެއްގޮތަކަށްވެސް އިބުރާ ދޫކޮއްފަ ބެހެއްޓުމަކީ އަޅުގަނޑުމެން ޤަބޫލު ވާނެކަމެއްނޫން. އިބުރާ ހައްޔަރުކޮށް ހައްޤު އަދަބުދޭން ޖެހޭނެ.\nޖެނުއަރީ 20, 2019 13:24\nއިބްރާ ގޯސްވާހަކައެއް ދެއްކި ކަމަކަށް ގަބޫލު ނުކުރެވޭ.\nއެހިސާބަށް ދިޔަނަމަ ރައީސްގެ ގަރާރަކުން ވަގުތުން ވަގުތަށް ފިޔަވަޅު އަޅާނެ، އަދި އިސްލާމިކް މިނިސްޓްރީން ތިކަމާއި އުޅޭނެ، އަދި ފުލުހުން މައްސަލަ ބަލާނެ. އެތަންތަނުގައި އެތިބީ ދީން ރަނގަޅަށް ދަންނަ ކަންކަން އިނގޭ މީހުން\nސްޕެއިންގެ އޮތް އިސްލާމިވެރިކަން ބަދަލުވެގެންދިޔައީ ތިގޮތަށް އަޅާނުލާ ދީނަށް ފުރައްސާރަކުރަން ދޯކޮއްލީމާ މިއަދު އަޅާނުލައިފިނަމަ މާދަމާ ކިޔާ އެއްޗެހި ގިނަވާނެ ފުލުހުން ހުވާކޮއްގެންތިބީ އިސްލާމްދީން ހިމާޔަތްކުރާށާއި ރައްޖޭގެ ރައްޔަތުންހިޮމާޔަތް ކުރަން މިއީ މުސްލިމްގައުމެއް ކީރިތި ރަސޫލާ (ސ އ ވ ސ މ) މާލާމަތް ކޮށް ފުރައްސާރަ ކުރަން ދޫކޮއްލެވިގެން ނުވާނެ މިއީ ސިޔާސީ ކަމެއްނޫން އެމްޑީޕީ މީހުންވެސް އެބަޖެހޭ މިކަމާއި ދެކޮޅަށް ތެދުވަން މީނަގެ ސަބަބުބުން އެމްޑީޕީގެ އަގު ރައްޔަތުންގެ ކުރިމަތީ ވެއްޓީ ޙަރާބު ވެއްޖެ.\nޖެނުއަރީ 20, 2019 10:57\nތި އިބިލީސްމެން، މި ނުބައިވެރިކަން ގެނައީ އެކަންކަން އެހެން ހިނގާނެކަން އެނގިތިބެނޫންތަ؟ ކާކަށް އޮޅުވާލާ މަކަރުހަދާނަމޭހިތާ އަނގަ މިތަޅަނީ. ބަލަ، ކުރުސީގެ ވެރި އިލާހު ތިޔަބައިމީހުންގެ ހިތުގައި ފޮރުވާފައިވާ ނުބައި ނުލަފާ އެދުންތަކާ ހަދާ ދޮގުތަކާ އޮޅުވާލާ އޮޅުވާލުން މޮޅަށް ދެނަވޮޑިގެންވާނެ. އެއިލާހު މިންވަރުކުރެއްވި ގޮތަކަށް ކަލޭމެންގެ ނިމުން އަންނާނެ. އިންސާނުންނަށް ހުރި އިބުރަތެއްގެ ގޮތުގައި މި ނުލަފާ ދީނުގެ އަދުއްވުންގެ ނިމުން ގެންނަވާ ފާނދޭވެ. އާމީން.\nޖެނުއަރީ 20, 2019 10:58\nއެންމެ ފުރަތަމަ ހައްޔަރުކުރަންވީ ކަލޭ ނުލަފާ އިލިޔާސް މި ހުރިހައި ޖަރީމާއަކަށް ހިތަވަރުލާދިނީ ކަލޭ ކަލެއަށް ހަލާކުހުރި ކަލެއަށް ހަލާކުހުރި ކަލެއަށް ހަލާކުހުރި\nޖެނުއަރީ 20, 2019 11:02\nއެންމެ2ޕަސެންޓުގެ މުސްލިމުން ހިމެނޭ ގައިރު ދީންތަށް އޮންނަ ދުނިޔޭގެ ކުރިއަރާފައިވާ ގައުމުތަކުގައިވެސް، މާތް ނަބިއްޔާއަށް ބަދުބަސް ބުނެއުޅުންވަނީ މަނާކޮށްފައި. އަދި އެކަލޭގެ ފާނަށް ބަދުބަސްބުނެ ހަޖޫޖަހާ މީހުންނާ މުޅި ދުނިޔޭގެ އެންމެން ދެކޮޅުހަދާ އެކަން ކުއްވެރިކުރޭ. އެކަމަކު، މި 100 ޕަސެންޓު މުސްލިމު ދިވެހިރާޢްޖޭގައި، މުސްލިމެއް ވެރިކަމުގައި ހުރެ މިނުބައި ޝައިޠާނު ހިތުހުރި އެއްޗެއް ކިޔާއިރު، ކަންފަން ބީރުކޮށް ދެލޯ ކަނުވެފަ ހުރި މީހެއް ގޮތަށް ހުންނަ ހުރިމީ މީނާއާ ދެކޮޅަށް މުސްލިމުން ހަނގުރާމަ އިއުލާނު ކުރަންޖެހޭވަރުގެ ކަމެއް ނޫންބާ؟\nމުރުތައްދު ވެފައިވާ މިކަހަލަ ނުލަފާ މީހަކަށް މި ދިވެހި ފަސްގަނޑުން ޖާގަ ދީގެން ނުވާނެ.\nޖެނުއަރީ 20, 2019 11:05\n"އިބްރާ އިއްޔެ ކުރި ޓްވީޓެއްގައި ބުނީ ރަސޫލާ ޞައްލަﷲ އަލައިޙި ވަސައްލަމްއަކީ އަމާނާތްތެރި ބޭކަލެއް ނޫންކަމަށާއި، މާތް ﷲ ވަހީ ކުރެއްވި ބައެއް ބަސްފުޅުތައް ރަސޫލާ ޞައްލަﷲ އަލައިޙި ވަސައްލަމް ފާޅު ނުކުރައްވާކަށެވެ."\nބަލަ މީނަޔައްތަ ވަހީ އަންންނީ، މިއީ ތަ އެމްޑީޕީ އިން އެބުނާ މެދުމިނަކީ، ބަލަ މެދު މިނަކީ އިސްލާމް ދީނޭ،\nޖެނުއަރީ 20, 2019 11:06\nބައްލަވާ ސޭކޫ!!!! ރަސޫލާ ދުޢާދެއްވިފަދަ މީހުން ވެރިކަމުގަތިބޭއިރު ސޭކު އަނގަނުހުޅުވުންނޫންތޯ ކަމުދާނީ؟ ދެން އަނެއްކާ ރާއްޖޭގައި އިސްލާމްދީން މި އޮންނަނީ ވަކިމީހަކު ވެރިކަމުގައި ހުންނާތީއެއް ނޫނެއްނުތޯ؟\nޢިލްޔާސް ގެ ދަރިވަރު......؟؟؟؟؟\nޖެނުއަރީ 20, 2019 11:12\nއެހެންވީމަ ހުރިހާ ދިވެހީން ދެން އިލްޔާސް ތިގެނެސް ދެއްވި މުރުތައްދު ވާން ދަސްކޮއްދޭ ސަރުކާރާ އެކީ ބާރައް ކުރިއަައް ދެއްތޯ ހަމަހިނި އަންނަނީ ....\nޖެނުއަރީ 20, 2019 11:13\nމާތްﷲ އިލިޔާސްއަށް ހެއުބަސްނުބުނުމުގެ ތައުފީޤު ދެއްވާށި އާމީން\nޖެނުއަރީ 20, 2019 11:17\nނަބިއްޔާއަށް ބަދުބަސް ބުނާ މީހުންނަށް ވެރިކަން ހޯދައިދީ އެމީހުންގެ ވެރިކަން ދަމަހައްޓަން މަސައްކަތް ކުރުމަކީ ކޮންކަހަލަ ކަމެއްބާ؟ މުނާފިގުކަންތޯ ނޫނީ ދީނަށް ޚިޔާނާތްތެރިވުންތޯ؟ ތިއިލިޔާސު ބުނި މިތާ ކޮންމެ މީހަކު ވެރިކަމުގައި ހުއްޓަސް އިސްލާމްދީން އޮންނާނެކަމަށް. މުނާފިގުން ގިނަ ކަމާ އެވެ.\nޖެނުއަރީ 20, 2019 11:29\nއިލްޔާސާ ކޮށްލަން ބޭނުންވާ ސުވާލަކީ ނަބިއްޔާ އަށް ބަދުބަސް ބުނާ މީހާޔާ ދޭތެރޭ އިސްލާމްދީނުގައޮތީ ކޮން ހުމެއްތޯ؟ އަދި މުސްލިމުންނައް އޮތީ ތިހެން ބުނެލުންތޯ؟\nސަރުކާރުގެ އެޖެންޑާގެ ހިމެނޭ ކަންކަން ކުރާނެ ބައެއްފަހރު އާނިޔާ ބައެއްފަހަރު އަންނި ނުވަތަ އިބްރާ މިނޫނަސް ރޭވިފަ އޮތްގަޮތަށް އެކަންތައް އެދަނީ ކުރިޔަށް. އިބޫ ބުނެލާނީ ވަރައް ފިނޑި ބަހެއް. ޕޮލިހުންވެސް އެމީހަކު ހާޒިރު ކުރިޔަސް އިތުރައް އެއްވެސް ފިޔަވަޅެއް ނާޅާނެ. މައުމޫން އެހެރީ ސަރުކާރުގަ ދެމިހުރުމައްޓަކާ ކޮންމެ ކަމެއްވެސް ވަރިހަމަކަމަށް ނިންމައިގެން. ޤާސިމްއަށް ވެސް މާބޮޑުކަމެއް ނުކުރެވޭނެ ވަށައިގެން އެތިބީ ބާރުބޭނުންވާމީހުން މިނިސްޓްލަރކަން ގެއްލިދާނެތީ ޤަސިމްއަށް މިމީހުންގެ ޕްރެޝަރ އިންތިހާއަށް ބޮޑު. ޤާސިމް ކޯލިޝަނުންވަކިވިޔަސް މިފަހަރު އަދާލަތު ވަކިނުވާނެ. އަދާލަތަކީ މިހާރު ނާޒިމްގެ ނުފޫޒު އޮންނަ ޕާރޓީއެއް.\nއެހެންނަމަވެސް މިފަދަ ކަންކަމާ ދެކޮޅަށް ނުކުންނަށް ކެރޭމީހުން އަދި ނުކުންނަ ދުވަސް އަންނާނެ. އިންޝާﷲ\nޖެނުއަރީ 20, 2019 12:00\nނަބިއްޔާ އަށް ބަދުބަސް ބުނާ މީހަކީ ކާކު؟ އެމީހެއްގެ ނަން ބުނަން ކަލެއަށް ކެރޭނެތަ؟ މީ ކާކު؟ ކަލޭ އަނގަ ނުގަޅާ ހުރޭ ބޮޑާ ކިބުރުވެރިޔާ.\nހާދަ ފޫއްސެއް ކަރުވާ އެތިގަނޑެކޭ\nޖެނުއަރީ 20, 2019 12:10\nވެރިކަމުގައިހުރީ މިކަލޭގެ ބުނާގޮތުންނަމަ ދުޢާދެއްވާފަހުރި މީހެއް. ކަލޯ މޮޔަނުގޮވާ މަޑުންހުރެވޭތޯބަލާ. ތިދައްކާވާހަކަ އަޑުއަހާނެމީހަކު ހުރިހެނެއް ހިއެއްނުވޭ. މިހީވަނީ ފަތވާމަޖިލިސްހެންދޯ\nޖެނުއަރީ 20, 2019 12:37\nއީމާންތރިކަން ކުޑަވާ މީހުންގެ އީމާންތެރިކަން ވަރުގަދަ ކުރުމަށް ހެލްޕް ވުމަކީ ދީނީ އިލްމުވެރިންގެ ޒިންމާއެއް އޭނާގެ ސުވާލަށް ޖަވާބު ދިނީމަ ވީ. އަހަންނަކީ ދީނީ އިލްމުވެރިއެއް ނޫން. އެކަމް މުރުތައްދުވާ މީހުން ހަމަމަގަށް އަޅުވަންޖެހޭ ވާހަކަ އަޑުއަހަން.\nޖެނުއަރީ 20, 2019 12:40\nހައްގު ބަސް ވިދާޅުވުމުގައި ޝެއިޚް އިލްޔާސް ވަރަށް ކެރި ސިޔާސީ ފިކުރު ދޫކޮށް ޖިހާދަށް.\nޥ. ރަގަޅު ފާލެއް. މާޒީގަވެސް ޝެއިޚް ވަނީ މިފަދަ އަގުހުރު ދީނީ މަސައްކަތްކޮށްފަ.\nޖެނުއަރީ 20, 2019 12:55\nސޭކް އިލިޔާސްއަށް ތިވަރު ބުނަން ކެރުނުކަމަށްވެސް ޝުކުރު ކުރަން. އެކަމު ބަލާ ބަލަ ސޭކް އިމްރާންނުމެން ވަޒީރުކަމުގަ ރަސޫލާއަށް ބަދުބަސް ބުނާ މީހުންގެ ދިފާއުގަ އެތިބީ ހެވިދިލިފަ ވަޒީރުކަން ލިބުނީމަ. ދުނިޔޭގެ އެދުމަށް ދީން ބަޔަކަށް ވިއްކާލެވޭނި މިވަރަކަށްދެން. ތިއޮތީވާ އަދާލަދު ޕާޓީއެއް. އެނޫން ގޮތެއްވެސް ނެތީތާދޯ! މަޖިލިސް އިނތިހާބުގަ ގޮނޑިގަނޑެއްވެސް ލިބެން އޮތީ އެމްޑީޕީގެ ހިޔަނީގަ އޮވެގެންވިއްޔާ. އެއީ އެވާގޮތަކީ އެހުންނޫނީ އަދާލަތު ކުދިން ކޮޅު ސަރުކާރުން ބޭރުކުރާނެ ވަގުތުން.\nއެމްޑީޕީ އަކީ ޙައްދުފަހަނަ އަޅާފައިވާ ޢަލްމާނީ ފިކުރުގެ ލާދީނީ ބައިގަނޑެއްކަމާ އެ ބައިގަނޑަށް ވެރި ކަން ލިބިއްޖެނަމަ އެއްމެފުރަތަމަވެސް ދިމާކޮށްލާނީ މާތްވެގެންވާ އިސްލާމްދީނާ ކަން އެނގިހުރިޙާލުގައި އިލްޔާހާ ޢިމްރާނާ އިޔާޒާ މިފަދަ މީހުން އެޕާޓީ އަށް ތާއީދުކޮށް ތާރީފު ކޮށްގެން އެމީހުންނަށް ތިޔޮތީ ވެރި ކަން ލިބިފައެވެ. ދެން އެޕާޓީގައި ތިބި މުރުތައްދުންގެ ކިބައިން އިސްލާމްދީން ޙިމާޔަތްކޮށް ރައްކައުތެރި ކުރުމުގެ ޒިއްމާ ކަލޭމެން އަދާކުރޭ.....!!!\nއިލްޔާސް ބުނާ އެއްޗެއްނޫން މުހިއްމީ.\nމިވަގުތު މުހިއްމީ ފުލުހުންނާއި، އަދި އިސްލާމިކް މިނިސްޓްރީ އަދި ރައީސުލް ޖުމްހުރިްޔާގެ ނިންމެވުމެއް.\nރައީސް އާއި މަތިކޮށްފައި އޮންނާނެ މިގައުމުގެ ދީން ހިމާޔަތްކުރުން.\nކޮން ޣައިރު މުސްލިމުންނެއްހޭ؟ ކާފަރުންނޭ ކިޔާބަލަ. މިލިޔުމުގައި މިއޮތް އާޔަތުގައިވެސް އެއޮތީ ކާފަރު ، ޣައިރު މުސްލިމެކޭނޫން.\nތިއޮތީ ވަރަށް ވަރު ކޮށްދެވިފަ އިލްޔާސް އަށް..ތިހެން ބުނެލީމަ ވާޖިބު އަދާވީ ދެއްތޯ!ސަހަރޯހީވޭ...\nޖެނުއަރީ 20, 2019 19:20\nނަބިއްޔާއަށް ބަދުބަސް ބުނުމުގެ ފުރުސަތު ހޯދަދިން މީހަކީވެސް ހަމަ އެފަދަ މީހެއް ތީ ކޮން ކަހަލަ ސޭކެއްތަ...\nޖެނުއަރީ 21, 2019 06:03\nދީނީ ތާކިހާ ބޮލުގަ އަޅައިގެން އުޅޭ ލާދީނީ ބޭފުޅެއް އިލިޔާސް އަކީ


Umurun 18 Aharugai US Open Ge Anhen Championakah, Miee Record Eh! - Vaguthu\nޔޫއެސް އޯޕަން ޓެނިސް މުބާރާތުގެ އަންހެން ސިންގަލްސްގެ ޗެމްޕިއަންކަން އުމުރުން 18 އަހަރުގެ އެމާ ރެޑްކާނީ ހޯދާ ތާރީހުގެ ފޮތްތަކުން ޖާގަ ހޯދައިފިއެވެ.\nޔޫއެސް އޯޕަންގެ ޗެމްޕިއަންކަން އެމާ ހޯދީ ފައިނަލުގައި ކެނެޑާގެ އެންމެ އުއްމީދީ ކުޅުންތެރިޔާ ކަމަށްވާ އުމުރުން 19 އަހަރުގެ ލައިލާ ފެނާންޑޭޒް ބަލިކޮށްގެންނެވެ. އޭނާ ބަލިވީ ސީދާ ދެ ސެޓުންނެވެ. މެޗުގެ ސެޓުތައް އެމާ ގެންދިޔައީ 6-4 އަދި 6-3 އިންނެވެ.\nމި މުބާރާތް އެމާ ކާމިޔާބުކޮށްފައިވަނީ ކޮލިފައިންގައި ކުޅުނު ހުރިހާ މެޗަކުންވެސް އެއްވެސް ސެޓެއް އިދިކޮޅު ކުޅުންތެރިޔާއަށް ނުދީ އެވެ. މިއީ ޓެނިހުގެ ތާރީހުގައި ވެސް ބޮޑު ރެކޯޑެކެވެ.\nމި ބޮޑު ކާމިޔާބީއާއެކު އެމާ ވެެގެންގޮސްފައިވަނީ 44 އަހަރަށްފަހު ގްރޭންޑް ސްލޭމް ޓެނިސް މުބާރާތެއް ކާމިޔާބުކުރި ފުރަތަމަ އިނގިރޭސި އަންހެން ކުުުޅުންތެރިޔާ އަށެވެ. މީގެއިތުރުން ކޮލިފައިން ބުރުން ފެށިގެން ގްރޭންޑް ސްލޭމް މުބާރާތް ކާމިޔާބުކުރި ފުރަތަމަ އަންހެން ކުޅުންތެރިޔާ އެވެ. މީގެއިތުރުން 2004 ގެ ފަހުން މި ކާމިޔާބީ ހޯދި އެންމެ ޒުވާން ކުޅުންތެރިޔާގެ ގޮތުގައެވެ. މި ޝަރަފު ކުރިން އޮތީ ޓެނިހުގެ ރަން ތަރި ސެރީނާ ވިިލިއަމްސް އަތުގައި އެކަންޏެވެ.\nއެމާ އެންމެ ފުރަތަމަ ފަހަަރަށް ބައިނަލްއަޤްވާމީ ބޮޑު މުބާރާތަކަށް ނުކުތީ ވިމްބަލްޑަން ޓެނިސް މުބާރާތުގައެވެ. އެކަމަކު އެ މުބާރާތުގެ ގަދަ 16 ބުރުގެ މެޗުގެ ތެރެއިން ކުރިމަތިވި ސިއްހީ ކަމަކާއި ގުޅިގެން ކުޅުމާއި ދުރަށް ދިޔައެވެ. އެ މެޗު އޭނާ ދޫކޮށްލަން މަޖުބޫރުވީ ނޭވާ ކުރުވާތީ އެވެ.\nކިޔެވުމުުގައި ވެސް އެމާ އަކީ ނަމޫނާއެކެވެ. އޭނާ ވަނީ ދެ މަހެއްހާ ދުވަސްކުރިން ބޭއްވި އޭލެވަލް ޓެސްޓުގައި އިކޮނޮމިކްސް އަދި ހިސާބުން ބޮޑު ކާމިޔާބީއެއް ހޯދާފައެވެ.\nމި ކާމިޔާބީއާއެކު އެމާ މިހާރު ވަނީ ދުނިޔޭގެ ޓެނިސް ރޭންކިންގެ 23 ވަނައަށް ޖެހިލާފައެވެ.


Syria gai bikavi anhenunnaai kudhin7mas thereygai gennanee | Mihaaru\nސީރިއާ ސިފައިން މަގުތަކުގައި ހަރަކާތްތެރިވަނީ: ހަނގުރާމަ އަށް ދިޔަ ދިވެހިންތަކެއް އެ ތަނުގައި ވަނީ ހާލުގައި ޖެހިފައި. --ފޮޓޯ:އޭއެފްޕީ\nސީރިއާގައި ބިކަވި އަންހެނުންނާއި ކުދިން ހަތް މަސް ތެރޭގައި ގެންނަނީ\n17 ޑިސެމްބަރ 2019 - 12:10 31 comments\nކައުންސިލަރުންނާ އެކު ބޭއްވި "ވިއަވަތި" މަހާސިންތާގައި ކައުންސިލަރެއްގެ ސުވާލަކާ ގުޅިގެން ޕޮލިސް ކޮމިޝަނަރު މުހައްމަދު ހަމީދު ވިދާޅުވީ ހަނގުރާމަ އަށް ސީރިއާ އަށް އެތެރެވި 173 ދިވެހިންގެ ތެރެއިން އެތަނުގައި މިހާރު ތިބީ 59 މީހުން ކަމަށެވެ. އޭގެ ތެރެއިން ހަަތަރު ފިރިހެނަކު ފިޔަވައި ދެން ތިބީ މުޅިން ވެސް ކުޑަކުދިންނާއިި އަންހެނުންނެވެ.\nއެ މީހުންނާއި އާއިލާތަކުން ވެސް އަންނަނީ އަނބުރާ ރާއްޖެ ގެނެސްދޭން އެދެމުންނެވެ.\nހަމީދު ވިދާޅުވި ގޮތުގައި، ސަރުކާރުން ނިންމާފައިވާ ގޮތަށް އެ މީހުން ރާއްޖެ އަނބުރާ ގެނެސް ރީހެބިލިޓޭޓް ކުރާނެ އެވެ. އެކަމަށް ކ. ހިންމަފުށީގައި އަންނަނީ އެ ބޭނުމަށް ޚާއްސަ ސެންޓަރެއް ވެސް އަޅަމުންނެވެ.\n"ކުރިއަށް އޮތް ގާތްގަނޑަކަށް ހައެއް ނުވަތަ ހަތް ވަރަކަށް މަސް ތެރޭގައި ބޭރުގެ އެހެން ދައުލަތަކާ ގުޅިގެން މި ފަރާތްތައް ރާއްޖެ ގެނެސް ރީހެބިލިޓޭޓް ކުރުމުގެ މަސައްކަތް ކުރެވޭނެ،" އޭނާ ވިދާޅުވި އެވެ.\nހަމީދު ވިދާޅުވީ އެކަން ކުރިއަށް ގެންދާނީ، ޓެރަރިޒަމްގެ ގާނޫނަށް ގެނައި އިސްލާހުގައިވާ ގޮތުގެ މަތިން ހަރުކަށި ފިކުރުގެ މީހުން ރީހެބިލިޓޭޓް ކުރެވޭނެ މެކޭނިޒަމްތައް ގާއިމްކޮށްގެން ކަމަށެވެ.\nމިދިޔަ 12 އަހަރުގެ ތެރޭގައި ހަރުކަށި ފިކުރު ރާއްޖޭގައި ނުރައްކާތެރި ދަރަޖައަކަށް ފެތުރިފައި އޮތް ކަން ކަމާބެހޭ އިދާރާތަކުން އިއްޔެ ވަނީ ބުނެފަ އެވެ. އެކަމާ ދެކޮޅަށް ފިޔަވަޅުތަކެއް އަޅަމުން އަންނަ ކަމަށް ވެސް އެ ފަރާތްތަކުން ބުނެ އެވެ.\nއިތުރު ލިޔުންތައް ޕޮލިސް ޓެރަރިޒަމް ސަރުކާރު ސީރިއާ ރާއްޖެ-ސީރިއާ ހައްދުފަހަނައެޅުން އިސްލާމިކް ސްޓޭޓް (އައިއެސް) މުހައްމަދު ހަމީދު (ޕޮލިސް ކޮމިޝަނަރު)


Hailhuge Dhuvasvaru Saaf Thaahiru Vumah Heyluntheri Kuruvumugai Reetheege Raanee - Vaguthu\nހައިޟުގެ ދުވަސްވަރު ސާފުތާހިރުވުމަށް ހޭލުންތެރިކުރުވުމުގައި ރީތީގެ ރާނީ\nހައިޟުގެ ކަންތަކަކީ ކޮންމެ އަންހެނަކަށް ވެސް ކޮންމެ މަހަކު އެއް ފަހަރު ކުރިމަތިވާ ކަމެކެވެ. މި ކަމަކީ ވޭންގަދަ ކަމެކެވެ. ހަމައެފަދައިން މިއީ ވަރަށް ސާފުތާހިރުވާން ޖެހޭ ދުވަސްވަރެވެ.\nހައިޟުގެ ދުވަސްވަރު ސާފުތާހިރު ކަމަށް އިތުރަށް ބެލުމަށް، ހޭލުންތެރި ކުރުވުމަށް މިފަހަރު ތެދުވީ 2017 ވަނަ އަހަރުގެ މިސް ވާރލްޑް މަނޫޝީ ޗިއްލާއެވެ. އިންޑިޔާގެ އަންހެނުން މި ކަމުގައި ހޭލުންތެރި ކުރުވުމަށް މަސައްކަތް ކުރާތާ ތިން އަހަރުވެފައިވާ މަނޫޝީ އޭނާ މިހާރު ކުރަމުންދާ މަސައްކަތްތައް ހިއްސާ ކޮށްފިއެވެ.\nމަނޫޝީ ބުނާގޮތުގައި ހައިޝުގެ ކަންތަކަކީ އިންޑިޔާގެ އަންހެނުން ވަރަށް ބޮޑަށް ހޭލުންތެރިވާން ޖެހިފައިވާ ކަމެއް ކަމަށެވެ. ސޯޝަލް އޯގަނައިޒޭޝަނެއްގައި މަސައްކަތް ކުރާ މަނޫޝީ ފާހަގަ ކުރާ ގޮތުގައި އެމީހުންގެ މި މަސައްކަތް މިހާރު ވަނީ އިންޑިޔާގެ ހުރިހާ ސަރަހައްދެއް ވެސް ހޭލުންތެރި ކުރުވުމަށް ނިންމާފައެވެ.\n''އަހަރެމެން މިހާރު މަޢުލޫމާތު ދީ ހޭކުންތެރި ކުރުވަނީ އަންހެން ކުޑަ ކުދީންނާއި ބޮޑެތި މީހުން. އެއީ އިންޑިޔާގެ އެކި ހިސާބުތަކުން. ސަތޭކަ އިންސައްތަ ތިމާވެށްޓާއި ގުޅޭ އަދި ސިއްހީ ގޮތުން ވެސް ފައިދާ ކުރާ ސެނިޓަރީ ޕެޑް ވެސް މިދަނީ ހަދިޔާ ކުރަމުން. މި ސެނިޓަރީ ޕެޑްސް ތައްޔާރު ކުރުމުގައި މިކަމަށް ތަމްރީން ލިބިފައިވާ ބައެއް އަންހެނުން ވެސް ހިމެނޭ'' މަނޫޝީ ބުނެފައިވެއެވެ.\nމަނޫޝީ ޗިއްލަރު މިހާރު ތައްޔާރުވަމުން ދަނީ އޭނާގެ ބޮލީވުޑުގެ ފުރަތަމަ ފިލުމަށެވެ. ޗަންދުރަ ޕްރަކާޝް ޑައިރެކްޓް ކޮށްފައިވާ ފިލުމު ''ޕްރިތުވީ ރާޖް'' ރިލީޒް ކުރާނެ ދުވަހެއްގެ އިންތިޒާރުގައި ހުރި ކަމަށް ވެސް އޭނާ ބުނެފައިވެއެވެ.


ފުރަބަންދާއެކު ދިރިއުޅޭ ރަށުން ބޭރުގައި އެތައް ބަޔަކު ތާށިވެފައި ، ތުލުސްދޫގައި ތާށިވި ޒުވާނެއް ، އާއިލާ ގާތަށް ދެވޭނެ މަގެއްގެ އިންތިޒާރުގައި! – Dhen.mv\nފުރަބަންދާއެކު ދިރިއުޅޭ ރަށުން ބޭރުގައި އެތައް ބަޔަކު ތާށިވެފައި ، ތުލުސްދޫގައި ތާށިވި ޒުވާނެއް ، އާއިލާ ގާތަށް ދެވޭނެ މަގެއްގެ އިންތިޒާރުގައި!\nދެން އެމްވީ April 26, 2020 - 3:10 pm\nމާލެ ސަރަޙައްދު ފުރަބަންދު ކުރުމާއެކު އެތައް ބަޔަކު ވަނީ ދިރިއުޅޭ ވަޒަނުން ބޭރުގައި ތާށިވެފައެވެ. ބައެއް މީހުން ބޭސް ފަރުވާއަށް ނުވަތަ އެހެން ބޭނުމެއްގައި މާލެ ގޮސް ހުއްޓާ މާލޭގައި ތާށިވީއެވެ. މާލޭގައި ދިރިއުޅޭ ބައެއް މީހުން އެހެން ރަށަކަށް ގޮސް ހުއްޓާ އެރަށުގައި ތާށިވީއެވެ. ކޮވިޑް19 އާއި ގުޅިގެން އިގްތިސާދު ހުއްޓުމަކަށް އައިސް ވަޒީފާ ގެއްލި ނުވަތަ ކުރަމުން އައި މަސައްކަތް ހުއްޓުމާއެކު މިފަދަ މީހުންނަށް މިވަނީ ވަރަށް ބޮޑު ތަކްލީފެއް އުފުލަން ޖެހިފައެވެ. އެގޮތުން އަތްމަތި ހުސްވެ ، އާއިލާއާއި އެހެން މީހުންގެ އެހީތެރިކަމަށް އެދެން ޖެހިފައިވާ މީހުން ބައިވަރެވެ.\nމިފަދަ އެކަކީ ފުރަބަންދު ކުރުމުގެ ކުރިން ކ. ތުލުސްދޫއަށް މުހިންމު ބޭނުމެއްގައި ދިޔަ ޒުވާނެކެވެ.\nނަން ހާމަ ނުކުރުމަށް އެދި "ދެން" އަށް މައުލޫމާތު ދެމުން އެޒުވާނާ ބުނީ އޭނާ ތުލުސްދޫއަށް ދިޔައީ މިމަހުގެ 17 ވަނަ ދުވަހު ރަށްޓެއްސަކާއެކު ކަމަށެވެ. މުހިންމު ބޭނުމަކު އެރަށަށް ދިޔައީ ވެސް އެންމެ ދުވަހަކަށް ކަމަށް އޭނާ ބުންޏެވެ.\nނަމަވެސް މާލެ ސަރަޙައްދު ފުރަބަންދު ކުރުމާއި ގުޅިގެން އެދުވަހު އޭނާ ތުލުސްދޫގައި ތާށިވީއެވެ.\nއޭނާގެ ރަށްޓެއްސެއްގެ ކެފޭއެއް ހުރުމުން، މުވައްޒަފުން ދިރިއުޅެން ހަދާފައިހުރި ތަނުގައި އޭނަ ބަހައްޓައިދިން ކަމަށާއި ނަމަވެސް ކެއުމާއި އެހެނިހެން ޚަރަދުތަކަށް އޭނާގެ އަތުން ގިނަ ޢަދަދެއްގެ ފައިސާ ޚަރަދު ވެއްޖެ ކަމަށާއި މިހާރު އަތްމަތި ހުސްވަމުންދާ ކަމަށް އޭނާ ބުންޏެވެ.\nރަމަޟާން މަހު އާއިލާއާއި ވެސް ދުރުގައި ރަށެއްގައި ހުންނަން ޖެހުމުން، ވަރަށް ދަތިތަކާއި ކުރިމަތިވާ ކަމަށާއި އެނބުރި މާލެ އާދެވޭތޯ ވެސް ގިނަ މަސައްކަތް ތަކެއް ކުރެވިއްޖެ ކަމަށް އޭނާ ބުންޏެވެ.\nއެގޮތުން ތުލުސްދޫގެ ކައުންސިލަރާއި ވެސް ވާހަކަ ދެއްކި ކަމަށާއި ކައުންސިލަރުގެ އިރުޝާދުގެ މަތިން، މާލެ ދިޔުމަށް ފުލުހުންނާއި ޓާސްކްފޯސް ގެ ހުއްދަ ލިބޭތޯ މަސައްކަތް ކުރި ކަމަށް އޭނާ ބުންޏެވެ.\n"ފުލުހުންނަށް ގުޅުމުން ވިދާޅުވީ އެޗްޕީއޭ އަށް ގުޅަން ، އެޗްޕީއޭ އިން ވިދާޅުވީ އެކަހަލަ ހާލަތްތަކަށް އަދި ވަކި ގޮތެއް ހަމަޖެހިފައެއް ނުވޭ ، ދެން އެމީހުން ބުނީ 115 އަށް ގުޅައިގެން އިތުރަށް ވާހަކަ ދެއްކުމަށް ، އެނަންބަރަށް ގުޅީމަ ވިދާޅުވީ އިސްވެރިންނާއި ވާހަކަ ދެއްކުމަށްފަހު ވަކި ގޮތެއް އަންގާނަމޭ'' އޭނާ ބުންޏެވެ.\nއޭނާ ބުނީ އޭގެ ދެ ދުވަސްވަރު ފަހުން ގުޅާފައި ހާލު ބަލާލަން ގުޅާލީ ކަމަށް ވިދާޅުވި ކަމަށެވެ. ހާލަތު ކިޔައިދީ، އަތްމަތި ދަތިވަމުން އަންނަ ވާހަކަ ބުނުމުން "އަދި މިކަމަށް ގޮތެއް ނިންމާފަ ނެތީމަ އެހާތަނަށް އުޅެވޭތޯ ބަލައްޗޭ " މިފަދައިން ޖަވާބު ދެއްވި ކަމަށް އޭނާ ބުންޏެވެ.\nއިއްޔެ އޭނާވަނީ އޭނާގެ ހާލަތު ބަޔާންކޮށް ފުލުހުން ދެއްވި އީމެއިލް އެޑްރެހަކަށް މެއިލް ވެސް ކޮށްފައެވެ. ނަމަވެސް ޖަވާބަކަށް ވިދާޅުވެފައިވަނީ ފުރަބަންދުގެ ސަބަބުން ހުއްދަ ނުދެވޭނެ ކަމަށާއި އާއިލާއާއި އެކުވެރިންގެ އެހީތެރިކަން މިދުވަސްކޮޅު ހޯދުމަށެވެ. އަދި ސޯޝަލް ސަޕޯޓު ބޭނުންނަމަ ޖެންޑަރ މިނިސްޓްރީއަށް ގުޅުމަށެވެ.\nއޭނާ ބުނީ ޖެންޑާ މިނިސްޓްރީ އަށް ވެސް ކުރިން ގުޅި ކަމަށާއި އޭނާގެ އާއިލާއަކީ އެވަރުގެ އަތްމަތި ތަނަސް ބައެއް ނޫން ކަމަށް ފުލުހުންނަށް ޖަވާބު ދީފައިވާނެ ކަމަށެވެ. އަދި މުއްސަނދިން ނޫނީ މީހަކަށް އެހީވެވޭ ޙާލަތުގައި ހުރި މީހަކު މިއަދު ނެތް ކަމަށް ވެސް އޭނާ ފާހަގަ ކުރިއެވެ.\n"ކޯވިޑް-19 އިން ރައްކާތެރިކޮށް ބެހެއްޓުމަށް ސަރުކާރުން ކުރަމުންދާ މަސައްކަތް ބަލައިގަންނަން. ނަމަވެސް ފުރަބަންދު ކުރާއިރު މިފަދަ ހާލަތެއްގައި ތިބި މީހުންނާމެދު ވެސް ކަން ކުރާނެ ގޮތް ދުރާލާ ރޭވިފައި އޮތުން މުހިންމު ކަމަށް ދެކެން" އޭނާ ބުނެފައިވެއެވެ.\nހަމަ ހަގީގަތުގަވެސް ނަފުރަތަކީ ލޯބީގެ ފެށުންތަ ؟\nޠޮއިބާ މިސްކިތް ކައިރިން މީހަކަށް ތޫނު އެއްޗަކުން ހަމަލާދީފި\n2500 އަހަރު ކުރިން ވަޅުލާފައިވާ ސަންދޯއްތަކެއް މިސްރުން ފެނިއްޖެ\nލުނބޯ ހުތު ފެން: ބަރުދަން ލުއިކޮށްދީ ކިޑްނީގައި ހިލަ އުފެދުމުން ދުރުކޮށް ދިނުމުގެ އިތުރުން އެތައް ފައިދާތަކެއް!\nރަށުން ބޭރު މީހަކާ އިނދެގެން ރަށަށް ގެނެސް އަނިޔާވެރި ނުވާށެވެ.


މިދިޔަ މަހު މީރާއަށް ލިބުނު އާމްދަނީ ވަނީ 19 އިންސައްތަ އިތުރުވެއްޖެ\nމިދިޔަ މަހު މީރާއަށް ލިބުނު އާމްދަނީ ވަނީ 19 އިންސައްތަ އިތުރުވެއްޖެއެވެ.\nއެ އިދާރާއިން ބުނީ ޖީއެސްޓީގެ ގޮތުގައި ލިބުނު މިންވަރު އިތުރުވެ، މިދިޔަ މަހު އާމްދަނީގެ ގޮތުގައި 1.3 ބިލިއަން ރުފިޔާ ލިބިފައިވާ ކަމަށެވެ.\nމީރާގެ ތަފާސްހިސާބުތައް ދައްކާ ގޮތުން މިދިޔަ މަހު ދައުލަތަށް އެންމެ ބޮޑު އާމްދަނީއެއް ލިބުނީ ޖީއެސްޓީ އާއި އެއަރޕޯޓް ސަރވިސް ޗާޖާއި ރެމިޓެންސް ޓެކްސް އަދި ޓޫރިޒަމް ބޭނުންތަކަށް ވިއްކި ބިމަށާއި ޓޫރިޒަމް ބޭނުމަކަށް ބަދަލުކުރި ބިމަށް ދެއްކި ފައިސާއިންނެވެ.\nނަމަވެސް އެއީ ކުރިން ލަފާކުރި މިންވަރަށް ވުރެ 3.3 އިންސައްތަ މަދު ޢަދަދެއްކަމަށް ތަފާސް ހިސާބުގައި ވަނީ ބުނެފައެވެ.\nމީރާއަށް މިދިޔަ މަހު ޖީއެސްޓީގެ ގޮތުގައި 665.9 މިލިއަން ރުފިޔާ އާއި އެއަރޕޯޓް ސަރވިސް ޗާޖުގެ ގޮތުގައި 73.3 މިލިއަން ރުފިޔާ އާއި ރެމިޓެންސް ޓެކްސްގެ ގޮތުގައި 10.4 މިލިއަން ރުފިޔާ އާއި ޓޫރިޒަމް ބޭނުންތަކަށް ވިއްކި ބިމަށާއި ޓޫރިޒަމް ބޭނުމަކަށް ބަދަލުކުރި ބިމަށް 65.6 މިލިއަން ރުފިޔާ ދައްކާފައިވާ ކަމަށްވެސް އެ އިދާރާއިން ބުންޏެވެ.\nމީގެ އިތުރުން މިދިޔަ މަހު 62.3 މިލިއަން ޑޮލަރުވެސް ވަނީ ޓެކްސްގެ ގޮތުގައި ދައްކާފައެވެ. އަދި އެ އިދާރާގެ ހިސާބުތައް ދައްކާ ގޮތުން މި އަހަރުގެ ފުރަތަމަ ތިން މަސް ނިމުނުއިރު މީރާއަށް 4.5 ބިލިއަން ރުފިޔާ ލިބިފައިވާ ކަމަށެވެ.


Footboalha season February mahu fashan massakkaiy kuranee | Mihaaru\nވެލެންސިއާގެ ބަކާ (ކ) މާޒިޔާގެ އާއްކޮ އަތުން ބޯޅަ ހޯދަން މަސައްކަތް ކުރަނީ--. މިހާރު ފޮޓޯ:ނިޝާން އަލީ\n07 ޑިސެމްބަރ 2016 - 08:432comments\nއަންނަ އަހަރުގެ ފުޓްބޯޅަ ސީޒަން ފެބްރުއަރީ މަހު ފަށަން މަސައްކަތް ކުރަމުން އަންނަ ކަމަށް އެފްއޭއެމްގެ ރައީސް ބައްސާމް އަދީލް ޖަލީލް ވިދާޅުވެއްޖެ އެވެ.\nބައްސާމް "މިހާރަ"ށް ވިދާޅުވީ ފުޓްބޯޅަ ކަލަންޑަރު އެކުލަވާލުމުގެ މަސައްކަތް މިހާރު ކުރިއަށްދާ ކަމަށާއި ފުޓްބޯޅަ ސީޒަން އަވަހަށް ފެށޭނެ ކަމަށް އުއްމީދުކުރާ ކަމަށެވެ.\n"ފެބްރުއަރީ މަހުގެ ދެ ވަނަ ހަފްތާގައި ސީޒަން ފެށޭތޯ މި ދަނީ މަސައްކަތް ކުރަމުން. އިރާދަކުރެއްވިއްޔާ އަންނަ ހަފްތާ ތެރޭގައި ގޮތެއް ނިންމާނަން،" ބައްސާމް ވިދާޅުވި އެވެ.\nރާއްޖޭގެ ފުޓްބޯޅަ ސީޒަން އާންމު ގޮތެއްގައި ފަށަނީ މާޗް މަހުގެ ފަހުންނެވެ. އެހެންވެ އޭއެފްސީ ކަޕްގައި ވާދަކުރާ ދިވެހި ދެ ކްލަބަށް އެ މުބާރާތަށް ތައްޔާރުވުމަށް ރަނގަޅު މެޗުތަކެއް ނުލިބެ އެވެ. އަދި ސީޒަނުގެ ވަކި ހިސާބަކުން ގާތްގާތުގައި ގިނަ މެޗުތަކެއް ކުޅެން ޖެހި ކްލަބްތަކަށް ވެސް ގެއްލުންތައް ކުރިމަތިވެ އެވެ.\nބައްސާމް ވަނީ ރާއްޖޭގެ ފުޓްބޯޅަ ކަލަންޑަރަށް ރަނގަޅު ބަދަލުތަކެއް ގެންނާނެ ކަމަށް މީގެ ކުރިން ވިދާޅުވެފަ އެވެ. އަދި އެކަން ކުރާނީ ކްލަބްތަކަށާއި ގައުމީ ޓީމަށް ވެސް ވިސްނުމަށް ފަހު ފުޓްބޯޅައިގެ ކުރިމަގަށް އެންމެ ފައިދާވާނެ ގޮތަކަށް ކަމަށް އޭނާ ވިދާޅުވި އެވެ.\nއެފްއޭއެމްގެ އިންތިހާބު ކާމިޔާބު ކުރެއްވުމަށް ފަހު ބައްސާމް ވަނީ ކްލަބްތަކަށް ދޭ ފައިސާގެ އެހީ ބޮޑު ކުރައްވާނެ ކަމުގެ ޔަގީންކަން ދެއްވައިފަ އެވެ. އެގޮތުން ފުރަތަމަ ޑިވިޝަނުގެ ކޮންމެ ކްލަބަކަށް ތިން މިލިއަން ރުފިޔާ، ދެ ވަނަ ޑިވިޝަނުގެ ކޮންމެ ކްލަބަކަށް ފަސް ލައްކަ ރުފިޔާ އަދި ތިން ވަނަ ޑިވިޝަނުގެ ގަދަ ފަސް ކްލަބެއްގެ ތެރެއިން ކޮންމެ ކްލަބަކަށް އެއް ލައްކަ ރުފިޔާ ދޭނެ ކަމަށް އޭނާ ވިދާޅުވި އެވެ.\nބައްސާމާއި އެފްއޭއެމްގެ ޖެނެރަލް ސެކްރެޓަރީ ހުސެއިން ޖަވާޒް އަންނަނީ ސިންގަޕޫރުގައި މިހާރު ކުރިއަށްދާ ފީފާ އެގްޒެކްޓިވް ކޮމިޓީ ސަމިޓްގައި ބައިވެރިވެވަޑައިގަންނަވަމުންނެވެ.\nއިތުރު ލިޔުންތައް އެފްއޭއެމް ފުރަތަމަ ޑިވިޝަން ފުޓްބޯޅަ އުރީދޫ ދިވެހި ޕްރިމިއާ ލީގު


Dharinnaahedhi Shaahid kapoorah neyvaalaan dhathivefai\nދަރިންނާހެދި ޝާހިދު ކަޕޫރަށް ނޭވާލާން ދަތިވެފައި\nދަރިން ލިބުމަކީ ބައެއް ފަހަރަށް ހިތްހަމަޖެހުން ލިބޭ ކަމަކަށް ވިޔަސް އަނެއް ބައި ފަހަރު ވަރަށް ހިތްހަމަނުޖެހޭ ކަންތައް ވެސް ދިމާވާ ކަމެއް ކަމަށް ބޮލީވުޑް އެކްޓަރު ޝާހިދު ކަޕޫރު ބުނެފި އެވެ. ފިލްމްފެއާ މަޖައްލާއަށް ދާދި ފަހުން ޝާހިދު ދީފައިވާ އިންޓަވިއު އެއްގައި ބުނީ ބައެއް ފަހަރަށް ދަރިންނާ ހެދި އޭނާއަށް ނޭވާލާން ވެސް ދަތިވާ ކަމަށެވެ.\nޝާހިދު، 36، މީރާ ރާޖްޕޫތު އާ ކައިވެނި ކުރީ 2015 ގެ ޖުލައި މަހު އެވެ. އަދި ކައިވެންޏަށް ހަތަރު ވަރަކަށް އަހަރު ވީއިރު އެމީހުންނަށް ވަނީ ދެ ދަރިން ލިބިފަ އެވެ. އެއީ ތިން އަހަރުގެ މީޝާ އާއި އެއް އަހަރުގެ ޒޭން އެވެ.\nދަރިން ލިބުމުން ކުރެވޭ ތަޖުރިބާ ކިޔައިދެމުން ޝާހިދު ބުނީ ނޭވާލާނެ ޖާގައެއް ހޯދަން ވެސް ބައެއް ފަހަރަށް ބުރަ މަސައްކަތް ކުރަން ޖެހެ އެވެ.\nޝާހިދު ބުނި ގޮތުގައި ކައިވެނި ކުރުމުގެ ކުރިން އޭނާ އަކީ ވަރަށް އަމިއްލަ ނަފްސަށް ފޯކަސް ކޮށްގެން އެކަނިވެރިކޮށް އުޅުނު މީހެކެވެ. ދަރިފުޅަކު ލިބުމާއެކު އޭނާއަކީ ވަރަށް އަމިއްލަ އެދުން ބޮޑު މީހެއްކަމުގެ އިހްސާސް ކުރެވުނުކަމަށް ވެސް ޝާހިދު އެއްބަސްވި އެވެ.\n"މިހާރަކު އަހަރެންގެ ކަންތައްތައް އެންމެ ކުރިން ކުރާކަށް އަހަރެން އިސްކަމެއް ނުދެން. މިހާރު ކޮންމެ ކަމެއް ކުރާއިރުވެސް އެންމެ ފުރަތަމަ ވިސްނެނީ ދަރިންނާއި އާއިލާ އަށް. ބައެއް ފަހަރަށް އެކަމާ ހިތްހަމަޖެހޭ. އަނެއްބައިވަރު ހިތްހަމައެއް ނުޖެހޭ. ސަބަބަކީ ބައެއް ފަހަރަށް އަމިއްލަ ކަންތައްތަކަށް ވެސް އިސްކަން ދޭން ޖެހޭނެކަމަށް ގަބޫލު ކުރެވޭތީ،" ޝާޙިދު ބުންޏެވެ.\nޝާހިދު ބުނި ގޮތުގައި ކޮންމެ އިންސާނަކަށް ވެސް ހަމަޖެހިލައިގެން ނޭވާލާނެ ތަން ބޭނުންވާނެ ކަމަށާއި ނަމަވެސް މިހާޜު އޭނާއަށް އެކަން ވެސް ކުރަން ޖެހެނީ ވަރަށް ހާލުން ކަމަށެވެ.\n"ކަބީރް ސިންގް"ގެ ބަތަލު ބުނި ގޮތުގައި އޭނާގެ މައިންބަފައިން ކަމަށްވާ ޕަންކަޖް ކަޕޫރާއި ނީލިމާ އާޒިމް މިހާތަނަށް ވެސް އޭނައަށްޓަކައި ކޮށްދިން ކަންތައްތަކުގެ އަގު ވަޒަން ކުރެވެން ފެށީ އަދި ކިރިޔާ އެވެ. އަދި އެމީހުންގެ ބަސް ނާހާ އުނދަގޫ ޖެއްސުނީތީ މައާފަށް އެދޭ ކަމަށް ވެސް ޝާހިދު ބުންޏެވެ.\n"އެމީހުން އަހަންނަށް ކޮށްދިން ކަންތައްތައް އެ ކޮށްދިނީ ކީއްވެގެންކަން މިހާރު އަހަންނަށް ވިސްނޭ. އަހަރެންނަށް ދަރިން ލިބުމުގެ ކުރިން އަހަރެންގެ މައިންބަފައިންނަށް އިހުތިރާމް ކުރި ވަރަށް ވުރެ ބޮޑަށް މިހާރު އަހަންނަށް އެމީހުންނަށް އިހުތިރާމް ކުރެވޭ. އަދި ކުރިން އެމީހުންނާ ދޭތެރޭ ކަންތައްތައް ކުރެވުނު ގޮތަށް މައާފަށް ވެސް އެދެން،" ޝާހިދު ބުންޏެވެ.\nޝާހިދު އާއި އަންހެނުން މީރާ ފުރަތަމަ ބައްދަލުވީ 2014 ވަނަ އަހަރު އެވެ. އޭނާ ޝާހިދު އުޅުނީ "އުޅްތާ ޕަންޖާބު"ގެ ޝޫޓިންގައެވެ. ޝާހިދުގެ އެންމެ ފަހުގެ ފިލްމު "ކަބީރް ސިންގް" ބްލޮކްބަސްޓާއަކަށް ވަނީ ވެފަ އެވެ.


Chelsea Athun United Ah Faseyha Molheh – adduLIVE\nޗެލްސީ އަތުން ޔުނައިޓެޑަށް ފަސޭހަ މޮޅެއް\nAug 12, 2019, 11:57 ހަސަން ރަޝީދު\nޕްރިމިއާ ލީގުގައި ރޭ ޗެލްސީގެ މައްޗަށް 4-0 އިން މެންޗެސްޓަރ ޔުނައިޓެޑުން ކުރި ހޯދައިފިއެވެ.\nރޭގެ މެޗަކީ ޗެލްސީގެ ކޯޗުކަމާ ފްރޭންކް ލަމްޕާޑް ހަވާލުވިފަހުން އެޓީމުން ރަސްމީކޮށް ކުޅުނު ފުރަތަމަ މެޗު ކަމަށްވާއިރު މި މެޗުގެ ކުރީކޮޅު ޗެލްސީން ވަނީ ރަނގަޅުު ކުޅުމެއް ދައްކާ ޔުނައިޓެޑްގެ ގޯލަށް ނުރައްކާތެރި ހަމަލާތަކެއް ފޮނުވާލާފައެވެ. އެގޮތުން އެޓީމުގެ ޒުވާން ފޯވާޑް ޓެމީ އަބްރަހަމް ފޮނުވާލި ހަމަލާއެއް ގޯލުގެ ދަނޑި އަށް ވަނީ އަމާޒުވެފައެވެ.\nޗެލްސީން ރަނގަޅަށް ކުޅެމުންދަނިކޮށް މެޗުގެ 18 ވަނަ މިނެޓްގައި ޔުނައިޓެެޑަށް ލިބުނު ޕެނަލްޓީއަކުން މާކަސް ރަޝްފޯޑް ވަނީ އެޓީމަށް ލީޑު ނަގާދީފައެވެ. މި ޕެނަލްޓީ ޔުނައިޓެޑަށް ލިބުނީ ރަޝްފޯޑަށް ޗެލްސީގެ ޑިފެންޑަރު ޒޫމާ ކުރި ފައުލަކާ ގުޅިގެންނެވެ.\nފުރަތަމަ ހާފް ނިމުމުގެ ކުރިން ނަތީޖާ އެއްވަރުކޮށްލަން ޗެލްސީގެ ޑިފެންޑަރު އެމަސަން އަށް ރަނގަޅު ފުރުސަތެއް ލިބިފައިވެއެވެ. ނަމަވެސް އޭނާ ފޮނުވާލި ހަމަލާ ވެސް އަމާޒުވީ ގޯލުގެ ދަނޑި އަށެވެ.\nއެއް ގޯލުގެ ލީޑަކާއެކު ފުރަތަމަ ހާފް ޔުނައިޓެޑުން ނިންމާލިއިރު މެޗުގެ 65 ވަނަ މިނެޓްގައި އެންތޮނީ މާޝިއަލް ވަނީ އެޓީމުގެ ދެވަނަ ގޯލު ކާމިޔާބުކޮށްދީފައެވެ. އަދި އޭގެ ދެ މިނެޓްފަހުން ޔުނައިޓެޑުން އުފެއްދި ކައުންޓަ އެޓޭކެއްގައި ރަޝްފޯޑް ވަނީ ޔުނައިޓެޑްގެ ލީޑު އިތުރަށް ފުޅާކޮށްދީފައެވެ. ޔުނައިޓެޑްގެ ހަތަރުވަނަ ގޯލު މެޗުގެ 81 ވަނަ މިނެޓްގައި ކާމިޔާބުކޮށްދިނީ ބަދަލު ކުޅުންތެރިއެއްގެ ގޮތުގައި ކުޅެން އެރި ޑެނިއަލް ޖޭމްސްއެވެ.\nޔުނައިޓެޑް އަތުން ޗެލްސީ ބަލިވިއިރު މިއީ ލީގުގެ ފުރަތަމަ މެޗުގައި ޗެލްސީ މިހާތަނަށް ކުރިމަތިލާން ޖެހުނު އެންމެ ބޮޑު ބައްޔެވެ. އަނެއްކޮޅުން މިއީ 1965 ވަނަ އަހަރަށްފަހު ޔުނައިޓެޑަށް ޗެލްސީގެ މައްޗަށް ހޯދުނު އެންމެ ބޮޑު މޮޅުވެސް މެއެވެ.\nލީގުގައި ޗެލްސީ ދެން ބައްދަލުކުރާނީ ލެސްޓަ ސިޓީއާއެވެ. ޔުނައިޓެޑް ނިކުންނާނީ ވުލްވްސްއާ ދެކޮޅަށެވެ.


Beykaaru, haradhu bodu tharaggee! | Mihaaru\nހޯރަފުށީގައި އެއާޕޯޓު އެޅުމަށް އެ ރަށުގެ ފަޅުތެރެ ހިއްކަނީ: ރާއްޖޭގެ ގިނަ ރަށްތަކެއްގައި ތަރައްގީގެ މަޝްރޫއުތައް ހިންގާފައިވޭ\n19 ފެބުރުއަރީ 2020 - 08:27 69 comments\nރާއްޖޭގައި ދެ ވަނައަށް އެންމެ އާބާދީ ބޮޑު، ހދ. އަތޮޅުގައި 19،500 އަށް ވުރެ ގިނަ މީހުން އުޅޭއިރު، އެ އަތޮޅުގެ ކައުންސިލްތައް ހިންގުމަށް ދައުލަތުން ހަރަދުކޮށްފައިވަނީ ބޮލަކަށް 2،700 ރުފިޔާގެ ނިސްބަތުންނެވެ. ރާއްޖޭގެ އެންމެ އާބާދީ މަދު، ވ. އަތޮޅުގައި ދިރިއުޅެނީ 1،800 މީހުންނެވެ. އެކަމަކު އެ އަތޮޅުގެ ކައުންސިލްތަކަށް ކުރި ހަރަދު، ބޮލަކަށް 12،000 ރުފިޔާއަށް އަރަ އެވެ.\nމިއީ ކުދި އަދި އާބާދީ މަދު ރަށްރަށުގައި ތަރައްގީގެ މަޝްރޫއުތައް ހިންގުމުގައި ހަރަދު ބޮޑުކަން ކިޔައިދިނުމަށް، ތައްޔާރުކޮށްފައިވާ އޮޑިޓް ރިޕޯޓުން ތަންކޮޅެކެވެ. އާބާދީ އާއި ތަރައްގީ އެއްފަސްކުރެވިފައިވާ މިންވަރާ ގުޅޭ ގޮތުން އޮޑިޓް އޮފީހުން މި މަހު ނެރެފައިވާ އެ ރިޕޯޓުން ގިނައިން ފެންނަނީ ބޭކާރު ހަރަދުތަކެވެ. ރާއްޖޭގައި މީހުން ދިރިއުޅޭ 56 ޕަސެންޓަށް ވުރެ ގިނަ ރަށްރަށުގައި ހާހެއްހާ މީހުން ވެސް ހަމަނުވާއިރު، އެއިން ކޮންމެ ރަށެއްގައި ގިނަ މަޝްރޫއުތަކެއް ހިންގަން ޖެހެ އެވެ. އުމްރާނީ، ސިއްހީ، ތައުލީމީ އަދި އިޖްތިމާއީ ގޮތުން ވެސް ބޮޑު ހަރަދުތަކެއް ހިންގާއިރު، ގިނަ ފަހަރަށް އެއީ ކުރު އަދި ވަގުތީ މަޝްރޫއުތަކެކެވެ. އެކަމަކު އިންތިހާއަށް ފައިސާ ބޭނުންވެ އެވެ.\nކުދި ރަށްތަކަކަށް ބެހި، ގިނަ ރަށްތަކުގައި އާބާދީ މަދުވުމުގެ ސަބަބުން ތަރައްގީ ގެނައުމަކީ އަބަދުވެސް ދައުލަތަށް އޮތް ގޮންޖެހުމެކެވެ. ރަށްތަކުގެ މެދުގައިވާ ތަރައްގީގެ ބޮޑެތި ތަފާތުތައް ނައްތާލުމަށް، ހައްލެއްގެ ގޮތުގައި އެންމެ ކުރިއްސުރެ ދެކެމުން އައީ އާބާދީ އެއްފަސްކުރުމެވެ. އާބާދީ މަދު ރަށްރަށުން މީހުން ބާލުވައި، ބޮޑެތި ރަށްރަށަށް ބަދަލުކުރުމެވެ. މިއީ މީގެ 40 އަހަރު ކުރިން ފެށިގެން، އެކި ވުޒާރާތަކުން ހިންގަމުން އައި ސަރުކާރުގެ ސިޔާސަތެކެވެ.\nއޮޑިޓް ރިޕޯޓުގައި ބަލާފައިވަނީ މި ސިޔާސަތު ކުުރިއަށް ގެންގޮސްފައިވާ މިންވަރެވެ.\nޕްލޭނެއް ނެތް، އާ ސަރުކާރާ އެކު މަޝްރޫއުތައް ބަދަލުވޭ\nރިޕޯޓުގައި ބުނެފައިވާ ގޮތުން، 1985 އަހަރުން ފެށިގެން 2015 ވަނަ އަހަރުގެ ނިޔަލަށް މީހުން ބަދަލުކޮށްފައިވަނީ އެންމެ 15 ރަށަކުންނެވެ. އާބާދީގައި 2،000 މީހުން ހަމަނުވާ، 168 ރަށް އަދިވެސް އެބަ އޮތެވެ.\nސަރަހައްދީ ތަރައްގީއަށް އަމާޒުކޮށްގެން މަޝްރޫއުތައް ހިންގުމުގެ ބަދަލުގައި ސަރުކާރުން އިސްކަން ދެނީ، އާބާދީއަށް ނުބަލައި، ވީހާ ވެސް ގިނަ ރަށްރަށުގައި ތަރައްގީގެ މަޝްރޫއުތައް ހިންގުމަށެވެ. އެގޮތުން މިދިޔަ ސަރުކާރުގެ ޕަބްލިކް ސެކްޓާ އިންވެސްޓްމެންޓް ޕްރޮގްރާމްގެ ތެރެއިން ޖުމްލަ 3،154 މަޝްރޫއު ހިންގާފައިވާއިރު އޭގެ އަގު، 25.4 ބިލިޔަން ރުފިޔާއަށް އަރަ އެވެ. މީގެ ސަބަބުން ދައުލަތުން ކުރަން ޖެހޭ ހަރަދު އިތުރުވެ، ދެމެހެއްޓެނިވި ތަރައްގީ ގެނައުމަށް ދަތިވެ އެވެ. އެ މަޝްރޫއުތައް ހިންގާފައިވަނީ އެއްފަސްކުރުމުގެ ސިޔާސަތުގެ ދަށުން، ދުރާލާ ރޭވިގެން ނޫން ކަމަށް ރިޕޯޓުގައި ބުނެފައި ވެ އެވެ.\nރ. މަޑުއްވަރީ ބަނދަރުމަތި: ރާއްޖެ އާބާދީ ބެހިފައި އޮތް ގޮތުން ހަރަަދު ބޮޑު -- ފޮޓޯ: މަޑުއްވަރީ ކައުންސިލްގެ އިދާރާ\nއެއްފަސްނުކޮށް، ރަށްތައް ވަކިން ތަރައްގީކުރުމުގެ ސަބަބުން ހަރަދު ދެ ގުނަވެ އެވެ. އެގޮތުން 2016 ވަނަ އަހަރުގެ ބަޖެޓަށް ބަލާއިރު، އާބާދީގައި 27،900 އަށް ވުރެ ގިނަ މީހުން އުޅޭ ފަސް ރަށެއްގައި 1.60 ބިލިޔަން ރުފިޔާގެ މަޝްރޫއު ހިންގަން ހިމެނި އެވެ. އެ އަތޮޅުތަކުގައި ބާކީ ހުރި ރަށްތަކުގައި ދިރިއުޅެނީ 28،900 މީހުންނެވެ. އެކަމަކު އެ ރަށްތަކުގެ ތަރައްގީއަށް 3.25 ބިލިޔަން ރުފިޔާ ބަޖެޓްގައި ހިމަނާފައި ވެ އެވެ.\n"މީގެ މައިގަނޑު ސަބަކީ އާބާދީ ބޮޑެތި ރަށްތަކުގައި ކުރިން ގާއިމުކޮށްފައިވާ އަސާސީ ހިދުމަތްތައް، އާބާދީ މަދު، ކުދި ރަށްތަކުގައި މިހާރު ގާއިމުކުރަމުން ދިޔުމެވެ،" އޮޑިޓް ރިޕޯޓުގައި ބުނެ އެވެ.\nމުހިންމު ބައެއް ޕޮއިންޓްތައް\n- އައްޑޫގައި 21،000 އަށް ވުރެ ގިނަ މީހުން އުޅޭ. އެކަމަކު ސިއްހީ ދާއިރާއިން، ބޮލަކަށް ހަރަދުކޮށްފައިވަނީ 3،900 ރުފިޔާގެ މަގުން. [އާބާދީ އެންމެ މަދު] ވ. އަތޮޅުގައި ކޮންމެ މީހަކަށް 7،000 ރުފިޔާ ހަރަދުވޭ\n- އަށް ހާހަށް ވުރެ ބޮޑު އާބާދީއެއް އޮންނަ ދެ ރަށެއްގައި ސްކޫލު ހިންގުމަށް، އާބާދީގެ ނިސްބަތުން ބޮލަކަށް ހަރަދުވަނީ 3،600 އަށް ވުރެ ގިނަ ރުފިޔާ. އެކަމަކު ދެތިން ހާސް މީހުން އުޅޭ ހަ ރަށެއްގައި، ބޮލަކަށް 4،700 ރުފިޔާ ހަރަދުވޭ\n- 22،000 އަށް ވުރެ ބޮޑު އާބާދީއެއް އޮންނަ ތިން ރަށެއްގައި ޒުވާނުންގެ މަރުކަޒާއި ސްޓޭޑިއަމް އެޅުމަށް ހަރަދުވީ ދެ މިލިޔަން ރުފިޔާ. އެކަމަކު 21،000 މީހުން ހިމެނޭ އާބާދީ ކުޑަ، 22 ރަށަކަށް 15 މިލިޔަން ރުފިޔާ ހަރަދުވެފައިވޭ\nރިޕޯޓުގައި ފާހަގަކޮށްފައިވާ ގޮތުން، ކުޅިވަރު ވަސީލަތްތަކާއި ޒުވާނުންގެ މަރުކަޒުތައް ގިނަ ރަށްތަކެއްގައި އަޅާފައި ހުރި ނަމަވެސް، ބައެއް ތަންތަނުގައި އެތަކެތި ހުރީ ހަލާކުވެފައި ނުވަތަ ހިދުމަތް މެދުކެނޑިފަ އެވެ. ބޮޑު ހަރަދެއް ކުރި ނަމަވެސް، އޭގެ ފައިދާއެއް ރައްޔިތުންނަކަށް ނުކުރެ އެވެ.\nކޮންމެ ސަރުކާރަކުން ވެސް ވެރިކަމަށް އަންނަނީ ތަރައްގީގެ ބޮޑެތި ވައުދުތަކާ އެކު އެވެ. އެކަމަކު ރިޕޯޓުގައި ފާހަގަކޮށްފައިވާ ގޮތުން، ސަރުކާރުތަކުން އެ މަޝްރޫއުތައް ހިންގަނީ، ދުރު ރާސްތާ ޕްލޭނެއް ނެތި އެވެ. ކޮންމެ ސަރުކާރަކުން ވެސް އިސްކަންދެނީ ގައުމީ ތަރައްގީގެ މަޝްރޫއުތަކުގެ ބަދަލުގައި މެނިފެސްޓޯއާ އެއްގޮތަށް ސިޔާސަތުތައް ބައްޓަން ކުރުމަށެވެ.\nމީގެ ކުރިން 2006-2010 ވަނަ އަހަރު ތަރައްގީގެ މަޝްރޫއުތައް ރާވާފައިވަނީ ރާއްޖޭގެ 20 އަތޮޅު ފަސް ސަރަހައްދަކަށް ބަހާލައިގެންނެވެ. އެކަމަކު ފަހުން ސަރުކާރު ބަދަލުވުމާ އެކު، ހިންގުމުގެ ސިޔާސަތު ވެސް ބަދަލުވި އެވެ. ފަސް ސަރަހައްދު ތަރައްގީ ކުރުމުގެ ބަދަލުގައި، ވެރިކަމާ ދެން ހަވާލުވެވަޑައިގެންނެވި ރައީސް މުހައްމަދު ނަޝީދު އިސްކަން ދެއްވީ، އެ މަނިކުފާނުގެ ރިޔާސީ މެނިފެސްޓޯގައި ހިމެނޭ ކަންކަން ފުއްދެވުމަށް ކަމަށް ރިޕޯޓުގައި ބުނެފައި ވެ އެވެ. އެގޮތުން ސަރަހައްދީ ވެރިކަން ކުރާ ހަތް ރަށެއް ގާއިމްކޮށް، ވިޔަފާރި މަރުކަޒެއްގެ ގޮތުގައި އިތުރު ރަށެއް ތަރައްގީ ކުރުމަށް ނިންމި އެވެ. އަދި ރަށާއި އަތޮޅުގައި ސަރަހައްދީ ތަރައްގީގެ މަސައްކަތް ރާވައި، ހިދުމަތްތައް އިތުރުކޮށް އެ ސަރަހައްދުތަކަށް ދިރިއުޅުން ބަދަލު ކުރެވޭނެ މާހައުލެއް އުފެއްދި އެވެ.\nރަށެއްގެ ފަޅު ހިއްކަނީ: ކޮންމެ ރަށެއްގައި ބަނދަރު ހެދުމަކީ ބޮޑު ހަރަދެއް\nއޭގެ ފަހުން ސަރުކާރު ބަދަލުވެ، ރައީސް އަބްދުﷲ ޔާމީންގެ ވެރިކަމުގައި އެ ސިޔާސަތުތަކަށް ބަދަލުގެނަ އެވެ. ސަރަހައްދުތަކަށް ބަހާލައިގެން މަޝްރޫއުތައް ހިންގުމުގެ ބަދަލުގައި އެ މަނިކުފާނު އިސްކަން ދެއްވީ، ރަށްރަށް ވަކިން ތަރައްގީކުރުމަށެވެ. އަދި މާލޭ ސަރަހައްދު ތަރައްގީކޮށް، އެ ސަރަހައްދަށް މީހުން ޖަމާކުރުމަށް ހުޅުމާލޭގެ ދެ ވަނަ ފިޔަވަހި ހިއްކި އެވެ.\n"ސިޔާސީ ޕާޓީގެ މެނިފެސްޓޯއާ އެއްގޮތަށް ސިޔާސަތުތައް ފަރުމާކުރުމުން، އާބާދީ އާއި އެއްފަސްކުރުމުގެ ސިޔާސަތުތައް ބައްޓަން ކުރެވެނީ އެކި ސަރުކާރުތަކުގައި އެކި ގޮތަށެވެ... މެނިފެސްޓޯގައިވާ ގޮތަށް މަޝްރޫއުތައް ހިންގާ ނަމަ، ސަރުކާރު ބަދަލުވާ ކޮންމެ ފަހަރަކު، ދުރު ރާސްތާ ސިޔާސަތުތަކަށް ރިއާޔަތް ކުރުމުގެ ބަދަލުގައި އިސްކަން ދެވޭނީ، އެ ދައުރެއްގައި ހިންގާ ކުރު މުއްދަތުގެ މަޝްރޫއުތަކަށެވެ،" އޮޑިޓް ރިޕޯޓުގައި ބުނެފައި ވެ އެވެ.\nރިޕޯޓުގައި ފާހަގަކޮށްފައިވާ ގޮތުން، ދެމެހެއްޓެނިވި ޕްލޭނެއް ނެތި، އެ އިރެއްގައި ވެރިކަން ކުރާ ސަރުކާރުގެ ވިސްނުމާ އެއްގޮތަށް ދައުލަތުގެ ބަޖެޓުން ހަރަދުކުރާ ނަމަ، ދައުލަތުން ދުރު މުސްތަގްބަލުގައި ކުރަން ޖެހޭ ހަރަދުތައް އިތުރުވާނެ އެވެ.\nއާބާދީ އާއި ތަރައްގީ އެއްފަސްކުރުމުގައި އޮތީ ދެ ގޮތެކެވެ. އެއީ ކުދި އާބާދީ ހިމެނޭ ރަށްތަކުން މީހުން ބާލުވައި، ބޮޑެތި ރަށްތަކަށް ބަދަލުކުރުމާއި ދަތުރުފަތުރުގެ ނިޒާމަކުން ރަށްތައް ގުޅުވާލުމެވެ. ރިޕޯޓުގައި ބުނީ މި ދެ ގޮތުން ކުރެ ރާއްޖެއަށް އިގްތިސޯދީ ގޮތުން ފައިދާ ބޮޑީ ކޮން ގޮތެއްތޯ ނުބަލައި، 188 ރަށުގައި މީހުން އުޅޭއިރު، އެއިން ކޮންމެ ރަށެއް ވެސް ތަރައްގީކޮށްފައިވަނީ ވަކި ޔުނިޓެއްގެ ގޮތުގައި ކަމަށެވެ. ސިއްހީ، ތައުލީމީ، އިޖްތިމާއީ އަދި އިދާރީ ހުރިހާ ހިދުމަތްތަކެއް އެ ތަންތަނުން ލިބޭއިރު، އެކަމަށް ދައުލަތުގެ ރިކަރަންޓް ހަރަދު އަހަރުން އަހަރަށް އިތުރުވަމުންދާ ކަމަށް ރިޕޯޓުގައި ބުންޏެވެ.\nއޮޑިޓް އޮފީހުން ލަފާ ދެނީ، އާބާދީ އެއްފަސް ކުރާނެ ގޮތުގެ ދުރު ރާސްތާ ޕްލޭނެއް ކަނޑައަޅައި، އެއާ އެއްގޮތަށް ތަރައްގީގެ މަޝްރޫއުތައް ކުރިއަށް ގެންދިޔުމަށް ގާނޫނީ އޮނިގަނޑެއް އެކުލަވާލުމަށެވެ. އެހެން ނޫނީ، ފަސް އަހަރުން ބަދަލުވާ ކޮންމެ ސަރުކާރަކުން، އެކި މިސްރާބަށް މަޝްރޫއުތައް ހިންގާ ނަމަ، ރާއްޖޭގެ ތަރައްގީގެ ދުވެލި މަޑުވެ، ދައުލަތުގެ ހަރަދުތައް ބޮޑުވާނެ ކަމަށް އެތަނުން ބުންޏެވެ.\nމީހުން ބޭލުވުމަކީ މި ސަރުކާރުގެ ސިޔާސަތެއް ނޫން\nއާބާދީ އެއްފަސްކުރުމަކީ އެންމެ ކުރިއްސުރެ އިސްކަންދޭ ސިޔާސަތެއް ނަމަވެސް އެކަން ކުރުމަށް ހުރި ގޮންޖެހުންތައް ގިނަ އެވެ. އެންމެ ބޮޑު ސަބަބަކީ، އެކަން ހިންގާނެ ގޮތުގެ ދުރު ރާސްތާ ޕްލޭނެއް ނެތުމެވެ. ބަޖެޓް ނެތުމާއި އެކި ރަށްރަށުގެ މީހުންގެ ވިސްނުމާއި ސަގާފަތުގައި ތަފާތުތަކެއް ހުރުމުން، އެއް ފަސްކުރުމުން އިޖްތިމާއީ މައްސަލަތައް އުފެދުން ގާތެވެ. އަދި އަމިއްލަ ގެދޮރާއި ދަނޑުބިންތަކާއި ޒަމާންވީ ރަށްފުށުގެ ދިރިއުޅުން ދޫކޮށްލަން އުނދަގޫވުމަކީ ވެސް އޭގެ ސަބަބެކެވެ.\nމި ހުރިހާ ސަބަބުތަކާ އެކު، ރަށްރަށުން މީހުން ބާލުވައި ފަޅުކުރުމަކީ މި ސަރުކާރުގެ ވިސްނުމެއް ނޫނެވެ. ރަށް ފަޅުނުކޮށް ވެސް، އެ ރަށްތައް ބޭނުން ކުރެވޭނެ ގޮތް ސަރުކާރުން މަގުތަކެއް ދައްކަ އެވެ. އެގޮތުން އާބާދީ މަދު، ރީތި ރަށްރަށުގައި ލޯކަލް ޓޫރިޒަމް ތައާރަފްކޮށް، ގުޅުން ހުރި ވިޔަފާރިތައް ހިންގިދާނެ އެވެ. ސަރުކާރުގެ ވިސްނުމުގައިވާ ގޮތުން ރަށުގައި އެންމެން ގާއިމުވެ ތިބޭކަށް ނުޖެހެ އެވެ. ވަކި އުމުރެއްގެ މީހުން ރަށުގައި ނޫޅޭނެތީ ބޮޑު ސްކޫލެއް ނޫނީ ޕާކެއް އަޅާކަށް ނުޖެހޭނެ އެވެ. އެ އުމުރުގެ ކުދިން، އާއިލާއާ އެކު ކައިރި ރަށަކަށް ބަދަލުވެވިދާނެ އެވެ. އެކަމަކު ރަށުގައި އެ މީހުންނަށް އާމްދަނީ ލިބޭނެ ގޮތެއް އޮތީ ފަހިވެފަ އެވެ.\nކުޅުދުއްފުށީ މަތިން ނަގާފައިވާ ފޮޓޯއެއް: ރަށް ފަޅުކުރުމަކީ ސަރުކާރުގެ ވިސްނުމެއް ނޫން.-- ފޮޓޯ: އިރުޝާދު\n"މިހާރު"އަށް ކުރިން ދެއްވި އިންޓަވިއުއެއްގައި ޕްލޭނިން މިނިސްޓަރު މުހައްމަދު އަސްލަމް ވިދާޅުވީ އިގްތިސޯދީ ތަރައްގީ ގެނެވޭނީ އާބާދީ ބޮޑުވެގެން ކަމަށް ދުށުމަކީ ކުރީގެ ވިސްނުމެއް ކަމަށެވެ. ކިތަންމެ ކުޑަ އާބާދީއެއް އޮތަސް، ރަށް އޮންނަ ތަނުގެ ސަބަބުން ވެސް ބޮޑު ނަފާއެއް ހޯދިދާނެ ކަމަށް އޭނާ ގަބޫލުކުރައްވަ އެވެ.\nލޯކަލް ޓޫރިޒަމްއާ ގުޅުން ހުރި ވިޔަފާރި ހިންގެން ނެތް ރަށްރަށް، ދަތުރުފަތުރުން ގުޅާލެވޭނެ ކަމަށް ސަރުކާރުން ބުނެ އެވެ. އަދި އެކަމަށް މިހާރު ވަނީ މަސައްކަތް ފަށައިފަ އެވެ.\nއަސްލަމް ވިދާޅުވީ ރަށްތައް ގުޅުވާލުމަށް، ޓްރާންސްޕޯޓް މިނިސްޓްރީއާ ގުޅިގެން ދަތުރުފަތުރުގެ މާސްޓާ ޕްލޭނެއް އެކުލަވާލުމުގެ މަސައްކަތް މިހާރު އަންނަނީ ކުރަމުން ކަމަށެވެ. ގައުމީ ތަރައްގީގެ އޮނިގަނޑު ހަދަން ވާއިރަށް އެ މާސްޓާ ޕްލޭން އެކުލަވާލާނެ ކަމަށާއި އެ ހިދުމަތަށް ބޭނުން ކުރާނީ ވެސް އެންމެ ފެންވަރު ރަނގަޅު ފެރީ ދޯނި ނުވަތަ ލޯންޗުފަހަރު ކަމަށް އޭނާ ވިދާޅުވި އެވެ.\nކޮންމެ ރަށެއްގައި، ބޮޑެތި މަޝްރޫއުތަކެއް ނުހިންގޭނެ އެވެ. ބަނދަރު ހަދައި، އެންމެ މަތީ ތައުލީމެއް ފޯރުކޮށްދިނުން ވާނީ ހަރަދު ބޮޑު ކަމަށެވެ. އެކަމަކު ތަރައްގީން އެއްވެސް މީހަކު ބާކީ ނުވާ ގޮތަށް، ވީހާ ވެސް ހަރަދު ކުޑަ ގޮތަކަށް ބަދަލުތަކެއް ގެންނަން މިވަނީ ޖެހިފަ އެވެ.\nއިތުރު ލިޔުންތައް ތަރައްގީގެ މަޝްރޫއުތައް ދިވެހި ސަރުކާރު މުހައްމަދު އަސްލަމް، ނޭޝަނަލް ޕްލޭނިން މިނިސްޓަރު އޮޑިޓާ ޖެނެރަލް އޮފީސް ރާއްޖޭގެ ރަށްތައް ހިޖުރަކުރުން


China in Muslimun bandhukohfaivaa sarahadhu belumuge beynumeh neii - The Press\nޗައިނާއިން މުސްލިމުން ބަންދުކޮށްފައިވާ ސަރަހައްދު ބެލުމުގެ ބޭނުމެއް ނެތް!\nއައިޝާ ރީމާ 24 March 2019, 12:13\nޗައިނާގައި ދިރިއުޅެމުންދާ ވީގޫރު ދަރިކޮޅުގެ މުސްލިމުންތަކެއް/ފޮޓޯ: ގެޓީއިމޭޖް\nޗައިނާގައި މިލިއަނަކަށްވުރެ ގިނަ މުސްލިމުން ބަންދުކޮށްގެން ގެންގުޅޭ ޝީންޖިއާންގް ސަރަހައްދު ބަލައިލުމަށް ޗައިނާގެ ސަރުކާރުން ފަހިކޮށްދޭ ފުރުސަތުތަކުގެ ބޭނުން ހިފުމުގެ މާ ބޮޑު ބޭނުމެއް ނެތް ކަމަށް އެމެރިކާއިން ބުނެފިއެވެ.\nޝީންޖިއާންގް ސަރަހައްދުގައި ހިންގާ ކޭމްޕުތަކުގައި އެތައް މުސްލިމުންނެއް ގައިދުކޮށްގެން ގެންގުޅޭ މައްސަލައަށް ބައިނަލްއަގުވާމީ ސަމާލުކަން ހުއްޓިފައި ވާއިރު، މި ސަރަހައްދަށް ދަތުރުކުރުމުގެ ފުރުސަތު މީޑިއާއަށްވެސް ނުލިބެއެވެ. ނަމަވެސް ޗައިނާ ސަރުކާރުން މިހާރު ދަނީ އެ ސަރަހައްދުގެ "ޓުއާ" ދިނުމުގެ މަސައްކަތް ކުރަމުންނެވެ.\nކަންމިހެން އޮތްއިރު، ޗައިނާގެ ކޮމިއުނިސްޓް ސަރުކާރުގެ ޕްރޮޕަގަންޑާ ފެތުރުމަށް ކުރިއަށްގެންދާ ޝީންޖިއާންގް ޓުއާގައި ބައިވެރިވުމާ ޗައިނާގެ ސަރުކާރުން "ކުޅެފައިވާ" ފޮޓޯތަކުން ކުރާނެ މާ ބޮޑު ފައިދާއެއް ނެތް ކަމަށް މީޑިއާގައި ނަންހާމަ ނުކުރުމަށް އެދި ބައިނަލްއަގުވާމީ މީޑިއާއާއި ވާހަކަދެއްކެވި އެމެރިކާ ސަރުކާރުގެ އޮފިޝަލަކު ވަނީ ވިދާޅުވެފައެވެ.\nޗައިނާގެ ހާރިޖިއްޔާއިން ބުނީ، ބޭޖިންގްގައި ތިއްބަވާ ވިލާތުގެ ޑިޕްލޮމެޓުންނަށް އަމާޒުކުރައްވައިގެން ޝީންޖިއާންގްގެ ޓުއާއެއް ރާވަމުންގެންދާކަމަށެވެ. ނަމަވެސް ޑިޕްލޮމެޓުން ވިދާޅުވާ ގޮތުގައި ދައުރުވެފައިވަނީ ނުރަސްމީ ދައުވަތުތަކެކެވެ.\nޗައިނާއިންވަނީ ނޫސްވެރިންނަށް އަމާޒުކޮށްގެން މިފަދަ ދަތުރެއް މިއަހަރުގެ ކުރީކޮޅުވެސް ހިންގާފައެވެ.\nޗައިނާއިން ބުނާ ގޮތުގައި ޝީންޖިއާންގްގައި ކުރިއަށްދަނީ ހުނަރާ މަސައްކަތްތެރިކަމުގެ ތަމްރީނު ޕްރޮގްރާމްތަކެކެވެ. ނަމަވެސް ޗައިނާއިންވަނީ މުސްލިމުންނާއި އިސްލާމް ދީނާ ދެކޮޅަށް ވަރުގަދަ ސިޔާސަތުތަކެއް އެކުލަވާފައެވެ. އެގޮތުން އިސްލާމް ދީނުގެ ރުކުންތަކާއި، ފަރުޟާ ވާޖިބު އަދި ސުންނަތްތައް އަދާކުރުމަށްވެސް ޗައިނާގެ ގާނޫނުން ވަނީ ހުރަސްތަކެއް ކުރިމަތިކޮށްފައެވެ.


Saudi In Houthee Veringe Ge Badhalu Vumakah Hamalaa Dhee 38 Meehun Maraalaifi - Vaguthu\nސައުދީން އިން ހޫތީ ވެރިންގެ ބައްދަލުވުމަކަށް ހަމަލާ ދީ 38 މީހުން މަރާލައިފި\n9 މަސް ކުރިން ( އޭޕްރީލް 28, 2018 )\nސައުދީން އިން ޔަމަނުގައި ހަރަކާތް ތެރިވާ ހޫތީ ވެރިންގެ ބައްދަލުވުމަކަށް ހަމަލާ ދީ 38 މީހުން މަރާލައިފިއެވެ.\nސައުދީ ޓީވީން ރިޕޯޓް ކުރާގޮތުގައި ސައުދީ ކޯލިޝަނުން ޔަމަނުގެ ވެރިރަށް ސަނާއަށް ހޫތީނަށް އަމާޒުކޮށް ދިން ހަމަލާގައި 38 ހޫތީ ހަގުރާމަވެރިން މަރުވި އިރު އޭތެރޭގައި ހޫތީ ހަގުރާމަވެރިންގެ2ކޮމާންޑަރުން ވެސް ހިމެނޭ ކަމަށެވެ.\nހޫތީ ހަގުރާމަވެރިން ވަނީ ޔަމަނުގެ ސަނާގެ އިންޓީރިއާ މިނިސްޓްރީގެ އިމާރާތަށް ސައުދީން ދިން ހަމަލާގައި އެ ގުރޫޕުގެ 38 ހަގުރާވެރިނާއި2ކޮމާންޑަރުން މަރުވިކަން ކަށަވަރުކޮއްދީދައެވެ.\nމި ހަމަލާތަކަކީ ހުކުރު ދުވަހު ސައުދީގެ ޖަޒާން ޕްރޮވިންސްއަށް ހޫތީ ހަގުރާމަވެރިން ދިން ހަމަލާތަކުގެ ރައްދުގައި ދިން ހަމަލާތަކެކެވެ.\nސައުދީގެ ސުވިލް ޑިފެންސް އޮތޯރިޓީން ބުނާގޮތުގައި ހުކުރު ދުވަހު ސައުދީއަށް ދިން މިސައިލް ހަމަލާގައި މަރުވެފައިވަނީ ސައުދީގެ ރައްޔިތެއް ކަމަށެވެ.\nސައުދީގެ ޖަޒާން ޕްރިވިންސްއަށް ހުކުރު ދުވަހު ހޫތީން ފިނުވާލި މިސައިލް ތަކުގެ ތެރެއިން ގިނަ މިސައިލް ސައުދީގެ ސިފައިން ވަނީ ކާމިޔާބު ކަމާއެކު ވައްޓާލާފައެވެ.\nހުކުރު ދުވަހު ސައުދީގެ ޖަޒާން ޕްރޮވިންސްއަށް އަމާޒުވި މިސައިލް ހަމަލާގައި ތިން ގޭގެ އިތުރުން2ވެހިކަލަކަަށް ވަނީ ގެއްލުން ވެފައެވެ.\nމި ޙަމަލާ ދީފައި މިވަނީ، ސައުދީއަށް އަމާޒުކޮށް ޙަމަލާދޭނެ ކަމުގެ އިންޒާރު މީގެ ކުރިން ހޫތީން ދީފައިވަނިކޮށެވެ. އެގޮތުން މިއަހަރު ވެގެންދާނީ "ބްލާސްޓިކް މިސައިލްގެ އަހަރަކަށް" ކަމަށް ސައުދީއަށް އިންޒާރު ދެމުން އެ ޖަމާޢަތުން ބުނެފައިވެއެވެ.\nސައުދީއަށް އަމާޒުކޮށް މިދިޔަ އަހަރުން ފެށިގެން ގިނަ މިސައިލް ހަމަލާތަކެއް ދޭތެރެ ދޭތެރެއިން ދެމުންދާއިރު، ސައުދީ އިން ދަނީ ކޮންމެ ފަހަރަކުވެސް މިސައިލް އަމާޒަށް ވާސިލް ވުމުގެ ކުރިން ވައްޓާލަމުންނެވެ.\nސައުދީގެ ކަމާއި ބެހޭ ފަރާތްތަކުން ތުހުމަތުކުރާ ގޮތުގައި ހޫތީ ހަނގުރާމަވެރިންނަށް ސައުދީ އާއި ދެކޮޅަށް ޙަމަލާ ދިނުމަށް ހަތިޔާރު ފޯރުކޮށްދެމުން ދަނީ އެ ޖަމާޢަތަށް ވާގިވެރިވާ އީރާނުންނެވެ. ނަމަވެސް އެޤައުމުން ދަނީ އެކަން ދޮގު ކުރަމުންނެވެ.\nސައުދީގެ ވަލީ އަޙްދު ގެފުޅުގެ ތެރޭގައި ނަމާދު ކުރައްވައިފި\nއީޔޫ އިން ސައުދީ ބްލެކްލިސްޓު ކޮށްފި\nރަސްމީ ދަތުފުޅެއްގައި ޝާހިދު ސަޢުދީ އަށް ފުރާވަޑައިގެންފި\nއޭޕްރީލް 28, 2018 23:54\nޔަމަނުގެ ވެރިރަށަކީ ސަނާއެއް ނޫން. ސަންޢާ\nއޭޕްރީލް 28, 2018 23:55\nއޭޕްރީލް 29, 2018 13:05